ചേട്ടന് ബാവ അനിയന് ബാവ\nകേരളമൊന്ന് വികസിച്ചോട്ടെ എന്ന് വിചാരിച്ച് വല്ലതും ചെയ്യാന് പുറപ്പെട്ടാല് അപ്പോള് തുടങ്ങും വിമര്‍ശനവും അഴിമതിയാരോപണവുമൊക്കെ. ആര്‍ക്കാണ് മനസ്സ് മടുക്കാതിരിക്കുക. ഏറ്റവും ഒടുവിലിതാ, കുറച്ച് കടലിനെ വികസിപ്പിച്ച് കരയാക്കിക്കളയാമെന്ന് ആലോചിക്കാന് തുടങ്ങും മുമ്പ് വികസനവിരുദ്ധന്മാര് ചാടിപ്പുറപ്പെട്ടിരിക്കുന്നു. ഈ തോതില് പോയാല് കേരളമുണ്ടാക്കിയ പരശുരാമന് വിചാരിച്ചാലും കേരളത്തെ രക്ഷിക്കാനാവില്ല.\nകടല് നികത്തിയതിന് ആരെയെങ്കിലും ശിക്ഷിക്കുന്നുണ്ടെങ്കില് പരശുരാമനെ വേണം ആദ്യം ശിക്ഷിക്കാന്. മുപ്പത്തെട്ടായിരം ചതുരശ്ര കിലോമീറ്റര് കടല് നികത്തിയാണ് പരിസ്ഥിതിവിരുദ്ധ റിയല് എസ്റ്റേറ്റ് ലോബിക്കാരനായ ആ കക്ഷി കേരളം സൃഷ്‌ടിച്ചത്. പരിസ്ഥിതി ലംഘനത്തിനുള്ള ലോകചരിത്രത്തിലെ ആദ്യകേസ് പുള്ളിക്കാരന്റെ പേരിലാണ് എടുക്കേണ്ടിയിരുന്നതെന്ന അഭിപ്രായം വ്യവസായ മന്ത്രി എളമരം കരീമിനുണ്ട്. മഴുവെറിഞ്ഞപ്പോള് കടല് ഇറങ്ങിപ്പോയി കര ഉയര്‍ന്നുവന്നതാവാനിടയില്ല. തമിഴ്‌നാട്ടില് നിന്നോ മറ്റോ മണ്ണിറക്കി നികത്തിയതാവാനേ തരമുള്ളൂ എന്നാണ് കരീം കരുതുന്നത്. അറബിക്കടലിന്റെ ആവാസ വ്യവസ്ഥയ്‌ക്ക് അതുണ്ടാക്കിയ ദ്രോഹം ചില്ലറയൊന്നുമാവില്ല. ആ വിഷയത്തില് രു നടപടിക്കും സന്നദ്ധരല്ലാത്ത ആളുകളാണ് വെറും അയ്യായിരം ഹെക്ടര് കടല് തിരുവനന്തപുരത്ത് നികത്തുന്നതിനെക്കുറിച്ച് ആലോചിക്കുക മാത്രം ചെയ്‌ത സര്‍ക്കാര് ഏജന്‍സിയെ പ്രതിക്കൂട്ടിലാക്കാന് മുന്നിട്ടിറങ്ങിയിരിക്കുന്നത്. പടച്ചോന് പൊറുക്കില്ല കേട്ടോ. ആകപ്പാടെ ഒരു സമാധാനമേ ഉള്ളൂ. ഇക്കാര്യത്തില് അണുവിട അഭിപ്രായവ്യത്യാസം യു.ഡി.എഫിനില്ല. മുന് സര്‍ക്കാറിലെ എളമരം കരീമായിരുന്ന കുഞ്ഞാലിക്കുട്ടിക്ക് ഒട്ടുമില്ല ഭിന്നത. കോഴിക്കോട്ടൊരു വികസനസെമിനാറില് എളമരം കരീമും കുഞ്ഞാലിക്കുട്ടിയും കണ്ടുമുട്ടിയപ്പോള് അന്ന് കുഞ്ഞാലിക്കുട്ടിയനുഭവിക്കേണ്ടിവന്ന പീഡനങ്ങളെക്കുറിച്ചോര്‍ത്ത് എളമരം കരീമും ഇന്ന് എളമരം കരീം നേരിടുന്ന കഷ്‌ടപ്പാടിനെക്കുറിച്ചോര്‍ത്ത് കുഞ്ഞാലിക്കുട്ടിയും കണ്ണീര്‍വാര്‍ക്കുന്നതിന്റെ വക്കുവരെയെത്തി. കേരളത്തെ വികസിപ്പിക്കാന്‍വേണ്ടി അനുഭവിക്കുന്ന ത്യാഗങ്ങള് അന്യോന്യം പങ്കുവെച്ച് അവര് നെടുവീര്‍പ്പിട്ടു. പരശുരാമന് പാറ്റന്റ് കൊടുക്കേണ്ട ആശയമാണ് കടല്‍നികത്തുകയെന്നത്. ഭൂഗോളത്തിലേറെയും കടലാണെന്ന് കണ്ടാവും അന്ന് അതുചെയ്‌തത്. ആ മാതൃകയില് അയ്യായിരം ഹെക്ടര് കൂടി നികത്തി ഫ്‌ളാറ്റോ ഷോപ്പിങ് കോംപ്ലകേ്‌സാ നിര്‍മിച്ചാല് ആകാശം ഇടിഞ്ഞുവീഴുമോ? നികത്താന് തീരുമാനിച്ചിട്ടൊന്നുമില്ല. നികത്തുന്നതിനെക്കുറിച്ച് ആലോചിക്കുന്നതിനുള്ള എം.ഒ.യു. ഒ'പ്പുവെക്കുന്നതിനുള്ള സാധ്യതാപഠനം നടത്തുന്നതിനുള്ള കണ്‍സള്‍ട്ടന്‍സി കരാര് ഒപ്പുവെക്കുന്നതിനുമുമ്പായുള്ള വിദഗ്‌ധപഠനത്തിന്റെ റിപ്പോര്‍ട്ട് വന്നിട്ടേയുള്ളൂ. അപ്പോഴേക്കും വിവാദവ്യവസായത്തിന്റെ പുതിയ യൂണിറ്റിന് തറക്കല്ലിട്ടു. എങ്ങനെ നന്നാകും ഈ സംസ്ഥാനം എന്നാണ് കരീം ചോദിച്ചതും അതുകേട്ട് കുഞ്ഞാലിക്കുട്ടി തലകുലുക്കിയതും. കടലില് നിന്ന് മണലെടുത്ത് കേരളത്തിലെ മണല്‍ക്ഷാമം പരിഹരിക്കാന് പദ്ധതിയിട്ടിരുന്നു കുഞ്ഞാലിക്കുട്ടി. ആരുടെയോ കരിമണല് ക്ഷാമമാണ് പരിഹരിക്കാന് പോകുന്നതെന്ന് പറഞ്ഞാണ് ചിലര് അന്ന് പദ്ധതിക്ക് പാര പണിതത്. എല്.ഡി.എഫുകാരല്ല, യു.ഡി.എഫുകാര്‍തന്നെ. വേറെയൊരു പദ്ധതിയിട്ടപ്പോള് വെള്ളം കട്ടുവില്‍ക്കുന്ന കള്ളന്മാരെന്ന് മുറവിളികൂട്ടി ദുഷ്‌ടന്മാര് അതും മുടക്കി. അനേകായിരം കോടിയുടെ സ്വപ്‌നസദൃശ പദ്ധതികള് സ്വപ്‌നമായിത്തന്നെ നിലനിര്‍ത്തിയതിലുള്ള സന്തോഷം കൊണ്ടാവണം, ഇത്തവണ നിയമസഭയില് പോയി കഷ്‌ടപ്പെടാതെ വീട്ടില് വിശ്രമിച്ചേതീരൂ എന്ന് കേരളീയര് കുഞ്ഞാലിക്കുട്ടിയെ നിര്‍ബന്ധിച്ചത്. അദ്ദേഹത്തിന് അതില് പരിഭവമൊട്ടുമില്ല. അതുകൊണ്ട് സ്വഭാവമൊക്കെ എത്ര നന്നായെന്നോ. ഒരു കാര്യത്തിലദ്ദേഹത്തിന് ആശ്വാസമുണ്ട്. താനും യു.ഡി.എഫും അധികാരത്തില് നിന്നിറങ്ങിയാല് സ്വപ്‌നപദ്ധതികളെല്ലാം ചുകപ്പന് മാര്‍ക്‌സിസ്റ്റ് മന്ത്രിമാര് ആറടി മണ്ണില് കുഴിച്ചുമൂടുമെന്ന് അദ്ദേഹം ഭയന്നിരുന്നു. ഇപ്പോള് ആ ഭയമില്ല. പദ്ധതികള് ഒന്നൊന്നായി ഇടതുപക്ഷ വ്യവസായവകുപ്പ് ഏറ്റെടുക്കുന്നുണ്ട്. ഈ കടല് നികത്തല് പരിപാടി തന്നെ നോക്കൂ. യു.ഡി.എഫ്. ഭരണകാലത്ത് കൊട്ടിഗ്‌ഘോഷിച്ച ജിം പദ്ധതിയിലൊന്നായിരുന്നു അത്. പാവങ്ങളുടെ കുഞ്ഞാലിക്കുട്ടിയാണ് എളമരം കരീം എന്ന് ചില ആളുകള് പറയുന്നത് നല്ല അര്‍ഥത്തില് തന്നെയാണ് കേട്ടോ. മൂലധന നിക്ഷേപകരുടെ ചെറിയ ഒരാവശ്യം നിറവേറ്റാന് മന്ത്രി കരീം ശ്രമിക്കുന്നുണ്ട്. മന്ത്രിസഭ ഇടയ്‌ക്കിടെ മാറുന്നതിലൊന്നും മൂലധന ഉടമകള്‍ക്ക് ഒരു വിഷമവുമില്ല. നല്ല രസമല്ലേ, വേണമെങ്കില് കൊല്ലംതോറും മന്ത്രിസഭ മാറ്റിക്കളിക്കട്ടെ. പക്ഷേ, മന്ത്രിസഭയ്‌ക്കൊപ്പം നയം മാറരുത്. നയം മാറ്റുന്നില്ലെങ്കില് പിന്നെയെന്തിനാണ് മന്ത്രിസഭയെ മാറ്റുന്നതെന്ന് ജനം ചോദിച്ചുകൂടായ്‌കയില്ല. അത് അവരുടെ പ്രശ്‌നം. മുന്നണി മാറുന്നതിനൊത്ത് നയം മാറുന്നതെന്തിന് എന്നാണ് കരീം ചോദിക്കുന്നത്. ബൂര്‍ഷ്വാപാര്‍ട്ടികള്‍ക്ക് ഇക്കാര്യത്തില്‍ഒരു ഗുണമുണ്ട്. ഏത് പാര്‍ട്ടി വന്നാലും നയം മാറില്ല. കുത്തകകളുടെ കാലുതിരുമ്മുകയാണല്ലോ അവരുടെ മുഖ്യ ഉപജീവനനയം. തൊഴിലാളി വര്‍ഗപാര്‍ട്ടിക്ക് അങ്ങനെ പറ്റില്ലെന്നതൊക്കെ പഴയ സങ്കല്‌പം. ഇക്കാലത്ത് അതും പറഞ്ഞിരുന്നാല് പറ്റില്ല. നമ്മളും നയം മാറ്റരുത്. ആദ്യം മുതലാളിത്തം തഴച്ചുവളരട്ടെ. പിണ്ണാക്കും വെള്ളവും കൊടുക്കണം. അവറ്റ കൊഴുത്തുവന്നിട്ടുവേണം പിടിച്ചുകെട്ടി സോഷ്യലിസം സ്ഥാപിക്കാന്. വ്യവസായമന്ത്രിസ്ഥാനത്തിരുന്ന് പറയുന്നത് പ്രതിപക്ഷത്ത് എത്തിയാലും പറയുമോ എന്നൊരു ക്രൂരചോദ്യം പ്രതിപക്ഷനേതാവ് ഉമ്മന്‍ചാണ്ടി കരീമിനോട് ചോദിച്ചതായി വ്യവസായ സെമിനാറില് കരീം തന്നെ വെളിപ്പെടുത്തി. ഇതാണ് രാഷ്ട്രീയപ്രേരിത ചോദ്യം എന്നുപറയുന്നത്. പ്രതിപക്ഷത്തും ഭരണപക്ഷത്തും ഇരുന്ന് ഒരേകാര്യം പറയാന് കരീമിന് പ്രയാസമില്ല, പാര്‍ട്ടിയതുതന്നെ പറയുമോ എന്ന് കരീമിനും ഉറപ്പില്ല. അതുറപ്പിക്കാന് ഒരുവഴിയേ ഉള്ളൂ. പാര്‍ട്ടിയെ എല്ലായ്‌പ്പോഴും ഭരണകക്ഷിയായി നിലനിര്‍ത്തുക. എന്തുകൊണ്ടുപാടില്ല? നയം മാറ്റിയെന്ന പരാതി പിന്നെയുണ്ടാവില്ലല്ലോ. യു.ഡി.എഫിന്റെ ജിം പദ്ധതികളെ ഒന്നൊന്നായി പാര്‍ട്ടി ചീന്തിയെറിഞ്ഞിട്ടുമുണ്ട്, ചിലതിന് ക്രമേണ ജീവന്‍വെപ്പിച്ചിട്ടുമുണ്ട്. നാളെ പ്രതിപക്ഷത്തായാല് എന്തുചെയ്യണമെന്ന് ഇപ്പോള് തീരുമാനിക്കാനാവില്ല. ഇതെല്ലാം യു.ഡി.എഫിനും ബാധകമാണ്. ഒരുകാര്യത്തില് പക്ഷേ, സി.പി.എമ്മിനാണ് ഉറച്ച നയമുള്ളത്. ഹര്‍ത്താല്, ബന്ദ് കാര്യത്തില് ഒട്ടും വിട്ടുവീഴ്‌ചയില്ല. ഭരണത്തിലായാലും പുറത്തായാലും ഹര്‍ത്താല് വിട്ടൊരു വികസനത്തിനും സി.പി.എമ്മില്ല. യു.ഡി.എഫുകാര് ഭരിക്കുമ്പോള് കടുത്ത ഹര്‍ത്താല് വിരുദ്ധരാണ്. പ്രതിപക്ഷത്തെത്തിയാല് തക്കാളിപ്പനി, ചിക്കുന്‍ഗുനിയ, വെള്ളപ്പൊക്കം, പേമാരി എന്നിവയ്‌ക്കെതിരെപോലും ഹര്‍ത്താല് നടത്തും. യു.ഡി.എഫിന്റെ എക്‌സ്‌പ്രസ് ഹൈവേ പദ്ധതിയെ പ്രതിപക്ഷത്തിരുന്ന കാലത്ത് എങ്ങനെയാണ് എതിര്‍ത്തുകൊന്നതെന്ന് കരീമിന് നല്ല ഓര്‍മയുണ്ട്. ഹൈവേ വന്നാല് അതിനപ്പുറത്തെ പറമ്പില് പശുവിനെ കെട്ടാന് കഴിയാതാവും എന്നുപോലും പറഞ്ഞാണ് അതിനെ എതിര്‍ത്തതെന്ന് കരീം ഓര്‍ക്കുന്നു. കേരളത്തെ രണ്ടായി പിളര്‍ക്കുന്ന വന്‍മതിലാകും ഹൈവേ എന്ന് വേറെ ചിലര് ആക്രോശിച്ചു. ഹൈവേ പോയ വഴിയില് പുല്ലുമുളച്ചില്ല. പ്രതിപക്ഷത്തിരുന്ന് പറഞ്ഞത് ഭരിക്കുമ്പോഴും പറയുന്നത് അത്ര നല്ല കാര്യമൊന്നുമല്ല. എക്‌സ്‌പ്രസ് ഹൈവേ വേണം. പേരിന്റെ കാര്യത്തില് ഒരു വാശിയുമില്ല. ആര്‍ക്കുണ്ട് അഭിപ്രായവ്യത്യാസം ?**** മാധ്യമ പ്രവര്‍ത്തനത്തിന്റെ മര്യാദകളെല്ലാം ബൂര്‍ഷ്വാ മാധ്യമങ്ങള്‍ക്ക് മാത്രമാണ് ബാധകം. സത്യം എഴുതുക, വസ്‌തുനിഷ്‌ഠമാവുക, സ്വതന്ത്രനിലപാടെടുക്കുക, നിഷ്‌പക്ഷത പുലര്‍ത്തുക തുടങ്ങിയതെല്ലാം ബൂര്‍ഷ്വാ മാധ്യമ മൂല്യങ്ങളാണ്. പാര്‍ട്ടിപത്രങ്ങള്‍ക്ക് അതൊന്നും വേണ്ട. പാര്‍ട്ടിക്കുവേണ്ടിയാണെങ്കില് എന്ത് പച്ചക്കള്ളവും എഴുതാം. ആരെയും എങ്ങനെയും അപമാനിക്കാം. എഴുതിയതൊന്നും സത്യമല്ലല്ലോ എന്ന് ചൂണ്ടിക്കാട്ടിയാല് വായനക്കാര്‍തന്നെ പറയും- " അതുപിന്നെ പാര്‍ട്ടിപ്പത്രമല്ലിയോ, അങ്ങനെയല്ലാതെ എഴുതുമോ..... ശരിയാണ്. മാന്യര്‍ക്കെതിരെയേ അപഖ്യാതി പറയാനാവൂ. മറ്റേ കൂട്ടര്‍ക്ക് എവിടെയും ചെന്നുകിടക്കാം. എഴുത്തുകൊണ്ടുമാത്രം വലിയ കാര്യമൊന്നുമില്ല. പുതിയ വഴികള് തേടണം. എതിര് പത്രങ്ങളില് വരുന്നതിന് മറുപടി എഴുതുകയും അവരുടെ കള്ളത്തരങ്ങള് തുറന്നുകാട്ടുകയുമായിരുന്നു പഴയ രീതി. പഴഞ്ചന്‍രീതി. ഇപ്പോള് അതുമാറുകയാണ്. രാവിലെ പത്രങ്ങള് വായിച്ച ഉടനെ, പാര്‍ട്ടി സെക്രട്ടറിയെക്കുറിച്ചോ മന്ത്രിമാരെക്കുറിച്ചോ എഴുതിയവരുടെ നമ്പറുകള് തപ്പിയെടുക്കുക. ഓരോരുത്തര്‍ക്കുമുള്ള വഹ ഫോണില് കൊടുക്കുക. മുഖ്യമന്ത്രിയെക്കുറിച്ച് എഴുതിക്കോട്ടെ സാരമില്ല. അതുപോലെയാണോ പിണറായി വിജയനെക്കുറിച്ചെഴുതുന്നത്? മന്ത്രി തോമസ് ഐസക്കിനെക്കുറിച്ച് എഴുതുന്നത്? കാലൊടിക്കും, തലവെട്ടും, മീശ വടിക്കും തുടങ്ങിയ ഭീഷണികളാണ് പത്രത്തില് നിന്ന് പുറപ്പെടുന്നത്. ഇതൊരു ആദ്യപടി മാത്രമാവും. അടുത്ത ഘട്ടത്തില് കാലൊടിക്കാനും തലവെട്ടാനും മീശ വടിക്കാനും പത്രാധിപന്മാര് നേരിട്ട് ഇറങ്ങിപ്പുറപ്പെട്ടുകൂടായ്‌കയില്ല. ഇതിനായി പുതിയ തസ്‌തിക പത്രത്തില് സൃഷ്‌ടിക്കുന്നതാണ് - അസോസി യേറ്റ് എഡിറ്റര് (ക്വട്ടേഷന്).\nഗാന്ധിയന് അഹിംസാപാര്‍ട്ടിയുടെ മുഖപത്രത്തിന് ഇത്രത്തോളം പോകാന് ഈ ജന്മത്ത് ശേഷിയുണ്ടാവില്ല. കഷ്‌ടിച്ച് നിന്നുപിഴയ്‌ക്കുന്നുവെന്നേ ഉള്ളൂ. എല്ലാവരും തേങ്ങയുടയ്‌ക്കുമ്പോള് ഒരു ചിരട്ടയെങ്കിലും രാജ്യത്തിന്റെ ഭരണകക്ഷി ഉടയ്‌ക്കണമല്ലോ. പാര്‍ട്ടി മെമ്പര്‍മാര്‍ക്കിടയില് എഴുത്ത്, വായന തുടങ്ങിയ ദുഃസ്വഭാവങ്ങളുള്ളവര് കുറവായതുകൊണ്ട് പത്രമില്ലെങ്കിലും വലിയ ദോഷമില്ല. എന്തെഴുതിയാലും ആരും മൈന്‍ഡ് ചെയ്യാറുമില്ല. ജീവിച്ചിരിക്കുന്നുണ്ടെന്ന് അറിയിക്കാനെങ്കിലും വല്ലതും ചെയ്യണമെന്ന ഉദ്ദേശ്യത്തോടെയാണ് കഴിഞ്ഞ ദിവസമൊരു വെടി പൊട്ടിച്ചത്. പാര്‍ട്ടി സസ്‌പെന്‍ഡ്‌ചെയ്‌ത ആളെ പാര്‍ട്ടിയില് തിരിച്ചെടുക്കണമോ എന്ന് പാര്‍ട്ടി തീരുമാനിക്കുംമുമ്പ് വേണ്ട എന്ന് പാര്‍ട്ടിപത്രം തീരുമാനമെടുത്തു. ആ ആള്‍ക്കെതിരെ സാമാന്യം അമാന്യമായി ആഞ്ഞടിക്കുകയും ചെയ്‌തു. എന്നെയൊന്ന് പാര്‍ട്ടിയിലെടുക്കൂ എന്ന് കരഞ്ഞുനടക്കുന്ന ആളെക്കൊണ്ട്, ഞാന് വരുന്നില്ലേ എന്ന് പറയിക്കുകയാവും ഉദ്ദേശ്യം. അതിന് ആളെ വേറെ നോക്കണം. മാലിന്യം, ശവം, വിഷം, അമേധ്യം, പട്ടി തുടങ്ങിയ വിശിഷ്‌ടപദങ്ങള് സമൃദ്ധമായി ഉപയോഗിച്ചിട്ടുണ്ട്. പാര്‍ട്ടിയില് വന്നാല് കിട്ടുന്നതിന്റെ ഒരു സാമ്പിള് മാത്രം. മരിച്ച പാര്‍ട്ടി പ്രവര്‍ത്തകന്റെ മൃതദേഹത്തിന് മുന്നില് വെച്ച് കാട്ടിക്കൂട്ടിയ കാടത്തവുമായി തട്ടിച്ചുനോക്കുമ്പോള് ഇതെത്ര മാന്യം എന്ന് സമാധാനിക്കാം.


santhosh trophy..tripura team | കേരളത്തില് നിന്നുള്ള രണ്ട് താരങ്ങള് സന്തോഷ് ട്രോഫി യോഗ്യതാ റൗണ്ടിനായുള്ള ത്രിപുര ടീമില് ഇടം നേടി - Malayalivartha.com Widgets Magazine\n21 SEPTEMBER 2019 12:37 PM IST\nകേരളത്തില് നിന്നുള്ള രണ്ട് താരങ്ങള് സന്തോഷ് ട്രോഫി യോഗ്യതാ റൗണ്ടിനായുള്ള ത്രിപുര ടീമില് ഇടം നേടി. മലപ്പുറം സ്വദേശികളായ റുനു, ഫസലു എന്നിവരാണ് ത്രിപുര സംസ്ഥാന ടീമില് എത്തിയിരിക്കുന്നത്. ഇരുവരും അവസാന കുറച്ചു കാലമായ ത്രിപുര ലീഗില് ആയിരുന്നു കളിക്കുന്നത്.\nകഴിഞ്ഞ കെ പി എല്ലില് മൂന്ന് ഗോളുകളും മൂന്ന് അസിസ്റ്റും സാറ്റിനായി ഫസലു നേടിയിരുന്നു. റുനു മുമ്പ് എം ഇ എസ് കോളേജ് വളാഞ്ചേരിയുടെ താരമായിരുന്നു. മലപ്പുറം താനൂര് സ്വദേശിയായ ഫസലു മുമ്ബ് ഓസോണിലും സാറ്റ് തിരൂരിനു വേണ്ടിയും കളിച്ചിട്ടുണ്ട്. ത്രിപുര ലീഗ് ടീമായ അഖേയ ചലോ സംഘ എഫ് സിക്കായി ഇരുവരും നടത്തിയ പ്രകടനമാണ് ഇരുവരെയും തിരഞ്ഞെടുക്കാന് കാരണം.\nആ അന്ത്യാഭിലാഷം, മിണ്ടാനാകാതെ; അന്ത്യനാൾ അടുത്തിരിക്കെ പ്രതികള്‍ക്ക് അന്ത്യാഭിലാഷം സംബന്ധിച്ച ചോദ്യങ്ങള്‍ക്കൊന്നും ഉത്തരമില്ല (20 minutes ago)\nചുവപ്പ് നിറമുള്ള ഷോര്‍ട്ട് സ്‌കര്‍ട്ടും ടോപ്പും ധരിച്ച് കൂളിങ് ഗ്ലാസും അണിഞ്ഞ് നസ്രിയ!! ഗ്ലാമര് ലുക്കില് ഞെട്ടി ആരാധകർ... വൈറലായ ചിത്രം ഏറ്റെടുത്ത് സോഷ്യൽമീഡിയ... (34 minutes ago)\nവെസ്റ്റേണ് റെയില്‍വേയിൽ അപ്രന്റിസ് ആകാൻ അവസരം ... (37 minutes ago)\nഅഞ്ചടി ഉയരമുള്ള മതില് ചാടിക്കടന്ന് ആന!! അമ്പമ്പോ ഇതല്ല ഇതിനപ്പുറം ചാടിക്കടന്നവനാ.. മാമ്പഴം മോഷ്ടിക്കാൻ ആനയുടെ പരാക്രമം ഏറ്റെടുത്ത് സോഷ്യൽമീഡിയ.... (52 minutes ago)\nഈ നിക്കാഹിന് മൊഞ്ചൽപ്പം കൂടുതലാ; 'പൊന്നും വേണ്ട പണവും വേണ്ട, മഹറായി നൂറ് പുസതകങ്ങള് മതി; സോഷ്യല് മീഡിയയില് വന് ഹിറ്റായി ഒരു നിക്കാഹ് (53 minutes ago)\nബസ്റ്റ് അമ്മായിയും മകളും... ഭര്‍ത്താവിന് മറ്റൊരു കാമുകി ഉണ്ടെന്നറിഞ്ഞാല് ഏതെങ്കിലും ഭാര്യ സഹിക്കുമോ? ആ കാമുകി അമ്മായിയമ്മയായാലോ; ഭര്‍ത്താവിന്റെ കുഞ്ഞിന് അമ്മ ജന്മം നല്‍കാന് ഒരുങ്ങുന്നു എന്ന് ഭാര്യ അ (59 minutes ago)


Rural wages: Kerala tops list, 15 states lag national average-ഗ്രാമീണ വേതനം: കേരളം ഒന്നാമത്; ഗുജറാത്തിനും മഹാരാഷ്ട്രയ്ക്കും ബഹുദൂരം മുന്നില് | Indian Express Malayalam\nrural wages kerala tops list 15 states lag national average\nകാര്‍ഷികമേഖലയില് 706.5 രൂപയും കാര്‍ഷികേതര മേഖലയില് 677.6 രൂപയും നിര്‍മാണമേഖലയില് 829.7 രൂപയുമാണ് 2020-21 വര്‍ഷത്തില് കേരളത്തിലെ തൊഴിലാളികളുടെ കൂലി\nDecember 1, 2021 7:28:47 pm\nന്യൂഡല്‍ഹി: ഗ്രാമീണ വേതനത്തിന്റെ കാര്യത്തില് മറ്റു സംസ്ഥാനങ്ങളെ ബഹുദൂരം പിന്നിലാക്കി കേരളം ഒന്നാമത്. കാര്‍ഷിക, കാര്‍ഷികേതര, നിര്‍മാണ മേഖലകളിലെ കേരളത്തിലാണ് ഏറ്റവും കൂടുതല് കൂലി. കാര്‍ഷികമേഖലയില് 706.5 രൂപയും കാര്‍ഷികേതര മേഖലയില് 677.6 രൂപയും നിര്‍മാണമേഖലയില് 829.7 രൂപയുമാണ് 2020-21 വര്‍ഷത്തില് കേരളത്തിലെ പുരുഷതൊഴിലാളികളുടെ കൂലി.\nകാര്‍ഷികേതര വിഭാഗത്തില് ഗുജറാത്ത്, മഹാരാഷ്ട്ര തുടങ്ങിയ വികസിത സംസ്ഥാനങ്ങളുടെയും ദേശീയ ശരാശരിയുടെയും ഇരട്ടിയിലധികമാണ് കേരളത്തിലെ ഗ്രാമീണ തൊഴിലാളികളുടെ കൂലി. ജമ്മു കശ്മീര് (483 രൂപ), തമിഴ്നാട് (449.5 രൂപ) എന്നിവയാണു കേരളത്തിനു തൊട്ടുപിന്നില്. 315.3 രൂപയാണ് ദേശീയ ശരാശരി.\nഅതേസമയം, ഏറ്റവും പ്രമുഖ വ്യാവസായിക സംസ്ഥാനവും കാര്‍ഷികോല്‍പ്പന്നങ്ങളുടെ മുന്‍നിര ഉല്‍പ്പാദകരുമായി കണക്കാക്കപ്പെടുന്ന മഹാരാഷ്ട്രയില് ഗ്രാമീണ തൊഴിലാളിക്ക് ലഭിക്കുന്നത് 262.3 രൂപ മാത്രമാണെന്നും കേന്ദ്ര സര്‍ക്കാരിന്റെ ലേബര് ബ്യൂറോയുടെ ഇന്ത്യന് ലേബര് ജേണലിലെ കണക്കുകള് പറയുന്നു.\nവികസനം, വ്യവസായവല്‍ക്കരണം എന്നിവയില് മാതൃകാ സംസ്ഥാനമായി കണക്കാക്കപ്പെടുന്ന ഗുജറാത്തില് ഒരു ഗ്രാമീണ തൊഴിലാളിക്ക് ഇതേ വര്‍ഷം ലഭിച്ചത് 239.3 രൂപയാണ്. ഉത്തര്‍പ്രദേശിലെ ഗ്രാമീണ തൊഴിലാളിക്ക് 286.8 രൂപ ലഭിക്കുമ്പോള്, ബിഹാറില് ശരാശരി 289.3 രൂപ മാത്രമാണ്. പട്ടികയിലെ 20 സംസ്ഥാനങ്ങളില് പതിനഞ്ചും ദേശീയ ശരാശരിയേക്കാള് താഴെയാണ്.\nഗ്രാമീണ കാര്‍ഷികമേഖലയുടെ കാ്യത്തിലും പ്രതിദിന വേതന വേതനക്കണക്കുകള് സമാനമാണ്. കാര്‍ഷിക മേഖലയിലെ പ്രതിദിന വേതനം കേരളത്തില് 706.5 രൂപയും ജമ്മു കശ്മീരില് 501.1 രൂപയും തമിഴ്നാട്ടില് 432.2 രൂപയുമാണ്. 309.9 രൂപയാണ് ദേശീയ ശരാശരി. ഗുജറാത്ത്- 213.1, മഹാരാഷ്ട്ര-267.7, ഞ്ചാബില്- 357, ഹരിയാന- 384.8 രൂപ എന്നിങ്ങനെയാണു മറ്റു സംസ്ഥാനങ്ങളിലെ കണക്കുകള്. ഏപ്രിലിലെ കണക്കുകള് ലഭ്യമല്ലാത്തതിനാല് 2020-21 ലെ കണക്ക് 11 മാസത്തെ ശരാശരിയാണ്. ഏപ്രില്, മേയ് മാസങ്ങളിലെ കണക്ക് ലഭ്യമല്ലാത്തതിനാല് 2020-21 ലെ സംസ്ഥാനം തിരിച്ചുള്ള കണക്ക് 10 മാസത്തെ ശരാശരിയാണ്.\nനിര്‍മാണ മേഖലയില് ഗ്രാമീണ ദിവസവേതനം വര്‍ധിക്കുകയാണ്. കേരളത്തില് പ്രതിദിന കൂലി 829.7 രൂപയാണെങ്കില് അഖിലേന്ത്യാ ശരാശരി 362.2 രൂപയാണ്. തമിഴ്‌നാട്-468.3, മഹാരാഷ്ട്ര-347.9 എന്നിവയാണു കേരളത്തിനു പിന്നില്. ഇതരസംസ്ഥാന തൊഴിലാളികളാണ് കേരളത്തിലെ പ്രധാന തൊഴില് ശക്തി.\nAlso Read: ‘ആത്മീയതയുടെ പാതയില്’; കൊബാഡ് ഗാന്ധിയെ പുറത്താക്കി സിപിഐ (മാവോയിസ്റ്റ്)\n2017-18 കാലയളവില് കേരളത്തിലെ ഇതര സംസ്ഥാന തൊഴിലാളികളുടെ എണ്ണം ഏകദേശം 31 ലക്ഷമായിരുന്നെന്ന് സംസ്ഥാന ആസൂത്രണ ബോര്‍ഡ് മാര്‍ച്ചില് പുറത്തിറക്കിയ പഠനം വ്യക്തമാക്കുന്നു. കേരളത്തിലെ ഇതരസംസ്ഥാന തൊഴിലാളികള്‍ക്കു മാസം ശരാശരി 16,000 രൂപ കൂലിയായി ലഭിക്കുന്നുണ്ടെന്നും അതില് 4,000 രൂപ (ശരാശരി) മിച്ചവരുമാനമായോ സമ്പാദ്യമായോ മാറ്റാന് കഴിയുന്നുണ്ടെന്നും റിപ്പോര്‍ട്ട് പറയുന്നു.\nസംസ്ഥാനങ്ങളിലെ ആളോഹരി ഉല്‍പ്പാദനത്തിലും കാര്യമായ വ്യത്യാസമുണ്ട്. 2020-21ലെ പ്രതിശീര്‍ഷ അറ്റ സംസ്ഥാന ആഭ്യന്തര ഉല്‍പ്പാദനം (എന്‍എസ്ഡിപി) കാര്യത്തില് ഗോവയാണ് ഏറ്റവും മുന്നില്-3,74,055 രൂപ. സിക്കിം- 2,57,999, ഡല്‍ഹി- 2,54,001, ഹരിയാന- 1,63,992 എന്നിവയാണു തൊട്ടുപിന്നില്. ബിഹാറിന്റേതാണ് ഏറ്റവും കുറഞ്ഞ പ്രതിശീര്‍ഷ എന്‍എസ്ഡിപി- 31,017 രൂപ. ഉത്തര്‍പ്രദേശ്- 41,023, ജാര്‍ഖണ്ഡ്-53,489, മേഘാലയ- 56,471 എന്നിവയാണു ബിഹാറിനു മുന്നില്. 2019-20നെ അപേക്ഷിച്ച് 2020-21ല് പല സംസ്ഥാനങ്ങളും പ്രതിശീര്‍ഷ എന്‍എസ്ഡിപിയില് കുറവ് രേഖപ്പെടുത്തി. ലോക്ക്ഡൗണിനെത്തുടര്‍ന്നുള്ള ഉത്പാദനക്കുറവ് കാരണമായിരിക്കാമിത്.\nWeb Title: Rural wages kerala tops list 15 states lag national average


നിവിന് പോളിയുടെ നായിക ഇനി ദുല്‍ഖറിനൊപ്പം, ചാര്‍ലിയിലെ പോലെ ഈ അവസരം വേണ്ടന്ന് വയ്ക്കില്ല | Dulquer Salman, Anu Emmanuel in Amal neeradh's next film - Malayalam Filmibeat\nനിവിന് പോളിയുടെ നായിക ഇനി ദുല്‍ഖറിനൊപ്പം, ചാര്‍ലിയിലെ പോലെ ഈ അവസരം വേണ്ടന്ന് വയ്ക്കില്ല\n| Updated: Saturday, March 26, 2016, 9:24 [IST]\nബാലതാരമായി സിനിയിലെത്തിയ നടി അനു ഇമാനുവലിന്റെ രണ്ടാം വരവ് തന്നെയായിരുന്നു നിവിന് പോളിയുടെ ആക്ഷന് ഹീറോ ബിജു. നേരത്തെ ദുല്‍ഖര് സല്‍മാന് നായകനായ ചാര്‍ലിയില് അഭിനയിക്കാന് അവസരം വന്നിരുന്നു. എന്നാല് വ്യക്തിപരമായ തിരക്കുകള് കാരണം നടി ചാര്‍ലി ഉപേക്ഷിക്കുകയായിരുന്നു. പിന്നീട് ചാര്‍ലിയിലെ അവസരം വേണ്ടന്ന് വച്ചതിന് കുറ്റം ബോധം തോന്നുന്നതായും അനു പറഞ്ഞിരുന്നു.\nഇപ്പോള് ആക്ഷന് ഹീറോ ബിജുവിന് ശേഷം നടി അന്യ ഭാഷകളില് അഭിനയിക്കാന് ഒരുങ്ങുന്നതായും കേട്ടിരുന്നു. എന്നാല് അതിന് മുമ്പായി മലയാളത്തില് തന്നെ മറ്റൊരു ചിത്രത്തില് കൂടി അഭിനയിക്കാന് കൂടി തീരുമാനിച്ചു കഴിഞ്ഞു. ദുല്‍ഖര് സല്‍മാനെ നായകനാക്കി അമല് നീരദ് സംവിധാനം ചെയ്യുന്ന പുതിയ ചിത്രത്തില് നായകയായി എത്തുന്നത് അനു ഇമ്മാനുവലാണ്. നേരത്തെ ദുല്‍ഖറിനൊപ്പം അഭിനയിക്കാന് കിട്ടിയ അവസരം ഉപേക്ഷിച്ച അനു പുതിയ ചിത്രത്തില് അഭിനയിക്കുന്നതിന് ഉറച്ച തീരുമാനം എടുത്തു കഴിഞ്ഞു.\nബിഗ് ബി, ബാച്ചിലര് പാര്‍ട്ടി എന്നീ ചിത്രങ്ങള്‍ക്ക് ശേഷം വ്യത്യസ്തമായ ഒരു പരീക്ഷണം കൂടിയാണ് അമല് നീരദിന്റെ പുതിയ ചിത്രം. ഏപ്രില് ആറിനാണ് ഷൂട്ടിങ് ആരംഭിക്കുക. കേരളത്തില് ഈരാറ്റു പേട്ടയിലും അമേരിക്കയിലുമായാണ് ചിത്രത്തിന്റെ ഷൂട്ടിങ്. ഷിബിന് ഫ്രാന്‍സിസാണ് ചിത്രത്തിന്റെ തിരക്കഥ ഒരുക്കുന്നത്.\nഅഞ്ചു സുന്ദരികളിലെ കള്ളന്റെ ഭാര്യയില് ദുല്‍ഖറും അമല് നീരദും ഒന്നിച്ച് പ്രവര്‍ത്തിച്ചിട്ടുണ്ട്. ചാര്‍ലിക്ക് ശേഷം ദുല്‍ഖര് സല്‍മാന് നായകനായി എത്തുന്ന ചിത്രമാണ് കലി. സമീര് താഹിര് സംവിധാനം ചെയ്യുന്ന ചിത്രത്തില് പ്രേമം നായിക സായി പല്ലവിയാണ് നായികയായി എത്തുന്നത്.\nRead more about: malayalam film malayalam cinema malayalam movie news actor dulquer salman actress anu emmanuel director amal neeradh മലയാളം സിനിമ നടന് ദുല്‍ഖര് സല്‍മാന് നടി അനു ഇമ്മാനുവല് സംവിധായകന് അമല് നീരദ്\nDulquer Salman, Anu Emmanuel in Amal neeradh's next film.


പരീക്ഷ ഡിസംബർ 18 ന് ആരംഭിക്കും - Janayugom Online\nപരീക്ഷ ഡിസംബർ 18 ന് ആരംഭിക്കും\nബി.കോം. പാർട്ട്3ആനുവൽ സ്‌കീം, സ്‌പെഷൽ മേഴ്‌സി ചാൻസ് ഡിസംബർ 2019 പരീക്ഷ ഡിസംബർ 18ന് ആരംഭിക്കും. ഹാൾടിക്കറ്റുകൾ നിശ്ചയിക്കപ്പെട്ട 14 പരീക്ഷകേന്ദ്രങ്ങളിൽ നിന്നും ഡിസംബർ 16, 17 തീയതികളിൽ വിതരണം ചെയ്യും. വിശദവിവരം സർവകലാശാല വെബ്‌സൈറ്റിൽ.\n2019 നവംബറിൽ നടന്ന മൂന്നാം സെമസ്റ്റർ ബി.എസ്‌സി. ബയോടെക്‌നോളജി (സി.ബി.സി.എസ്. — റഗുലർ/സപ്ലിമെന്ററി, സി.ബി.സി.എസ്.എസ്. — സപ്ലിമെന്ററി) പരീക്ഷയുടെ പ്രാക്ടിക്കൽ ഡിസംബർ 16 മുതൽ 20 വരെ അതത് കോളേജുകളിൽ നടക്കും. വിശദമായ ടൈംടേബിൾ സർവകലാശാല വെബ്‌സൈറ്റിൽ.\nഅഞ്ചാം സെമസ്റ്റർ ബി.സി.എ./ബി.എസ്‌സി. കമ്പ്യൂട്ടർ ആപ്ലിക്കേഷൻസ് (സി.ബി.സി.എസ്., 2017 അഡ്മിഷൻ റഗുലർ, സി.ബി.സി.എസ്.എസ്. — 2013–2016 അഡ്മിഷൻ റീഅപ്പിയറൻസ്) ഒക്‌ടോബർ 2019 പരീക്ഷയുടെ പ്രാക്ടിക്കൽ ഡിസംബർ 16 മുതൽ വിവിധ കോളേജുകളിൽ നടക്കും. വിശദമായ ടൈംടേബിൾ സർവകലാശാല വെബ്‌സൈറ്റിൽ.\nഒന്നുമുതൽ നാലുവരെ സെമസ്റ്റർ എം.എസ്‌സി. മാത്തമാറ്റിക്‌സ് (ഓഫ് കാമ്പസ് — മേഴ്‌സി ചാൻസ്) ജൂലൈ 2019 പരീക്ഷയുടെ വൈവാവോസി ഡിസംബർ 17ന് രാവിലെ 11ന് സർവകലാശാലയിലെ സിൽവർ ജൂബിലി പരീക്ഷഭവനിലെ 201-ാം നമ്പർ മുറിയിൽ നടക്കും. വിശദമായ ടൈംടേബിൾ സർവകലാശാല വെബ്‌സൈറ്റിൽ.\nനാലാം സെമസ്റ്റർ എം.എ. പൊളിറ്റിക്കൽ സയൻസ് (പ്രൈവറ്റ് രജിസ്‌ട്രേഷൻ — 2017 അഡ്മിഷൻ/2013, 2014, 2015 അഡ്മിഷൻ സപ്ലിമെന്ററി) ജൂലൈ/ഓഗസ്റ്റ് 2019 പരീക്ഷയുടെ പുനർവൈവാവോസി ഡിസംബർ 17ന് പാലാ സെന്റ് തോമസ് കോളേജിൽ നടക്കും. വിശദമായ ടൈംടേബിൾ സർവകലാശാല വെബ്‌സൈറ്റിൽ.\n2018 ഡിസംബറിൽ നടന്ന ഒന്നാം സെമസ്റ്റർ എം.എ. ഇംഗ്ലീഷ് (പി.ജി.സി.എസ്.എസ്. — റഗുലർ/സപ്ലിമെന്ററി/ഇംപ്രൂവ്‌മെന്റ്) പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും ഡിസംബർ 26 വരെ അപേക്ഷിക്കാം.\n2018 ഡിസംബറിൽ നടന്ന ഒന്നാം സെമസ്റ്റർ എം.എസ്‌സി. അപ്ലൈഡ് ഇലക്‌ട്രോണിക്‌സ് (പി.ജി.സി.എസ്.എസ്. — റഗുലർ/സപ്ലിമെന്ററി) പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും ഡിസംബർ 26 വരെ ഓൺലൈനായി അപേക്ഷിക്കാം.\n2018 ഡിസംബറിൽ നടന്ന ഒന്നാം സെമസ്റ്റർ എം.എസ്‌സി. ബയോഇൻഫർമാറ്റിക്‌സ് (പി.ജി.സി.എസ്.എസ്. — റഗുലർ/സപ്ലിമെന്ററി) പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും ഡിസംബർ 26 വരെ ഓൺലൈനായി അപേക്ഷിക്കാം.\n2018 ഡിസംബറിൽ നടന്ന ഒന്നാം സെമസ്റ്റർ എം.എസ്‌സി. ടെക്‌സ്റ്റെൽസ് ആന്റ് ഫാഷൻസ് (പി.ജി.സി.എസ്.എസ്. — സപ്ലിമെന്ററി) പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും ഡിസംബർ 26 വരെ ഓൺലൈനായി അപേക്ഷിക്കാം.\n2019 ഓഗസ്റ്റിൽ സ്‌കൂൾ ഓഫ് മാനേജ്‌മെന്റ് ആന്റ് ബിസിനസ് സ്റ്റഡീസിൽ നടന്ന നാലാം സെമസ്റ്റർ എം.ബി.എ. (റഗുലർ ആന്റ് റീഅപ്പിയറൻസ് — സി.എസ്.എസ്.) പരീക്ഷയുടെ ഫലം പ്രസിദ്ധീകരിച്ചു.\n2019 ജൂലൈയിൽ നടന്ന രണ്ടാം സെമസ്റ്റർ മാസ്റ്റർ ഓഫ് ഹ്യൂമൻ റിസോഴ്‌സ് മാനേജ്‌മെന്റ് (എം.എച്ച്.ആർ.എം. — 2018 അഡ്മിഷൻ റഗുലർ, 2018ന് മുമ്പുള്ള അഡ്മിഷൻ സപ്ലിമെന്ററി) പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും ഡിസംബർ 24 വരെ അപേക്ഷിക്കാം.\n2019 മെയിൽ നടന്ന നാലാം സെമസ്റ്റർ മാസ്റ്റർ ഓഫ് മാനേജ്‌മെന്റ് ഇൻ ഹോസ്പിറ്റാലിറ്റി (എം.എം.എച്ച്.) സപ്ലിമെന്ററി പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും ഡിസംബർ 24 വരെ ഓൺലൈനായി അപേക്ഷിക്കാം.\n2018 ഡിസംബറിൽ നടന്ന ഒന്നാം സെമസ്റ്റർ എം.എസ്‌സി. ക്ലിനിക്കൽ ന്യൂട്രിഷൻ ആന്റ് ഡയറ്റെറ്റിക്‌സ് (റഗുലർ, സപ്ലിമെന്ററി) പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും ഡിസംബർ 26 വരെ ഓൺലൈനായി അപേക്ഷിക്കാം.\n2018 ഡിസംബറിൽ നടന്ന ഒന്നാം സെമസ്റ്റർ എം.എസ്‌സി. കമ്പ്യൂട്ടർ സയൻസ് (റഗുലർ, സപ്ലിമെന്ററി, ബെറ്റർമെന്റ്) പരീക്ഷയുടെ ഫലം പ്രസിദ്ധീകരിച്ചു. പുനർമൂല്യനിർണയത്തിനും സൂക്ഷ്മപരിശോധനയ്ക്കും ഡിസംബർ 26 വരെ ഓൺലൈനായി അപേക്ഷിക്കാം.


തെലങ്കാനയിലെ ശ്രീശൈലം ഹൈഡ്രോളിക് പവര് സ്‌റ്റേഷനില് ഷോര്‍ട് സര്‍ക്യുട്ടിനെ തുടർന്ന് വന് അഗ്നിബാധ. – NavaKerala News\nHome/Latest News/തെലങ്കാനയിലെ ശ്രീശൈലം ഹൈഡ്രോളിക് പവര് സ്‌റ്റേഷനില് ഷോര്‍ട് സര്‍ക്യുട്ടിനെ തുടർന്ന് വന് അഗ്നിബാധ.\nLatest NewsLocal NewsNationalNews\nതെലങ്കാനയിലെ ശ്രീശൈലം ഹൈഡ്രോളിക് പവര് സ്‌റ്റേഷനില് ഷോര്‍ട് സര്‍ക്യുട്ടിനെ തുടർന്ന് വന് അഗ്നിബാധ.\nതെലങ്കാനയിലെ ശ്രീശൈലം ഹൈഡ്രോളിക് പവര് സ്‌റ്റേഷനില് ഷോര്‍ട് സര്‍ക്യുട്ടിനെ തുടർന്ന് വന് അഗ്നിബാധ. വെള്ളിയാഴ്ച പുലര്‍ച്ചെയാണ്ഷോര്‍ട് സര്‍ക്യുട്ടിനെ തുടർന്നു പൊട്ടിത്തെറിയുണ്ടായത്. തീപിടുത്തം ഉണ്ടാവുമ്പോൾ പവര് സ്‌റ്റേഷനില് 19 ജീവനക്കാരുണ്ടായിരുന്നു. പത്ത് പേരെ രക്ഷപ്പെടുത്താനായി.9പേര് കുടുങ്ങിക്കിടക്കുന്നുവെന്നാണ് റിപ്പോർട്ടുകൾ പറയുന്നത്. രക്ഷപ്പെട്ടവരില് ആറു പേര്‍ക്ക് സാരമായ പൊള്ളലുണ്ട്.\nശ്രീശൈലം ഡാമില് സ്ഥിതി ചെയ്യുന്ന പവര് സ്‌റ്റേഷനിലാണ് അപകടം. യൂണിറ്റ് നാലിലുണ്ടായ പൊട്ടിത്തെറിയാണ് അപകടമുണ്ടാക്കിയത്. ഷോര്‍ട് സര്‍ക്യുട്ട് ആണ് കാരണമെന്നാണ് വിവരം. പാനല് ബോര്‍ഡുകള്‍ക്കും തീപിടിച്ചിട്ടുണ്ട്. പവര് സ്‌റ്റേഷനില് നിന്ന് പുക ഉയരുകയാണ്.\nഇത് രക്ഷാപ്രവര്‍ത്തനത്തിന് തടസ്സം സൃഷ്ടിക്കുന്നുണ്ട്. ആറ് യൂണിറ്റ് അഗ്നിശമന സേനാംഗങ്ങള് എത്തിയെങ്കിലും സ്‌റ്റേഷനുള്ളിലേക്ക് കടക്കാന് ആദ്യഘട്ടത്തില് കഴിഞ്ഞിരുന്നില്ല. ദേശീയ ദുരന്ത നിവാരണ സേനയും രക്ഷാപ്രവര്‍ത്തനത്തില് പങ്കുചേര്‍ന്നിട്ടുണ്ട്. കനത്ത പുക ശ്വസിച്ച് ചില രക്ഷാപ്രവര്‍ത്തകര്‍ക്ക് ബോധക്ഷയമുണ്ടായിട്ടുണ്ട്.\n24 മണിക്കൂറിനുള്ളില് ലോകത്താകമാനം 2,63,000 പേർക്ക് കൊവിഡ് വൈറസ് ബാധ ഉണ്ടായതായി ലോകാരോഗ്യ സംഘടന.\nഓണകിറ്റിൽ നിന്ന് സപ്ലൈകോ അടിച്ചുമാറ്റുന്നത് 110 കോടി.


ഇന്നത്തെ പ്രധാനവാർത്തകൾ (27/09/2019)\nBy : 24 Web Desk September 27, 2019 comments\nഭീകരവാദത്തിനെതിരെ രാഷ്ട്രങ്ങൾ ഒന്നിക്കണമെന്ന് പ്രധാനമന്ത്രി\nഭീകരവാദത്തിനെതിരെ രാഷ്ട്രങ്ങൾ ഒന്നിക്കണമെന്ന് പ്രധാനമന്ത്രി നരേന്ദ്ര മോദി. സാഹോദര്യം, സമാധാനം എന്നിവയാണ് മുന്നോട്ടു വയ്ക്കാനുള്ള മുദ്രാവാക്യമെന്നും മോദി പറഞ്ഞു.\nപാലായിൽ മാണി സി കാപ്പൻ വിജയിച്ചു\nപാലാ ഉപതെരഞ്ഞെടുപ്പിൽ മാണി സി കാപ്പൻ വിജയിച്ചു. അട്ടിമറി വിജയമാണ് മാണി സി കാപ്പൻ സ്വന്തമാക്കിയിരിക്കുന്നത്. 2943 വോട്ടുകൾക്കാണ് മാണി സി കാപ്പൻ വിജയിച്ചിരിക്കുന്നത്.\nപാലാ ഉപതെരഞ്ഞെടുപ്പ് ഫലം സർക്കാരിന്റെ പ്രവർത്തനങ്ങൾക്കുള്ള അംഗീകാരമെന്ന് മുഖ്യമന്ത്രി പിണറായി വിജയൻ. തെരഞ്ഞെടുപ്പ് ഫലം കൂടുതൽ ഉത്തരവാദിത്തമാണ് എൽഡിഎഫിന് നൽകുന്നതെന്നും മുഖ്യമന്ത്രി പറഞ്ഞു.\n‘യുഡിഎഫിലെ അനൈക്യത്തിന് ജനങ്ങൾ നൽകിയ താക്കീത്’; പൊട്ടിത്തെറിച്ച് നേതാക്കൾ\nപാലായിലേറ്റ കനത്ത തോൽവിയിൽ പൊട്ടിത്തെറിച്ച് യുഡിഎഫ് നേതൃത്വം. യുഡിഫിലെ അനൈക്യത്തിന് ജനങ്ങൾ നൽകിയ താക്കീതാണ് പാലാ ഉപതെരഞ്ഞെടുപ്പ് ഫലമെന്ന് പ്രതിപക്ഷ നേതാവ് രമേശ് ചെന്നിത്തല പറഞ്ഞു. ഇത് മുന്നണി പരിശോധിക്കും.\nപാലായിലേത് സ്വയം ചോദിച്ച് വാങ്ങിയ തോൽവി : പിജെ ജോസഫ്\nപാലാ ഉപതെരഞ്ഞെടുപ്പിൽ കേരളാ കോൺഗ്രസിനേറ്റത് ചോദിച്ച് വാങ്ങിയ തോൽവിയെന്ന് പിജെ ജോസഫ്. ചിഹ്നം മേടിക്കാതെ പോയതിന്‍റെ ഉത്തരവാദി ആരാണെന്നും കത്തയച്ചിരുന്നുവെങ്കിൽ കൊടുക്കാമായിരുന്നുവെന്നും പിജെ ജോസഫ് പറഞ്ഞു.\nകെഎം മാണിയുടെ വീടിന് മുമ്പിൽ സംഘർഷം; കയ്യാങ്കളി\nഅന്തരിച്ച കേരളാ കോൺഗ്രസ് നേതാവ് കെഎം മാണിയുടെ വീടിന് മുന്നിൽ സംഘർഷം. എൽഡിഎഫ് സ്ഥാനാർത്ഥി മാണി സി കാപ്പന്റെ മുന്നേറ്റത്തിൽ മാണിയുടെ വസതിക്ക് മുന്നിൽ ഇടത് പ്രവർത്തകർ നടത്തിയ ആഹ്ലാദ പ്രകടനത്തിനിടെയാണ് സംഘർഷം ഉടലെടുത്തത്.\nഅരൂരിൽ ഷാനിമോൾ ഉസ്‌മോൻ; യുഡിഎഫ് സ്ഥാനാർത്ഥികളായി\nഉപതെരഞ്ഞെടുപ്പ് നടക്കുന്ന മണ്ഡലങ്ങളിൽ യുഡിഎഫിന് സ്ഥാനാർത്ഥികളായി. അരൂരിൽ ഷാനിമോൾ ഉസ്മാൻ യുഡിഎഫ് സ്ഥാനാർത്ഥിയാകും. ഇത് സംബന്ധിച്ച് അന്തിമ പട്ടിക ഹൈക്കമാൻഡിന് അയച്ചു.\nതിരുവനന്തപുരം യൂണിവേഴ്‌സിറ്റി കോളജ് യൂണിയൻ തെരഞ്ഞെടുപ്പ് ; മുഴുവൻ സീറ്റും തൂത്തുവാരി എസ്എഫ്‌ഐ\nഇരുപത്തിയേഴ് വർഷങ്ങൾക്ക് ശേഷം കെഎസ്‌യു മത്സര രംഗത്തെത്തിയ തിരുവനന്തപുരം യൂണിവേഴ്‌സിറ്റി കോളജ് യൂണിയൻ തെരഞ്ഞെടുപ്പിൽ മുഴുവൻ സീറ്റും എസ്എഫ്‌ഐ തൂത്തുവാരി.\nഗോരഖ്പൂർ ആശുപത്രിയിലെ ശിശുമരണം; ഡോ. കഫീൽ ഖാൻ കുറ്റക്കാരനല്ലെന്ന് അന്വേഷണ റിപ്പോർട്ട്\nഗോരഖ്പൂരിലെ ബിആർഡി മെഡിക്കൽ കോളേജിൽ കുട്ടികൾ മരിച്ച സംഭവത്തിൽ ഡോ. കഫീൽ ഖാൻ കുറ്റക്കാരനല്ലെന്ന് അന്വേഷണ റിപ്പോർട്ട്.\nഡോ. കഫീൽ ഖാന് ക്ലീൻ ചിറ്റ് നൽകിയിട്ടില്ലെന്ന് ഉത്തർപ്രദേശ് സർക്കാർ.\nഗോരഖ്പൂരിലെ ബിആർഡി മെഡിക്കൽ കോളേജിൽ ഓക്‌സിജൻ മുടങ്ങിയതിനെ തുടർന്ന് അറുപതിലധികം കുട്ടികൾ മരിച്ച സംഭവത്തിൽ ഡോക്ടർ കഫീൽ ഖാന് ക്ലീൻ ചിറ്റ് നൽകിയിട്ടില്ലെന്ന് ഉത്തർപ്രദേശ് സർക്കാർ.\nഐഎൻഎക്‌സ് മീഡിയ കേസ്; ഇന്ദ്രാണി മുഖർജിയും പി ചിദംബരവും കൂടിക്കാഴ്ച നടത്തിയതിന് തെളിവുണ്ടെന്ന് സിബിഐ\nഐഎൻഎക്‌സ് മീഡിയ മേധാവി ഇന്ദ്രാണി മുഖർജിയും പി. ചിദംബരവും കൂടിക്കാഴ്ച നടത്തിയതിന് തെളിവുള്ളതായി സിബിഐ ഡൽഹി ഹൈക്കോടതിയിൽ.\nപിറവം പള്ളി തർക്കം; ആരാധന ചടങ്ങുകളിൽ യാക്കോബായ വിശ്വാസികൾക്കും പങ്കെടുക്കാമെന്ന് ഹൈക്കോടതി\nപിറവം പള്ളിയിൽ ആരാധന ചടങ്ങുകളിൽ യാക്കോബായ വിശ്വാസികൾക്കും പങ്കെടുക്കാമെന്ന് ഹൈക്കോടതി. വിശ്വാസികൾക്ക് യാക്കോബായ ഓർത്തഡോക്‌സ് വ്യത്യാസം ഇല്ല. 1934ലെ ഭരണഘടന അംഗീകരിക്കുന്ന ആർക്കും കുർബാനയിൽ പങ്കെടുക്കാം.\nഇന്നത്തെ പ്രധാനവാർത്തകൾ (18/10/2020)\nജനതാദള് എസ് സംസ്ഥാന കമ്മിറ്റി കൊച്ചിയില് ചേര്‍ന്നു; ജനതാദള് ഗ്രൂപ്പുകളുടെ ലയനം ഉടനുണ്ടാക്കുമെന്ന് മാത്യൂ ടി. തോമസ്\nപെൺകുട്ടികളുടെ വിവാഹപ്രായം ഉയർത്തുന്നത് സാംസ്‌കാരിക അധഃപതനത്തിനാ കാരണമാകും : സമസ്ത\nകൂട്ടകോപ്പിയടി; നാളെ സര്‍വകലാശാല അധികൃതര് നേരിട്ട് വിവരങ്ങള് തേടുമെന്ന് പ്രോ വൈസ്ചാന്‍സിലര്


ഒമാനില് നിന്ന് പ്രവാസികള് നാട്ടിലേക്ക് അയക്കുന്ന പണത്തിന് നികുതി ഏര്‍പ്പെടുത്തില്ല | PravasiExpress\nHome World Pravasi worldwide ഒമാനില് നിന്ന് പ്രവാസികള് നാട്ടിലേക്ക് അയക്കുന്ന പണത്തിന് നികുതി ഏര്‍പ്പെടുത്തില്ല\nഒമാനില് നിന്ന് പ്രവാസികള് നാട്ടിലേക്ക് അയക്കുന്ന പണത്തിന് നികുതി ഏര്‍പ്പെടുത്തില്ല\nപ്രവാസികള്‍ക്ക് ഒരു സന്തോഷ വാര്‍ത്ത. ഒമാനില് നിന്ന് പ്രവാസികള് നാട്ടിലേക്ക് അയക്കുന്ന പണത്തിന് നികുതി ഏര്‍പ്പെടുത്തില്ല. ബോഷറില് നിന്നുള്ള മജ്‌ലിസ് ശൂറ അംഗം മുഹമ്മദ് ബിന് സാലിം അല് ബുസൈദിയെ ഉദ്ധരിച്ച് ഔദ്യോഗിക പത്രമായ ഒമാന് ഒബ്‌സര്‍വറാണ് ഇക്കാര്യം റിപ്പോര്‍ട്ട് ചെയ്തത്. ഇതു സംബന്ധമായ ചര്‍ച്ചകള് അവസാനിച്ചതായും സാലിം അല് ബുസൈദി പറഞ്ഞു.\nസാമ്പത്തിക പ്രതിസന്ധി മറികടക്കുന്നതിനു വിവിധ മാര്‍ഗങ്ങളെക്കുറിച്ചു ചര്‍ച്ച നടന്നിരുന്നു. ഈ അവസരത്തിലാണ് വിദേശികള് അയക്കുന്ന പണത്തിന് നിശ്ചിത ശതമാനം നികുതി ഈടാക്കുന്നതിനേക്കുറിച്ചും ആലോചനകള് നടന്നത്. സെൻട്രല് ബാങ്ക് ഓഫ് ഒമാനും ഇതുമായി ബന്ധപ്പെട്ട് ചില നിർദേശങ്ങൾ മുന്നോട്ടുവച്ചിരുന്നു. എന്നാല്, ഇത്തരത്തില് ഒരു നീക്കം ഇപ്പോള് അജണ്ടയിലില്ലെന്ന് വിവിധ മണി എക്‌സ്‌ചേഞ്ച് അധികൃതര് വ്യക്തമാക്കി. മണി എക്‌സ്‌ചേഞ്ചുകള്‍ക്ക് ഇക്കാര്യത്തിൽ നിര്‍ദേശങ്ങളൊന്നും ലഭിച്ചിട്ടില്ലെന്നും അധികൃതർ അറിയിച്ചു.\nവിദേശികള് വീസ പുതുക്കുമ്പോൾ ശമ്പളത്തിന്റെ മൂന്നു ശതമാനം വീസാ ചാര്‍ജ് ഈടാക്കാനും നേരത്തെ ആലോചനകള് നടന്നിരുന്നു. മജ്‌ലിസ് ശൂറ അംഗമാണ് ഇത്തരത്തില് ഒരു നിര്‍ദേശം മുന്നോട്ടുവച്ചത്. എന്നാല്, ഇക്കാര്യത്തിലും തുടർനടപടികൾ ഉണ്ടായില്ല. കഴിഞ്ഞ വര്‍ഷം വിദേശികള് ഒമാനില്‍നിന്ന് അവരുടെ രാജ്യങ്ങളിലേക്ക് അച്ചത് 4,226 ബില്യന് ഒമാനി റിയാലാണ്. മുന് വര്‍ഷം ഇത് 3,961 ബില്യന് ആയിരുന്നു.\nPrevious articleചായക്കടക്കാരന് പോയി; ഇപ്പോള് ഓണ്‍ലൈന് ലോകം സിംഗപൂരിലേക്ക്\nNext articleദംഗല് ട്രെയിലര് എത്തി


വാരാന്ത്യ ലോക്ഡൗണ്; സംസ്ഥാനത്ത് ഇന്നും നാളെയും കര്‍ശന നിയന്ത്രണങ്ങള് തുടരും – Kairali News | Kairali News Live l Latest Malayalam News\nശനി, ഞായര് ദിവസങ്ങളില് സമ്പൂര്‍ണ ലോക്ക്ഡൗണ് ആയതിനാല് സംസ്ഥാനത്ത് ഇന്നും നാളെയും കര്‍ശന നിയന്ത്രണങ്ങള് തുടരും. തുറന്ന് പ്രവര്‍ത്തിക്കാന് അനുവാദമുള്ള വ്യാപാര സ്ഥാപനങ്ങള് സമയക്രമവും കൊവിഡ് പ്രോട്ടോക്കോളും കര്‍ശനമായും പാലിക്കണം. ഇത് പരിശോധിക്കുന്നതിനായി കൂടുതല് പട്രോളിംഗ് സംഘങ്ങളെ നിയോഗിച്ചിട്ടുണ്ട്.\nഅത്യാവശ്യ മെഡിക്കല് സേവനങ്ങള്‍ക്കും അവശ്യസര്‍വീസ് വിഭാഗങ്ങള്‍ക്കും സര്‍ക്കാര് നിര്‍ദ്ദേശിച്ചിട്ടുള്ള മറ്റു വിഭാഗങ്ങളില്‍പ്പെട്ടവര്‍ക്കും മാത്രമേ യാത്ര അനുവദിക്കുകയുള്ളൂ. അനാവശ്യയാത്ര നടത്തുന്നവര്‍ക്കെതിരെ കര്‍ശന നടപടി സ്വീകരിക്കും.\nട്രെയിന്, വിമാനയാത്രക്കാര്‍ക്ക് ടിക്കറ്റും മറ്റു യാത്രാരേഖകളും കാണിച്ചാല് യാത്ര അനുവദിക്കും. വാക്‌സിന് എടുക്കാന് പോകുന്നവര്‍ക്കും യാത്ര ചെയ്യാം.നഗരാതിര്‍ത്തി പ്രദേശങ്ങള് പൊലീസ് ബാരിക്കേഡ് വച്ച് അടച്ച് കര്‍ശന പരിശോധന നടത്തുമെന്നും അധികൃതര് വ്യക്തമാക്കി.


Sujith Kumar, Author at Eizy News\nപത്താംക്ലാസ്സ് പാസായവര്‍ക്ക് ബറോഡ ബാങ്കില് അവസരം\nബാങ്ക് ഓഫ് ബറോഡ സബ് സ്റ്റാഫ് തസ്തികകളിലെക്ക് അപേക്ഷ ക്ഷണിച്ചു. ചെന്നൈ കേരള സോണുകളില് 231 ഒഴിവുകള് ആണുള്ളത്. പത്താംക്ലാസ്സ് ആണ് അടിസ്ഥാനയോഗ്യത. കേരളത്തില് സ്വീപ്പര് കം പിയൂണ് ഫുള്‍ടൈം തസ്തികയില് ആണ് ഒഴിവുള്ളത്.ശമ്പളം 9560-18545. കൂടുതല് വിവരങ്ങള്‍ക്കും അപേക്ഷിക്കുന്നതിനും താഴെപറയുന്ന […]\nDecember 14, 2016 December 18, 2016 Sujith Kumar News\nന്യൂഡല്‍ഹി.ഡല്‍ഹി മുതല് ആഗ്ര വരെയുള്ള 184 കിലോമീറ്റര് താണ്ടാന് ഇനി കേവലം 110 മിനിറ്റ് മാത്രം,അതാണ് ഇന്ത്യയുടെ ആദ്യത്തെ ഹൈസ്പീഡ് ട്രെയിനിന്‍റെ പ്രത്യേകത.ഇന്ത്യയുടെ ആദ്യത്തെ സെമിബുള്ളറ്റ് ട്രെയിന് ആയ ഗതിമാന് എക്സ്പ്രസ്സ് ചൊവ്വാഴ്ച മുതല് ഓടി തുടങ്ങും.കന്നി സര്‍വിസ് ഏപ്രില് അഞ്ചിന് […]\nFebruary 16, 2016 February 16, 2016 Sujith Kumar News\nവിക്രം മലയാളം വിട്ടത് നന്നായി, അല്ലെങ്കില് എനിക്ക് എതിരാളി ആയേനെ:മോഹന്‍ലാല്\nഒരു താര ജാഡയുമില്ലാതെ ആരുമായും പെട്ടന്ന സൗഹൃദത്തിലാകുന്ന പ്രകൃതക്കാരനാണ് മോഹന്‍ലാല്. യുവ താരങ്ങളെന്നോ മുതിര്‍ന്ന താരങ്ങളെന്നോ അതിന് വേര്‍തിരിവില്ല. തമിഴ് നടനെന്നോ തെലുങ്ക് നടനെന്നോ ബോളിവുഡ് നടനോ എന്ന വേര്‍തിരിവും ഇല്ല. ലാലിന്റെ കിടു ലുക്ക്, മലരും ജോര്‍ജ്ജും വീണ്ടും, മീര […]\nFebruary 10, 2016 February 10, 2016 Sujith Kumar Movie\nഫഹദ് ശരിക്കും അത്ഭുതപ്പെടുത്തി, അതൊരു ഒന്നൊന്നര അനുഭവമായിരുന്നു: ലിജുമോള്\nമഹേഷിന്റെ പ്രതികാരം എന്ന ചിത്രത്തിലെ ഓരോ കഥാപാത്രങ്ങളും പ്രശംസകള് നേടിക്കൊണ്ടിരിയ്ക്കുകയാണ്. സംവിധായകനുള്‍പ്പടെ പല താരങ്ങളും പുതുമുഖങ്ങളാണെന്ന് പറഞ്ഞാല് തന്നെ വിശ്വസിക്കാന് പാടാണ്. അതില് തന്നെ ബേബിച്ചായന്റെ സോണിയ മോളുടെ കാര്യമാണെങ്കില് പറയുകയും വേണ്ട. എന്നാല് മഹേഷിന്റെ പ്രതികാരം സോണിയയായി എത്തിയ ലിജുമോളുടെ […]\nപൂനെ: ട്വന്റി -20 പരമ്പരയിലെ ആദ്യ മത്സരത്തിൽ ശ്രീലങ്കയോട് ഇന്ത്യ അഞ്ച് വിക്കറ്റിന് പരാജയപ്പെട്ടു. 101 റൺസിന് ഇന്ത്യയെ ഒതുക്കിയ ലങ്ക 105 റൺസ് അടിച്ച് വിജയം ആഘോഷമാക്കുകയായിരുന്നു. 18 -മത്തെ ഓവറിലാണ് ലങ്ക ലക്ഷ്യം മറികടന്നത്. ദിനേശ് ചാന്ദിമലും(35) […]\nFebruary 9, 2016 February 9, 2016 Sujith Kumar Featured, Sports\nതിരുവനന്തപുരം: യു.ഡി.എഫ് സർക്കാറിൻെറ മദ്യനയം സംബന്ധിച്ച് ഇടതുപക്ഷം നിലപാട് വ്യക്തമാക്കണമെന്ന് കോൺഗ്രസ് ഉപാധ്യക്ഷൻ രാഹുൽ ഗാന്ധി. ഇടതുപക്ഷ പ്രത്യയശാസ്ത്രം കാലഹരണപ്പെട്ടതാണെന്നും അത്തരം പ്രത്യയശാസ്ത്രത്തിന് കേരളത്തിലെ വികസനത്തിന് ഒന്നും ചെയ്യാൻ സാധിക്കില്ലെന്നും അദ്ദേഹം പറഞ്ഞു. കെ.പി.സി.സി പ്രസിഡൻറ് വി.എം സുധീരൻ നയിച്ച ജനരക്ഷാ […]\nന്യൂഡല്‍ഹി: ആന്ഡമാന് നിക്കോബാര് ദീപുകള്‍ക്കുവേണ്ടി കൊച്ചി കപ്പല് ശാല കാറ്റാമാരനുകള് പണിയുമെന് കേന്ദ്ര ഷിപ്പിംഗ് മന്ത്രി നിതിന് ഗഡ്കരി. ക്രൂയിസിങ്ങിനും മറ്റു ആവശ്യങ്ങള്‍ക്കുമുള്ള നാല് കാറ്റാമാരനുകളാന്നു നിര്‍മ്മിക്കുക . മെയ്ക്ക് ഇന് ഇന്ത്യ പദ്ധതിയ്ക്ക് കീഴില് നാലു കാറ്റാമാരനുകള് പണിയും . […]


Vodafone New RED Postpaid Plans, how you will get? - Malayalam Gizbot\nരാജ്യത്തെ രണ്ടാമത്ത വലിയ ടെലികോം കമ്പനിയായ വോഡാഫോണ് പുതിയ ഓഫറുകര് പ്രഖ്യാപിച്ചു. പുതിയ സ്‌കീമിന്റെ കീഴില് മൂന്നു ഓഫറുകാണ് കമ്പനി നല്‍കിയിരിക്കുന്നത്. നവംബര് 28 മുതല് ഈ ഓഫറുകള് ലഭ്യമായി തുടങ്ങും.\nവോഡാഫോണ് റെഡ് പോസ്റ്റ്‌പെയ്ഡ് പ്ലാനുകള് എന്നാണ് ഇവയെ പറയുന്നത്.\nഉപഭോക്താക്കളെ ഏറെ ആകര്‍ഷിക്കുന്ന ഈ ഓഫറുകള് ഏതൊക്കെ എന്നു നോക്കാം.\nവോഡാഫോണ് റെഡ് പോസ്റ്റ്‌പെയ് പ്ലാനുകള്\nമൂന്നു പ്ലാനുകള് അതായത്, റെഡ് ട്രാവലര് പ്ലാന്, റെഡ് ഇന്റര്‍നാഷണല് പ്ലാന്, റെഡ് സിഗ്നേച്ചര് പ്ലാന് എന്നിവയാണ് മൂന്നു പുതിയ പ്ലാനുകള്. അണ്‍ലിമിറ്റഡ് ലോക്കല്/ എസ്റ്റിഡി, 200 ജിബി ഡാറ്റ, ഫ്രീ റോമിങ്ങ്, ഡാറ്റ ബനിഫിറ്റ്, 100എസ്എംഎസ് പ്ലാനുകള് എന്നിവയ്‌ക്കൊപ്പം സൗജന്യമായി റെഡ് ഷീള്‍ഡ് വാഗ്ദാനം ചെയ്യുന്നു.\nവോഡാഫോണ് പോസ്റ്റ്‌പെയ്ഡ് പ്ലാന് 499 രൂപ\nവോഡാഫോണിന്റെ ഈ പ്ലാനില് സൗജന്യ ദേശീയ റോമിങ്ങ് വാഗ്ദാനം ചെയ്യുന്നു. ഇന്ത്യയിലുടനീളം ഈ പ്ലാന് സൗജന്യമായി നേടാം. ബില്ലിങ്ങ് സൈക്കളിന് 20ജിബി ഡാറ്റയും 200 ഡാറ്റയും ഇതിനോടൊപ്പം നല്‍കുന്നു. അണ്‍ലിമിറ്റഡ് ലോക്കല്/ എസ്റ്റിഡി കോളുകളും ചെയ്യാം. ഈ പ്ലാന് അനുസരിച്ച് നിങ്ങള്‍ക്ക് ഹ്രസ്വ സന്ദേശ സേവനങ്ങളും ലഭിക്കുന്നു.\nവോഡാഫോണ് പോസ്റ്റ്‌പെയ്ഡ് പ്ലാന് 699 രൂപ\nവോഡാഫോണ് റെഡ് ട്രാവലേഴ്‌സ് 699 രൂപ പ്ലാനിന്റെ കീഴില് 35ജിബി ഡാറ്റയും കൂടാതെ ഡാറ്റ റോള് എന്ന സവിശേഷതയില് 200ജിബി ഡാറ്റയും നല്‍കുന്നു. ലോക്കല് എസ്റ്റിഡി കോളുകള് സൗജന്യമാണ്. കൂടാതെ സൗജന്യമായി 100എസ്എംഎസും നല്‍കുന്നു.\nവോഡാഫോണിന്റെ ഈ പോസ്റ്റ്‌പെയ്ഡ് പ്ലാനില് 50ജിബി ഡാറ്റയും കൂടാതെ ഡാറ്റ റോള്-ഓവര് സവിശേഷതയില് 200ജിബിയും ലഭിക്കുന്നു. ഈ പ്ലാനിലും അണ്‍ലിമിറ്റഡ് ലോക്കല്/ എസ്റ്റിഡി കോളുകളും നേടാം. കൂടാതെ 100എസ്എംഎസ് ലഭിക്കുന്നു.\nവോഡാഫോണ് റെഡ് ഇന്റര്‍നാഷണല് പ്ലാനുകള്\nയുഎസ്, കാനഡ, ചൈന, ഹോങ്ങ്‌കോംഗ്, തായ്‌ലാന്റ്, മലേഷ്യ, സിംഗപ്പൂര് എന്നീവിടങ്ങളില് സൗജന്യ ഇന്റര്‍നാഷണല് മിനിറ്റുകള് ആസ്വദിക്കാം എന്ന് റെഡ് ഇന്റര്‍നാഷണലെ വോട്ടെടുപ്പ് വ്യക്തമാക്കുന്നു.\nവോഡാഫോണ് റെഡ് ഇന്റര്‍നാഷണല് പ്ലാന്: 1299 രൂപ പോസ്റ്റ്‌പെയ്ഡ് പ്ലാന്\nഈ പോസ്റ്റ്‌പെയ്ഡ് പ്ലാനില് 75ജിബി ഡാറ്റ, ഡാറ്റ റോ-ഓവര് സവിശേഷതയോടു കൂടി 200 ജിബി. അണ്‍ലിമിറ്റഡ് ലോക്കല്, എസ്റ്റിഡി, നാഷണല് റോമിങ്ങ് എന്നിവ ഉള്‍പ്പെടെ 100 മിനിറ്റ് ഇന്റര്‍നാഷണല് കോളുകള് സൗജന്യം. കൂടാതെ 100എസ്എംഎസും നല്‍കുന്നു.\nവോഡാഫോണ് റെഡ് ഇന്റര്‍നാഷണല് പ്ലാന്: 1699 രൂപ\nഈ പ്ലാനില് 75ജിബി ഡാറ്റ, ഡാറ്റ റോള്-ഓവര് ഫീച്ചര് ഉള്‍പ്പെടെ 200ജിബിയും. അണ്‍ലിമിറ്റഡ് ലോക്കല് എസ്റ്റിഡി നാഷണല് റോമിങ്ങ്, 100 മിനിറ്റ് ഇന്റര്‍നാഷണല് കോളുകള്, 100 എസ്എംഎസ് സൗജന്യം.\nവോഡാഫോണ് റെഡ് ഇന്റര്‍നാഷണല് പ്ലാന്: 1999 രൂപ പ്ലാന്\n125ജിബി ഡാറ്റ, ഡാറ്റ റോ-ഓവര് ഫീച്ചര് 200ജിബി, 200ജിബി ഫ്രീ ഇന്റര്‍നാഷണല് കോള്, കൂടാതെ 100ജിബി എസ്എംസും നല്‍കുന്നു.


ശ്വാസകോശരോഗങ്ങളും പനിയുമുള്ളവര്‍ക്ക് കൊവിഡ് പരിശോധന നടത്തുന്നില്ല; നിര്‍ദേശം അട്ടിമറിച്ച് ആശുപത്രികള്, ഗുരുതരവീഴ്ച – Jaihind TV\nശ്വാസകോശരോഗങ്ങളും പനിയുമുള്ളവര്‍ക്ക് കൊവിഡ് പരിശോധന നടത്തുന്നില്ല; നിര്‍ദേശം അട്ടിമറിച്ച് ആശുപത്രികള്, ഗുരുതരവീഴ്ച\nസംസ്ഥാനത്ത് ശ്വാസകോശരോഗങ്ങളും പനിയുമായി എത്തുന്നവര്‍ക്ക് കൊവിഡ് ടെസ്റ്റ് നടത്താതെ ആശുപത്രികളുടെ ഗുരുതരവീഴ്ച. കഴിഞ്ഞദിവസം തിരുവനന്തപുരത്ത് മരിച്ച രമേശന് ശ്വാസകോശ രോഗമായിരുന്നിട്ടും മെഡിക്കൽ കോളജിലോ ജനറൽ ആശുപത്രിയിലോ കൊവിഡ് ടെസ്റ്റ് നടത്തിയിരുന്നില്ല.\nശ്വാസകോശ രോഗത്തിന് ചികിത്സ തേടി വന്നിട്ടും ജനറൽ ആശുപത്രിയിലും മെഡിക്കൽ കോളേജിലും കൊവിഡ് പരിശോധന നടത്താത്തത് ഇരു ആശുപത്രികളിലെയും അധികൃതരുടെ ഭാഗത്തും നിന്നും വന്ന ഗുരുതരമായ പാളിച്ചയാണ്. മരണ ശേഷം ജനറൽ ആശുപത്രിയിൽ നടത്തിയ സ്രവ പരിശോധനയിലാണ് രമേശന് കൊവിഡാണെന്ന് വ്യക്തമാകുന്നത്. ആദ്യം പരിശോധന നടത്തിയിരുന്നെങ്കിൽ ഇദ്ദേഹത്തിന് യഥാസമയം ചികിത്സ ലഭ്യമാക്കാമായിരുന്നു. കൊവിഡ് പരിശോധന നടത്താത്തതിനാൽ രോഗി കൂടുതൽ പേരുമായി സമ്പർക്കത്തിലേർപ്പെടുന്നതിനും ഇടയായി.\nതിരുവനന്തപുരത്ത് ആദ്യം മരിച്ച പോത്തൻകോട് സ്വദേശി അബ്ദുൾ അസീസിന്റെ രോഗ ഉറവിടവും കണ്ടെത്താനായിട്ടില്ല. പ്രാഥമിക ആരോഗ്യ കേന്ദ്രങ്ങളിൽ ചികിൽസ തേടിയ ശേഷം മെഡിക്കൽ കോളജിൽ ചികിൽസയിലിരിക്കെയാണ് മരിച്ചത്. ജൂൺ രണ്ടിന് മരിച്ച ഫാ കെ ജി വർഗീസ് ഒരു മാസം മെഡിക്കൽ കോളജിലും തുടർന്ന് പേരൂർക്കടയിലും ചികിൽസയിലായിരുന്നു. രണ്ടാശുപത്രികളും കൊവിഡ് ടെസ്റ്റ് നടത്തിയില്ല. രോഗ ഉറവിടവും ഇതുവരെ കണ്ടെത്താനായിട്ടില്ല. പരിശോധനാ നിർദേശങ്ങൾ പാലിക്കപ്പെടുന്നില്ലെന്നാണ് ഈ സംഭവങ്ങള് ചൂണ്ടിക്കാണിക്കുന്നത്.


Sabarimala dispute | വിശ്വാസികളുടെ യഥാർത്ഥ പ്രശ്‌നം ആചാര വിരുദ്ധതയല്ല; ചക്കര അന്ധവിശ്വാസങ്ങൾ സംരക്ഷിക്കപ്പെടണം എന്നതാണ്; മതംതിന്ന് ജീവിക്കുന്ന സമൂഹങ്ങളിൽ വിശ്വാസിയുടെ വികാരം ചൂഷണം ചെയ്ത് തെരുവ് നിറയ്ക്കാനും പൊതുസമൂഹത്തെ ഭീഷണിപ്പെടുത്താനും ഏതൊരു ഭീരുവിനും സാധിക്കും; എല്ലാ ലിംഗത്തിൽപെട്ടവരും ശബരിമല പോലെയുള്ള അന്ധവിശ്വാസങ്ങൾ ഉപേക്ഷിക്കുകയാണ് യഥാർത്ഥത്തിൽ ചെയ്യേണ്ടത്; സി. രവിചന്ദ്രൻ എഴുതുന്നു - MarunadanMalayali.com\nOctober 20, 2018 | 11:52 AM IST | Permalink\n(1) പൊതു ക്രമസമധാനം, ആരോഗ്യം, ധാർമ്മികത (public order, health and morality) എന്നിവയ്ക്ക് വിധേയമായി ഏതൊരു പൗരനും മതം ആചരിക്കാമെന്ന് ഇന്ത്യൻ ഭരണഘടനയിലെ ആർട്ടിക്കിൾ 25 അനുശാസിക്കുന്നു. മതാചാരം പുരോഗമനാത്മകവും മാനവികവും യുക്തിസഹവുമായിരിക്കണം എന്ന നിർബന്ധം ഭരണഘടനയ്ക്കുമില്ല. ആചാരങ്ങളും ശീലങ്ങളും പതിവുകളും അതിദ്രുതം പരിഷ്‌ക്കരിച്ചും കയ്യൊഴിഞ്ഞുമാണ് ലോകമെമ്പാടും മതവിശ്വാസികൾ ഉൾപ്പടെയുള്ള മനുഷ്യർ മുന്നേറുന്നത്. കർണ്ണാടകത്തിലെ ദക്ഷിണ കന്നഡയിൽ കുക്കെ സുബ്രമണ്യ ക്ഷേത്രത്തിൽ ബ്രാഹ്മണരുടെ എച്ചിലിൽ കീഴ്ജാതിക്കാർ കിടന്നുരുണ്ട് അനുഗ്രഹം നേടുന്ന ഒരു മതവിനോദമുണ്ട്. പേര്-മദൈ സ്‌നാനം അഥവാ എച്ചിൽകുളി. അഞ്ച് നൂറ്റാണ്ടോളം ഇത് നിലനിന്നു. എച്ചിലിൽ ഉരുണ്ടശേഷം ഭക്തർ കുമാരധാരനദിയിൽ സ്‌നാനം ചെയ്യും. ഇതിലൂടെ മുജ്ജന്മപാപം മുതൽ ത്വക് രോഗംവരെ സൗഖ്യപെടും എന്നാണ് സങ്കൽപ്പം. അടുത്തകാലത്ത് ഇത് ജാതിവിവേചനമാണ് എന്ന വിമർശനം ശക്തിപെട്ടപ്പോൾ ഭക്തരുടെ എണ്ണം വർധിക്കുകയാണുണ്ടായത്. തുടർന്ന് കോടതിയും കർണ്ണാടക സർക്കാരും മദൈസ്‌നാനത്തിന് നിയന്ത്രണം കൊണ്ടുവന്നു, സമ്മർദ്ദത്തെ തുടർന്ന് ഇളവുകൾ നൽകി. അവസാനം 2016 ൽ സുപ്രീംകോടതി ഈ കലാപരിപാടി നിരോധിച്ചപ്പോൾ ബ്രാഹ്മണരുടെ എച്ചിലിനു പകരം ബ്രാഹ്മണർ ദേവന് നിവേദിച്ച പ്രസാദത്തിൽ കിടന്ന് ഉരുണ്ടോളാം എന്ന് സമ്മതിച്ച് ഭക്തർ ഒത്തുതീർപ്പുണ്ടാക്കി. ബ്രാഹ്മണർ സ്പർശിച്ച എന്തിലെങ്കിലും കിടന്ന് ഉരുളണം അത്രയേ ഉള്ളൂ!\nഒരു അമ്പലം കത്തിനശിച്ചാൽ അത്രയും അന്ധവിശ്വാസം കുറയുമെന്ന് പറഞ്ഞ നേതാവ് ആരാണ്; സി കേശവന്റെ വാക്കുകൾ ഇഎംഎസിന്റെ പേരിലിട്ട കെ സുധാകരന് സോഷ്യൽ മീഡിയയുടെ ട്രോൾ; ഇത് വർഷങ്ങളായി സംഘപരിവാർ പറയുന്ന നുണ; ശബരിമല വിഷയം കത്തിക്കാനുള്ള തിരക്കിൽ സുധാകരൻ സ്വന്തം നേതാവിനെ മറന്നോയെന്നും സോഷ്യൽ മീഡിയ; സി.കേശവൻ എന്ന കോൺഗ്രസ് നേതാവും ഒപ്പം ചർച്ചയാവുന്നു\n2) ശബരിമല ആചാരങ്ങളും മദൈസ്‌നാനവുമായി താത്വികമായി വ്യത്യാസമില്ല. മതകഥാജീവനം മനോവിഹ്വലതയാണ്. ദൈവം മനോവിഭ്രാന്തിയാണെങ്കിലും ഭക്തർ കട്ട യാഥാർഥ്യമാകുന്നു. ഭക്തർ കൈവിട്ടാൽ ദൈവം മരിക്കും. അങ്ങനെ മരിച്ച ദൈവങ്ങളുടെ ശവപറമ്പിലൂടെയാണ് പുതിയവ കടന്നുവന്നത്. ഇത് നന്നായറിയുന്ന ഭക്തർ ദൈവത്തിന് വേണ്ടി ഹിംസ വിളമ്പും, യുക്തിഹീനരാവും. ഒരുദാഹരണം: ശബരിമല ഭാഗത്ത് ആളു കൂടുന്നിടത്തൊക്കെ പരുന്ത് വട്ടംചുറ്റുന്നത് സാധാരണയാണ്. ക്രൈസ്തവരോ മുസ്ലീങ്ങളോ കമ്മ്യൂണിസ്റ്റുകാരോ..ആരുമാകട്ടെ, കൂട്ടമായി പ്രകടനം നടത്തിയാൽ പരന്തു ചുറ്റിപ്പറന്നെന്നു വരാം. ഈയിടെ കാഞ്ഞിരപ്പള്ളിക്ക് സമീപം ശബരിമലദൈവത്തെ സംരക്ഷിക്കാൻ ഭക്തർ നടത്തിയ 'കടവുളൈകാപ്പാത്തിങ്കോ'(save our god) സമരവേദിയിൽ ഒരു മതംതുപ്പി വനിത വിശ്വാസിക്കൂട്ടത്തെ വൈകാരികമായി കുത്തിയിളക്കുകയാണ്. പ്രസംഗം കനക്കുമ്പോൾ ആരവം മൂക്കുന്നു. ചിലരുടെ ദൃഷ്ടി ആകാശത്തേക്ക്. മുകളിൽ ഒരു പരുന്ത്! ജനക്കൂട്ടം ശരണംവിളിക്കുന്നു. പ്രാസംഗിക പെട്ടെന്ന് പ്ലേറ്റ് മാറ്റുന്നു: ''അയ്യപ്പൻ മാത്രമല്ല, മാതൃസ്ഥാനത്തുള്ള ഭഗവാൻ വിഷ്ണുകൂടി പരുന്തിന്റെ മേൽ ഇവിടെ വന്നിരിക്കുന്നു, ഈ സമ്മേളനത്തെ അനുഗ്രഹിക്കാൻ... ഇനിയെന്തിനാ പ്രസംഗിക്കുന്നത്... ഇത് പോരേ.... ? സർക്കാരും നിരീശ്വരവാദികളും ഇത് കാണണം... '' പൊരിഞ്ഞ കയ്യടി! ഇരുപത്തിയൊന്നാം നൂറ്റാണ്ടിലെ ഒരു സാക്ഷര സമൂഹമാണ് ഗോത്രമനുഷ്യർ പോലും അപമാനമായി കണ്ടേക്കാവുന്ന വിഭ്രാന്തിക്ക് അടിമപ്പെടുന്നത്.\n3) ഒരു ജനക്കൂട്ടം പിച്ചുംപേയും പറഞ്ഞ് വഴിമുടക്കി അന്യരുടെ സഞ്ചാര സ്വാതന്ത്ര്യം നിഷേധിക്കുകയാണ്. സമൂഹത്തെ ഒന്നാകെ ബ്ലാക് മെയിൽ ചെയ്യുകയാണ്. അവർക്ക് സഞ്ചരിക്കണം, പ്രകടനം നടത്തണം... പക്ഷെ വേറെയാരും അത് ചെയ്യരുത്. വിശ്വസിക്കുന്നു എന്നവകാശപ്പെടുന്ന കെട്ടുകഥയിൽ മറ്റുള്ളവർ വിശ്വസിക്കുന്നില്ല എന്നതാണ് പ്രശ്‌നം! സ്വന്തംകഥ സ്വയം മാനിച്ചാൽപോരെ എന്നൊന്നും ചോദിക്കരുത്. 'മുസ്ലീങ്ങൾ മുഹമ്മദിന്റെ ചിത്രം സ്വയം വരയ്ക്കാതിരുന്നതുകൊണ്ടായില്ല, മറ്റാരും വരയ്ക്കരുത്, വരച്ചാൽ പിന്നെ വരയ്ക്കില്ല' എന്ന മതഭീകരതയുടെ മറ്റൊരു രൂപമാണ് ഇന്ന് കേരളത്തിന്റെ തെരുവുകളിൽ അരങ്ങേറുന്നത്. എന്റെ വിശ്വാസം നിന്റെ വിശ്വാസമാകണം, ഞാൻ പറയുന്നത് നീ ആദരിക്കണം എന്ന ജനാധിപത്യവിരുദ്ധമായ മതശാഠ്യമാണത്.\n4) സമാന്യ ജനങ്ങളെ നേരിട്ട് ബാധിക്കുന്ന പ്രശ്‌നങ്ങൾ വന്നപ്പോൾ, സ്ത്രീകൾക്കെതിരെ അതിക്രമം കനത്തപ്പോൾ, നീതി നിഷേധിക്കപ്പെട്ടപ്പോൾ, കെടുതികൾ വേട്ടയാടിയപ്പോൾ ഇന്ന് മുറജപവുമായി വഴി തടയുന്നവരെ നാം തെരുവിൽ കണ്ടിട്ടില്ല. പക്ഷെ മതാന്ധതയുടെ ചെറു നൂല് ഇട്ടുകൊടുത്തപ്പോൾ വിഭ്രാന്തി പൂണ്ട് എല്ലാവരും ഉറുമ്പിൻകൂട് പൊളിഞ്ഞപോലെ പുറത്തിറങ്ങി. എന്താണവരുടെ ആവശ്യം? തങ്ങൾക്ക് എതിരെയുള്ള വിലക്കുകൾ മാറ്റമില്ലാതെ നിലനിൽക്കണം! ആർത്തവസമയത്ത് തങ്ങൾ അസ്വീകാര്യരാണെന്ന് പൊതുസമൂഹം അംഗീകരിക്കണം! അതിനായി മെൽബണിലും ബിർമിങ്ഹാമിലും ഡബ്ലിനിലും സ്ത്രീകൾ സ്വയം ഇകഴ്‌ത്തിപ്പാടി പുറത്തുവരുന്നു. കൃത്യമായ നിയമം നടപ്പിലാക്കപ്പെടുന്നതിനാൽ അവിടെ തെരുവിലേക്ക് ചാടി വീഴുന്നില്ലെന്ന് മാത്രം. ഗൾഫ് രാജ്യങ്ങളിലാണ് ഏറ്റവുമധികം മലയാളികളുള്ളത്. പക്ഷെ അവിടെ ഇത്തരം കലാപരിപാടികളൊന്നുമില്ല. മതവികാരം വന്നാൽ എന്തുംചെയ്യും എന്നൊക്കെ പറഞ്ഞ് കഴുത്തിൽ കയറ് കുരുക്കി ഫോട്ടോയ്ക്ക് പോസ് ചെയ്യുന്ന ടീമുകൾവരെ വേണ്ടി വന്നാൽ സ്വയംനിയന്ത്രിക്കാൻ തയ്യാറാവും എന്നു സാരം.\n5) 'നാമജപം മുഴക്കി' നീങ്ങുന്നുവെന്ന് അവകാശപ്പെടുന്ന ഈ ജനക്കൂട്ടം ചിന്തിക്കാൻ വിസമ്മതിക്കുന്നവരാണ്. മതപരമായ കൂട്ടായ്മകളെല്ലാം പൊട്ടൻഷ്യൽ മോബുകളാണ്. വയലൻസിലേക്ക് തിരിയുക എന്നത് അവരെ സംബന്ധിച്ചിടത്തോളം സ്വാഭാവികമായ കാര്യമാണ്. ഇക്കഴിഞ്ഞ ചിങ്ങം ഒന്നിന് കന്നി അയ്യപ്പന്മാർ എത്താതിരുന്നതിനാൽ കഥ പ്രകാരം തന്നെ ശബരിമലയിൽ സ്ത്രീപ്രവേശം നടത്താവുന്നതാണെന്ന് ചിലർ പറഞ്ഞുനോക്കിയതാണ്. മദയാനയ്ക്ക് മുന്നിൽ കരിമ്പും പട്ടയുംപോലും വിലപ്പോകില്ലല്ലോ. വിശ്വാസികൾക്ക് പ്രധാനം അന്ധവിശ്വാസം തന്നെയാണ്. അതിനെ പിന്തുണയ്ക്കുന്നിടത്തോളം മാത്രമേ കഥകൾക്കും സാധുതയുള്ളൂ. അല്ലെങ്കിൽ കഥ വേറെയുണ്ടാക്കും. അന്ധവിശ്വാസങ്ങൾക്കനുസരിച്ചാണ് കഥയുണ്ടാക്കുന്നത്, തിരിച്ചല്ല. കഥയാണ് പ്രധാനം എന്നുവന്നാൽ വിശ്വാസികൾ കേവലം സാഹിത്യ ആസ്വാദകർ മാത്രമായിപ്പോകും. കേരളത്തിലെ ബലികാക്കകൾ ന്യൂസിലാൻഡിൽ ലഭ്യമല്ലാത്തതിനാൽ അവിടുത്തെ കടൽക്കരയിൽ പോയിരുന്നു മീനുകൾക്ക് ബലിച്ചോറ് കൊടുത്ത മലയാള സിനിമതാരത്തെ മതകഥ പറഞ്ഞു മതത്തെ നന്നാക്കാൻ ശ്രമിക്കുന്നവർ പഠനവിഷയമാക്കണം.\n(6) വിശ്വാസികളുടെ യഥാർത്ഥപ്രശ്‌നം ആചാരവിരുദ്ധതയല്ല. ആചാരങ്ങളും ശീലങ്ങളും അനുസ്യൂതം ഉപേക്ഷിച്ചോ കാലാനുസരണം പരിഷ്‌ക്കരിച്ചോ തന്നെയാണ് വിശ്വാസികളെല്ലാം മുന്നോട്ടുപോകുന്നത്. ശബരിമലയിലായാലും പരിഷ്‌കരിക്കപ്പെടാത്ത ആചാരങ്ങൾ കുറവാണ്. പൈതൃകവും പാരമ്പര്യവും സംരക്ഷിക്കണമെന്ന വാശിക്കാരും വിശ്വാസികളിൽ ഏറെയില്ല. ചക്കര അന്ധവിശ്വാസങ്ങൾ സംരക്ഷിക്കപ്പെടണം എന്നു മാത്രമാണ് അവരാവശ്യപ്പെടുന്നത്. അവയിൽ മിക്കവയും പഴഞ്ചനും പിന്തിരിപ്പനുമായതിനാൽ ഭൂതകാലപ്രേമികളാകാൻ അവർ ബാദ്ധ്യസ്ഥരാണെന്ന് മാത്രം. അന്യമതങ്ങളിലെ മാമൂലുകളും പിന്തിരിപ്പൻ മൂല്യവ്യവസ്ഥയുമൊക്കെ അവർക്ക് പെട്ടെന്ന് പിടികിട്ടുന്നതിന്റെ കാരണമതാണ്. ഏഴാംനൂറ്റാണ്ടിലെ കാടൻ അറബി സംസ്‌ക്കാരത്തെ മുറുകെ പിടിക്കുന്നതാണ് മുസ്ലീങ്ങളുടെ പ്രശ്‌നം എന്നു ആത്മാർത്ഥമായി വിശ്വസിക്കുന്ന പല ഹൈന്ദവചിന്തകരും അതിലും പഴയ വേദകാലവും ഉപനിഷത് ചിന്തകളുമാണ് ഏറ്റവും മഹത്തരമായി കാണുന്നത്. പഴയ പുസ്തകങ്ങളിലെല്ലാം, അവയേക്കാൾ പഴഞ്ചനായ ഒരു 'പുണ്യകാല'ത്തെക്കുറിച്ച് വിലാപബോധത്തിൽ കുതിർന്ന പരാമർശങ്ങളുണ്ടായിരിക്കും. പിന്നോട്ട് തിരിഞ്ഞ് മുന്നോട്ടു നടക്കുക എന്നത് മനുഷ്യന്റെ ഒരു പാരമ്പര്യവിനോദമായിരുന്നു എന്നർത്ഥം\n(7) മതംതിന്ന് ജീവിക്കുന്ന സമൂഹങ്ങളിൽ വിശ്വാസിയുടെ വികാരം ചൂഷണം ചെയ്ത് അധികാരംകൊയ്യാനും തെരുവ് നിറയ്ക്കാനും പൊതുസമൂഹത്തെ ഭീഷണിപ്പെടുക്കാനും ഏതൊരു ഭീരുവിനും സാധിക്കും. കേരളത്തിൽ ഇപ്പോൾ അവനവനിസ്റ്റ് രാഷ്ട്രീയക്കാരും ഹൈന്ദവ മദനിമാരും ചെയ്തുകൊണ്ടിരിക്കുന്നതും മറ്റൊന്നല്ല. ആർക്കും സാധിക്കുന്ന ഈ അധമകൃത്യം ചെയ്യുന്ന ചിലർക്ക് നേതൃത്വശേഷി തെളിയിക്കണം, മറ്റ് ചിലർക്ക് കുടുംബതാല്പര്യം സംരക്ഷിക്കണം. സമൂഹം അപ്പാടെ മുടിഞ്ഞാലും തനിക്കും തന്റെ സാധ്യതകൾക്കും ഒന്നും സംഭവിക്കരുതേ എന്ന നിലവിളിയായി ഇന്നത്തെ രാഷ്ട്രീയം പരിമിതപ്പെട്ടിരിക്കുന്നു. ദൈവത്തിന് വേണ്ടി മരിക്കാൻ തയ്യാറാണെന്ന് പുലമ്പുന്നതും നെഞ്ചിൽ ചവിട്ടിക്കളിക്കാൻ ക്ഷണിക്കുന്നതും ജിഹാദി മാനസികവസ്ഥയുടെ പ്രതിഫലനമാണ്. കാഴ്ച കമ്മിയായ ഒരു സമൂഹത്തിന്റെ കണ്ണുകൾ കുത്തിപൊട്ടിക്കാനുള്ള ഹീനശ്രമമാണിത്. അന്ധവിശ്വാസത്വരയും മതവികാരവും ചൂഷണംചെയ്യുന്നവന്റെ മുന്നിൽ കൊടുംകുറ്റവാളികൾപോലും നിഷ്പ്രഭമാകും. ചിന്താശൂന്യരായ ഒരു ജനതയിൽ കലാപബോധവും അക്രമത്വരയും കുത്തിവെക്കുന്നത് നെറികെട്ട രാഷ്ട്രീയമാണ്. പെട്രോൾ പമ്പിന്റെ മുന്നിൽ ഫയർ ഡാൻസ് ആപൽക്കരമാണ്.\n8) മനുഷ്യമസ്തിഷ്‌ക്കത്തെ സദാ കൊതിപ്പിച്ചും പേടിപ്പിച്ചും അതിജീവിക്കുന്ന മതം എന്നും ശാഠ്യങ്ങൾ സമൂഹത്തിൽ അടിച്ചേൽപ്പിക്കുന്നത് ഹിംസയിലൂടെയാണ്. 'ലിറ്റിൽ ബോയി', 'ബുദ്ധൻ ചിരിക്കുന്നു'എന്നൊക്കെ ഓമനപ്പേരിടുന്നതുപോലെ പച്ചയായ വയലൻസിന് മതശക്തികൾ നൽകുന്ന പേരുകൾ ആലോചനാമൃതങ്ങളാണ്-നാമജപയജ്ഞം, മുറജപയജ്ഞം, പാർത്ഥനായജ്ഞം....! വഴിതടയൽ, അക്രമം, കല്ലേറിയൽ... തുടങ്ങിയ ഹിംസാത്മക ഇനങ്ങളുടെ കോഡുകളാണ് ഇവയൊക്കെ. മതഭീകരതയ്ക്ക് മുന്നിൽ ഭരണകൂടവും കോടതിയുമൊക്കെ നിസ്സഹായമായി കാണപ്പെടുന്നുണ്ടെങ്കിൽ അതവരുടെ കുറ്റമായി കാണരുത്. രാഷ്ട്രീയക്കാർ ശിവമണിയെപ്പോലെ എല്ലാ ഡ്രമ്മിലും മാറി മാറി അടിക്കുന്നതിലും അത്ഭുതപ്പെട്ടിട്ട് കാര്യമില്ല. സമൂഹത്തെ ചിന്താപരമായി പരിഷ്‌ക്കരിക്കാനുള്ള ഉപായങ്ങളൊന്നും അവരുടെ പക്കലില്ല.\n(9) ലഭ്യമാകുന്ന സാഹചര്യങ്ങൾ ചൂഷണംചെയ്ത് സ്വന്തം നില ഭദ്രമാക്കാൻ മാത്രമേ അവർക്ക് സാധിക്കൂ. ഒന്നുകിൽ ഭൂരിപക്ഷത്തിനൊപ്പം ചേരുക അല്ലെങ്കിൽ വിശ്വാസിസമൂഹത്തെ വിഭജിച്ച് ദുർബലപ്പെടുക തുടങ്ങിയ ആളെക്കൊല്ലി ഒറ്റമൂലികളേ അവരുടെ പക്കലുള്ളൂ. ജാതി വെച്ച് മതത്തെ വെട്ടാൻ ശ്രമിക്കുന്നത് അതുകൊണ്ടാണ്. മതം ലഹരിയാണ്. ലഹരി മൂക്കുമ്പോൾ മറ്റ് കാര്യങ്ങൾ മറക്കും. മതമിറങ്ങിയാലേ ജാതി കയറൂ. അന്ധവിശ്വാസങ്ങൾ പ്രതിക്കൂട്ടിലായാൽ അന്ധവിശ്വാസികൾ ഒരുമിച്ച് നിൽക്കും. മതത്തിന്റെ പ്രശ്‌നം വരുമ്പോൾ ജാതികൾ ഒരുമിക്കും, ജാതിയുടെ പ്രശ്‌നം വരുമ്പോൾ ഉപജാതികൾ കൂട്ടംകൂടും.\n10) മനുഷ്യരാശി എത്തിച്ചേർന്ന വിശിഷ്ട തത്വങ്ങൾ കുത്തിനിറച്ച ഭരണഘടന വിശ്വാസികൾക്കും രാഷ്ട്രീയ-ഭരണകൂട ശക്തികൾക്കും പൊതിയാതേങ്ങയാണ്. വേറെ ഗത്യന്തരമില്ലാതെ വിധി നടപ്പിലാക്കാൻ ശ്രമിക്കുന്നു എന്ന് ഭരണകൂടം വിലപിക്കുന്നത് അതുകൊണ്ടാണ്. കോടതി ഭരണഘടനാദത്തമായ സമത്വം സ്ത്രീക്ക് ഉണ്ടെന്ന് അസന്നിഗ്ധമായി പ്രഖ്യാപിക്കുമ്പോൾ സമത്വം തേടിയെത്തുന്ന സ്ത്രീകളെ കൂവിയും തെറിവിളിച്ചും മർദ്ദിച്ചും തിരിച്ചടിക്കുന്ന സമൂഹമായി നാം മാറുകയാണ്. സമത്വം സംബന്ധിച്ച ഭരണഘടനാ തത്വങ്ങൾ ഇല്ലായിരുന്നുവെങ്കിൽ 'നീതിയുടെ ഹിമാലയം'എന്നൊക്കെ വിളിക്കുന്ന കോടതിയുടെ തീരുമാനം എന്തായിരിക്കും എന്നൂഹിക്കാം. സമൂഹത്തിന്റെ പൊതുബോധത്തിനും സ്വഭാവത്തിന് അപരിചിതമായ ഒരു ഭരണഘടനയെ അടിസ്ഥാനമാക്കി പ്രവർത്തിക്കേണ്ടി വരുന്നു എന്നതാണ് കോടതികൾ നേരിടുന്ന പ്രധാന വെല്ലുവിളി. ഭക്തിയിൽ യുക്തി പാടില്ലെന്ന് സുപ്രീംകോടതി ന്യായാധിപ വിയോജനക്കുറിപ്പെഴുതിയത് മറക്കാറായിട്ടില്ല.\n(11) തെരുവുകളിൽ മതം തുള്ളുമ്പോൾ അസഹനീയമായി തോന്നുന്നുണ്ടോ? പരിഹരിക്കാൻ കുറുക്കുവഴികളൊന്നുമില്ല. മദ്യം നിരോധിച്ചിട്ട് കാര്യമില്ലെന്ന് പറയുന്നവർ ഇതും പരിശോധിക്കണം. വിശ്വാസത്തിന്റെ മസ്തിഷ്‌ക-രാസ പരിസരങ്ങൾ തിരിച്ചറിയണം. മദ്യപൻ കെട്ടിറങ്ങുമ്പോൾ വകതിരിവിലേക്ക് മടങ്ങിവരും. വിശ്വാസിയുടെ കാര്യമതല്ല. കൂടിയ ഇനം ലഹരിയാണത്. മല കയറുന്ന സ്ത്രീകളെ രണ്ടായി വലിച്ചുകീറണമെന്ന് പറഞ്ഞത് 'ഭക്തി മൂത്താണ് 'എന്ന് ഒരു സിനിമാനടൻ കുറ്റസമ്മതം നടത്തിയത് ഓർക്കുക. ഭക്തി അയുക്തിയും ആസക്തിയും ഹിംസയുമാണ്. മദ്യപർ ഒരിക്കലും സമൂഹത്തെ വിഭജിക്കുന്നില്ലെന്നും ജനത്തെ തമ്മിലടിപ്പിക്കുന്നില്ലെന്നും സഞ്ചാരസ്വാതന്ത്ര്യം തടയുന്നില്ലെന്നും കൂട്ടക്കൊലകൾക്ക് കാരണമാകുന്നില്ലെന്നും തിരിച്ചറിയണം. ലഹരി സംരക്ഷണത്തിനായി അന്യനെ ഉപദ്രപിക്കാനോ ലഹരിക്കാരുടെ എണ്ണം കൂട്ടാനോ അടുത്തതലമുറകളിലേക്ക് കൂടി പടർത്താനോ മദ്യപൻ ശ്രമിക്കില്ല. നേർവിപരീതമാണ് വിശ്വാസിയുടെ കാര്യം. പാരമ്പര്യരോഗമായി ലഹരി ഭാവിതലമുറയിലേക്ക് കടത്താനാണ് ഓരോ വിശ്വാസിയും ബന്ധപ്പെടുന്നത്.\n12) മതതിമരത്തിൽ നിന്നും മോചനം വേണമെങ്കിൽ സമൂഹത്തിന് ചിന്താ സ്വാതന്ത്ര്യം നൽകണം, നിരന്തര വിദ്യാഭ്യാസവും ബോധവത്കരണവും നടക്കണം. തങ്ങൾ ചെയ്തുകൂട്ടുന്നതിന്റെ നാണക്കേടും മര്യാദകേടും സ്വയം തിരിച്ചറിയുന്ന ജനതയിൽ മാത്രമേ മാറ്റങ്ങൾ സാധ്യമാകൂ. പൊതുവിദ്യാഭ്യാസം എന്ന മതവിദ്യാഭ്യാസം അടിച്ചേൽപ്പിക്കുന്ന ഒരു സമൂഹത്തിൽ നിന്ന് ഇതിലേറെ പ്രതീക്ഷിക്കാനാവില്ല. മതാത്മകത മാനസികമായ അപഭ്രംശം തന്നെയാണ്. തൊണ്ണൂറ്റിയൊമ്പത് ശതമാനം കാര്യങ്ങളിലും പിന്തുടരുന്ന യുക്തിബോധവും യാഥാർത്ഥ്യബോധവുമാണ് മതവിശ്വാസി മതകാര്യങ്ങളിൽ മാത്രം കയ്യൊഴിയുന്നത്. പനി സഹനീയമായിരിക്കാം, ജ്വരം മാരകമാണ്. അന്ധവിശ്വാസത്തെ സംബന്ധിച്ചും ഇപ്പറഞ്ഞത് സാധുവാണ്.\n(13) അന്ധവിശ്വാസത്തെ പിന്തുണയ്ക്കുന്ന നിരവധി മസ്തിഷ്‌ക്ക സവിശേഷതകൾ മനുഷ്യരിലുണ്ട്. അന്ധവിശ്വാസിയാകുക എന്നത് താരതമ്യേന എളുപ്പവുമാണ്. മനുഷ്യരാശിക്ക് നയാപൈസയുടെ ഗുണമില്ലാത്ത മതാന്ധത വിമർശനവിധേയമാക്കിയാൽ മാത്രമേ അതിനെ ദുർബലപ്പെടുത്താനാവൂ. പല സമൂഹങ്ങളും മുന്നേറിയത് അങ്ങനെയാണ്. മദ്യപാനികളെയും മനോരോഗികളെയും ചികിത്സിക്കണമെന്ന് ശഠിക്കുന്നവർ തന്നെ വിശ്വാസഭ്രാന്തിനെ മത്സരിച്ച് ആദരിക്കുന്നു. ഒരുപാട് രോഗികളുണ്ട് എന്നത് രോഗത്തിന്റെ മാഹാത്മ്യമായി കാണരുത്.\n(14) ശബരിമലയിലെ സ്ത്രീപ്രവേശം വാസ്തവത്തിൽ ഒരു കപടവിഷയമാണ്. ഇന്ന് എതിർക്കുന്നു എന്നവകാശപ്പെടുന്നവർക്ക് തന്നെ ആത്യന്തികമായി നേട്ടം കൊണ്ടുവരുന്ന ഒന്ന്. പത്തിനും അമ്പതിനും ഇടയ്ക്ക് പ്രായമുള്ള എത്രയോ സ്ത്രീകൾ കഴിഞ്ഞ സീസണിൽപോലും ശബരിമല സന്ദർശിച്ചിട്ടുണ്ടാവും. അത്തരം സ്‌കാനിങ് ഒന്നും അവിടെയില്ല. ആർത്തവകാലമുള്ള്ള സ്ത്രീകൾ പ്രവേശിച്ചാൽ ഏതോ ചൈതന്യം പോകും എന്നതൊക്കെ ലുട്ടാപ്പി കഥകളും മാഗ്നറ്റിക് ഫോഴ്‌സ്-റേഡിയേഷൻ-ക്വാണ്ടം കൊളാപ്‌സ് തുടങ്ങിയ കുക്കുടു വ്യാഖ്യാനങ്ങളും സാധാരണയുള്ള മതകോമഡികൾ മാത്രം. അന്ധവിശ്വാസങ്ങൾ പേറി നടുവ് പൊട്ടിയിരിക്കുന്ന ഒരു ജനതയുടെ മണ്ടയിൽ ഒരു അമ്മി കൂടി വെച്ചുകൊടുക്കുന്നതു പോലയേ ശബരിമലയിലെ സ്ത്രീപ്രവേശത്തെ കാണാനാവൂ. അതുകൊണ്ട് സ്ത്രീകൾക്കോ സമൂഹത്തിനോ ഗുണമില്ല. എല്ലാ ലിംഗത്തിൽപെട്ടവരും ശബരിമല പോലെയുള്ള അന്ധവിശ്വാസങ്ങൾ ഉപേക്ഷിക്കുകയാണ് യഥാർത്ഥത്തിൽ ചെയ്യേണ്ടത്.\n(15) കോടതിവിധിയിൽ അടങ്ങിയിരിക്കുന്ന ലിംഗനീതിയുടെ രാഷ്ട്രീയം മാത്രമാണ് സ്വതന്ത്രചിന്തകർ പരിഗണിക്കുന്നത്. എല്ലാ ലിംഗത്തിൽപെട്ടവർക്കും ഒരുപോലെ നിർവഹണസാധ്യതയുള്ള കാര്യങ്ങൾ ചെയ്യാനും ചെയ്യാതിരിക്കാനും തുല്യമായ അവകാശാധികാരങ്ങൾ ഉണ്ടായിരിക്കണം. ഭരണഘടന വാഗ്ദാനം ചെയ്യുന്ന ഈ അവകാശം സംരക്ഷിക്കപ്പെടണം. രാജ്യം ഭരിക്കാനായാലും വിഷം കഴിക്കാനായാലും അതുണ്ടാവണം. അവകാശം ഉള്ളതെല്ലാം ചെയ്യണം എന്ന അർത്ഥം അവിടെയില്ല.\nലഹരിയോടുള്ള ആസക്തി ബലപ്രയോഗത്തിലൂടെ നീക്കംചെയ്യാനാവില്ല. അടിച്ചമർത്തിയോ പ്രീണപ്പിച്ചോ ഇല്ലാതാക്കാനും സാധ്യമല്ല. അതേസമയം, ലഹരിപ്രവർത്തനങ്ങളെ ഭരണകൂടത്തിന് തടയാനാവും. പഞ്ചാബിൽ ഗുർമീത് സിങ് എന്ന ആൾദൈവത്തിന്റെ അഞ്ചുലക്ഷം വരുന്ന ആരാധകർ കൊലവെറി ഭീഷണി ഉയർത്തിയ ശേഷം ആട്ടിൻകൂട്ടത്തെപോലെ കീഴടങ്ങിയത് അങ്ങനെയാണ്. വയലൻസ് ഉപയോഗിച്ച് കാര്യം നേടുന്നവർക്ക് മനസ്സിലാകുന്ന ഏക ഭാഷ അതുമാത്രമായിരിക്കും. ഭരണകൂടം നിഷ്‌ക്രിയമാകുന്നുവെന്ന് കണ്ടാൽ ഭക്തൻ പുലിയാകും. സമാനമായ മതവെറിക്ക് മുന്നിൽ കീഴടങ്ങിയാണ് 2008 ൽ 'മതമില്ലാത്ത ജീവൻ' എന്ന പാഠഭാഗം പിൻവലിക്കപ്പെട്ടത്. ശബരിമലയിലെ സ്ത്രീപ്രവേശനവുമായി ബന്ധപെട്ട് നടക്കുന്ന അക്രമസമരത്തിന് മുന്നിൽ കീഴടങ്ങാതിരിക്കുക എന്നത് ഭരണകൂടവും പൊതുസമൂഹവും ഒരുപോലെ ഏറ്റെടുക്കേണ്ട കർത്തവ്യമാണ്. ഇവിടെ പരാജയപ്പെട്ടാൽ നമ്മെ തേടിവരുന്നത് കൂടുതൽ പരാജയങ്ങളായിരിക്കും.\n( എഴുത്തുകാരനും പ്രഭാഷകനും പ്രമുഖ സ്വതന്ത്ര ചിന്തകനുമായ സി രവിചന്ദ്രൻ ഫേസ്‌ബുക്കിൽ കുറിച്ചത്)


ബംഗളൂരു തീവ്രവാദ പ്രഭവകേന്ദ്രമാണെന്ന പരാമര്‍ശം; തേജസ്വി സൂര്യയെ യുവമോര്‍ച്ച അധ്യക്ഷ സ്ഥാനത്ത് നിന്ന് പുറത്താക്കണമെന്ന് കോണ്‍ഗ്രസ് – Times Kerala\nബംഗളൂരു തീവ്രവാദ പ്രഭവകേന്ദ്രമാണെന്ന പരാമര്‍ശം; തേജസ്വി സൂര്യയെ യുവമോര്‍ച്ച അധ്യക്ഷ സ്ഥാനത്ത് നിന്ന് പുറത്താക്കണമെന്ന് കോണ്‍ഗ്രസ്\nബംഗളൂരു: ബംഗളൂരു തീവ്രവാദത്തിന്റെ പ്രഭവകേന്ദ്രമായി മാറിയെന്ന യുവമോര്‍ച്ച അധ്യക്ഷൻ തേജസ്വി സൂര്യയുടെ പരാമര്‍ശത്തിനെതിരെ വിമർശനവുമായി കോണ്‍ഗ്രസ് രംഗത്ത്. തേജസ്വിയെ യുവമോര്‍ച്ച അധ്യക്ഷ സ്ഥാനത്ത് നിന്ന് പുറത്താക്കാന് ബിജെപി തയ്യാറാകണമെന്ന് കോണ്‍ഗ്രസ് ആവശ്യപ്പെട്ടു.\n‘ബിജെപി തേജസ്വി സൂര്യയെ യുവമോര്‍ച്ച അധ്യക്ഷ സ്ഥാനത്ത് നിന്ന് പുറത്താക്കണം. അദ്ദേഹം ബംഗളൂരുവിനെ നശിപ്പിക്കുകയാണ്. ഇത് ലജ്ജാകരമാണ്’ കര്‍ണാടക കോണ്‍ഗ്രസ് അധ്യക്ഷന് ഡി.കെ.ശിവകുമാര് പറഞ്ഞു.\nഅതിതീവ്ര കോവിഡ് വ്യാപനം; ബ്രിട്ടനിൽ ലോക്ക്ഡൗൺ ജൂലൈ 17…\nഅതേസമയം, കർണാടക മുഖ്യമന്ത്രി ബി.എസ്.യെദ്യൂരപ്പ തേജസ്വി സൂര്യക്ക് പിന്തുണ നല്‍കി. കുറച്ച് വര്‍ഷങ്ങളായി ഇവിടെ എന് ഐ എ വേണമെന്ന് ഞാന് പ്രധാനമന്ത്രിയോട് ആവശ്യപ്പെടുന്നു. ഇത് അംഗീകരിച്ചതിന് പ്രധാനമന്ത്രിക്കും ആഭ്യന്തര മന്ത്രിക്കും അഭിനന്ദനങ്ങളെന്ന് യെദ്യൂരപ്പ പറഞ്ഞു.\nയുവമോര്‍ച്ച ദേശീയ അധ്യക്ഷ സ്ഥാനം ഏറ്റെടുത്തതിന് പിന്നാലെയാണ് തേജസ്വി സൂര്യയുടെ പരാമര്‍ശം. കഴിഞ്ഞ കുറച്ചു വര്‍ഷങ്ങളായി ഇന്ത്യയുടെ സിലിക്കന് വാലി ബംഗളൂരു ഭീകരവാദ പ്രവര്‍ത്തനങ്ങളുടെ പ്രഭവകേന്ദ്രമായി മാറിയിരിക്കുന്നു എന്നായിരുന്നു പരാമർശം.\n11 ജീവനക്കാർക്ക് കോവിഡ്; നെടുമങ്ങാട് കെഎസ്ആർടിസി ഡിപ്പോ രണ്ട് ദിവസത്തേക്ക് അടച്ചു


അതി ഗംഭീരമി അന്വേഷണം !! റിവ്യൂ - Entertainment Corner അതി ഗംഭീരമി അന്വേഷണം !! റിവ്യൂ - Entertainment Corner\nഅതി ഗംഭീരമി അന്വേഷണം !! റിവ്യൂ\nആദ്യ ചിത്രം കൊണ്ട് തന്നെ പ്രതിഭ തെളിയിച്ച ഒരു സംവിധായകനാണ് പ്രശോഭ് വിജയൻ. ലില്ലി എന്ന ചിത്രം വളരെ കുറച്ചു പേരിലേക്ക് മാത്രമാണ് എത്തിയതെങ്കിലും നിരൂപക പ്രശംസ വളരെയധികം നേടാനായി. വയലിൻസ് രംഗങ്ങൾ ഏറെ ഉണ്ടായിരുന്നത് കാരണം ഫാമിലി പ്രേക്ഷകർ ആദ്യ ചിത്രത്തിൽ നിന്നു അകന്നു നിന്നെങ്കിലും രണ്ടാം ചിത്രത്തിൽ എത്തിയപ്പോൾ കുടുംബ പ്രേക്ഷകരെ തിരികെ കൊണ്ട് വരാനുള്ള ശ്രമത്തിലാണ്. അന്വേഷണം എന്ന് പേരിട്ട രണ്ടാം ചിത്രം കുടുംബ പശ്ചാത്തലത്തിൽ ഒരുങ്ങുന്ന ഒരു ത്രില്ലറാണ്.\nജയസൂര്യ നായകനാകുന്ന ചിത്രം നിർമ്മിച്ചിരിക്കുന്നത് സി വി സാരഥിയാണ്. കുടുംബ ബന്ധങ്ങൾക്ക് ഏറെ പ്രാധാന്യം നൽകുന്ന ഒരു ചിത്രമാണ് അന്വേഷണം. ത്രില്ലർ എലെമെന്റുകൾ ചിത്രത്തിനെ മുന്നോട്ട് നയിക്കുന്നു എങ്കിലും ചിത്രത്തിന്റ കോർ നിർണിച്ചിരിക്കുന്നത് വൈകാരികമായ പല ഘടകങ്ങൾ കൊണ്ടാണ്. ചിത്രം ആവശ്യപ്പെടുന്ന ഒന്നാണ് അതിലെ സസ്പെൻസ് മോമെന്റും അതിലേക്കുള്ള ബിൽഡ് അപ്പും. വളരെ ക്രിസ്പും ടൈറ്റുമായ തിരകഥ തന്നെയാണ് ടെൻഷൻ നിലനിർത്തിപോരുന്നത്.\nകാലഘട്ടത്തിന്റെ ഒരു കഥ കൂടെയാണ് അന്വേഷണം പറയുന്നത്, വളരെ ക്ലോസ്ഡ് ആയ സ്‌പേസിൽ നിന്നാണ് കഥ പറഞ്ഞു പോകുന്നതെങ്കിലും കഥാപാത്ര നിർമ്മിതിയുടെ പ്രത്യേകതകൾ അവരെ അവതരിപ്പിച്ച രീതിയിലെ പുതുമകൾ എല്ലാം നന്നായിരുന്നു. വളരെ റെപ്യുട്ടഡ് ആയ ഒരു മാധ്യമ പ്രവർത്തകനാണ് അരവിന്ദൻ, ഭാര്യ കവിതക്കും മകന് ഗോവിന്ദിന് ഒപ്പം ജീവിക്കുന്ന അരവിന്ദന്റെ ജീവിതത്തിലെ ഒരു ദിവസമാണ് അന്വേഷണം പറയുന്നത്. ജോലി ഭാരവും സ്‌ട്രെസും കൊണ്ട് ബുദ്ധിമുട്ടുന്ന ഒരാളാണ് അരവിന്ദൻ. സിനിമ ടേക്ക് ഓഫ് ചെയ്യുന്നത് വെൽകെയർ ഹോസ്പിറ്റലിൽ നിന്നു പോലീസിന് ഒരു ഫോൺ കാൾ ലഭിക്കുന്നിടത്താണ്. അവിടേക്ക് എത്തുന്ന പോലീസ് സംഘവും അരവിന്ദനും കുടുംബവും എല്ലാം ബന്ധപെടുന്നിടത്താണ് ചിത്രം ഇതൾവിരിയുന്നത്.\nസ്ലോ പേസിൽ ആണ് ചിത്രം മുന്നോട്ട് പോകുന്നതെങ്കിലും, ഇടയിൽ പ്രേക്ഷകനെ കഥയോട് ചേർത്ത് നിർത്താനും എൻഗേജ് ചെയ്യിക്കാനും ട്വിസ്റ്റുകളും, ഗ്രിപ്പിങ് ആയ മോമെന്റുകളും ടൈറ്റ് ആയ തിരകഥ സംഭാവന നൽകുന്നുണ്ട്. രണ്ടാം പകുതിയിലേക്ക് എത്തുമ്പോൾ ചിത്രത്തിന് ഒരു ഇമോഷണൽ സ്വഭാവം കൈവരുന്നു. അവസാന നിമിഷങ്ങളിലെ സസ്പെൻസ് revelation, സിനിമ പറയുന്ന വളരെ വാലിഡ് ആയ ഒരു മെസ്സേജ്, ഇതെല്ലാം അന്വേഷണത്തിനെ പൂർണമാകുന്നു.\nപല ലെയറുകൾ ആയി ചിത്രത്തിനെ ട്രീറ്റ് ചെയ്യാൻ സംവിധായകന് കഴിഞ്ഞിടത്താണ് അന്വേഷണം മികച്ച അനുഭവമാകുന്നത്. ഒരു അന്വേഷണത്തിനെ മുൻനിർത്തി മുന്നോട്ട് പോകുന്ന ചിത്രത്തിന്റെ കഥാഗതിയെയും ഈ ട്രീറ്റ്മെന്റ് സഹായിക്കുന്നുണ്ട്. ടെക്നീകൽ സൈഡിലും അന്വേഷണം വളരെ മികച്ചു നിൽക്കുന്നു. രണ്ടാം പകുതിയിലെ ജയസൂര്യയുടെ ശക്തമായ പ്രകടനം എടുത്തു പറയേണ്ട ഒന്നാണ്. മറ്റു താരങ്ങളും മികച്ചു നിന്നു.2മണിക്കൂർ പ്രേക്ഷകനെ പിടിച്ചിരുത്താനും സംതൃപ്തിയോടെ തിയേറ്റർ വിട്ടു പോരാനും സഹായിക്കുന്ന എല്ലാ എലമെന്റും ചിത്രത്തിലുണ്ട്. മികച്ച തിരക്കഥയും, സംവിധാനവും കൈയടി അർഹിക്കുന്നു.\nഒറ്റവരി – ത്രില്ലിംഗ് ആയ മോമെന്റുകളും ഇമോഷണൽ ഘടകങ്ങളും മികച്ചു നിന്ന ഒരു ചിത്രം.


Sabhasathyam Malayalam » രാഷ്ട്രീയ പ്രവര്‍ത്തനം വിശ്വാസിക്ക് യോഗ്യമോ? രാഷ്ട്രീയവും ആത്മീയവും തമ്മില് ഒരു മുഖാമുഖം !\nBrowse:Home Featured രാഷ്ട്രീയ പ്രവര്‍ത്തനം വിശ്വാസിക്ക് യോഗ്യമോ? രാഷ്ട്രീയവും ആത്മീയവും തമ്മില് ഒരു മുഖാമുഖം !\nPublished by sabhasathyam on June 28, 2015 | Comments Off\nഅടുത്ത കാലത്ത് നടന്ന ഒരു ‘ടീന്‍സ് ക്യാമ്പില്’ ചോദ്യോത്തരസമയത്ത് ഒരു കൌമാരക്കാരന്‍റെ ചോദ്യം ഇതായിരുന്നു, “വിശ്വാസികള് രാഷ്ട്രീയപ്രവര്‍ത്തനത്തില് ഏര്‍പ്പെടുന്നത് ശരിയോ?” ലീഡറിന്‍റെ ഉത്തരം ഉടനെ തന്നെ വന്നു, “അത് രാഷ്ട്രനിര്‍മാണമാണ്, അതുകൊണ്ട് രാഷ്ട്രീയത്തിലെര്‍പ്പെടാം”. കര്‍ത്താവിന് വേണ്ടി വേര്‍തിരിക്കപ്പെട്ട ഭക്തന്മാരെ വേണം ലീഡര്‍മാരാക്കാന്, വെറും കരിയര് ഗൈഡന്‍സ്കാരെ അല്ല എന്ന് ‘ഭാരവാഹികള്’ പുനര്‍വിചിന്തനം ചെയ്‌താല് നന്നായിരുന്നു. ഇന്ന് സോഷ്യല് മീഡിയയും, ചാനലുകളും മറ്റും സജീവമായപ്പോള് രാഷ്ട്രീയം അല്പം കൂടി വലിയ ക്യാന്‍വാസിലായി. വിശ്വാസികളുടെവരെ ചിന്താധാരയിലേക്ക് ഇടിച്ചു കയറുന്ന തരത്തിലുള്ള സംവാദങ്ങളും ഗ്വാ, ഗ്വാ വിളികളും മറ്റും ഒരു പരിധി വരെ അവരെ അതിലേക്കു ആകര്‍ഷിച്ചു കൊണ്ടിരിക്കുന്നു.\nവിശ്വാസികളായ നാം ഈ ലോകത്തില് ആരാണ്?, ഈ ലോകം നമ്മുക്ക് എന്താണ്?, ദൈവവചനം നമ്മെ ഓര്പ്പിക്കുന്നത് ഈ ലോകവ്യവസ്ഥിതിയും, ലോകത്തിന്റെ തത്വങ്ങളും നമ്മുടെ ദൈവത്തിനെതിരാണ് എന്നുള്ളതാണ്. ജീവിക്കാനുള്ള കുതിച്ചോട്ടത്തില് നാം നമ്മുടെ സ്ഥാനവും പദവിയും മറന്നു പോയോ എന്ന് സംശയിക്കേണ്ടിയിരിക്കുന്നു. പരക്കംപാച്ചിലിന്‍റെ കിതപ്പിനിടയില് ദൈവവചനം എന്തു പറയുന്നു എന്നത് നമുക്ക് ശ്രവിക്കാം. “ലോകം അവനെ കാണുകയോ അറികയോ ചെയ്യായ്കയാൽ അതിന്നു അവനെ ലഭിപ്പാൻ കഴികയില്ല; നിങ്ങളോ അവൻ നിങ്ങളോടു കൂടെ വസിക്കയും നിങ്ങളിൽ ഇരിക്കയും ചെയ്യുന്നതുകൊണ്ടു അവനെ അറിയുന്നു.” (യോഹ 14:17) ലോകം നിങ്ങളെ പകെക്കുന്നു എങ്കിൽ അതു നിങ്ങൾക്കു മുമ്പെ എന്നെ പകെച്ചിരിക്കുന്നു എന്നു അറിവിൻ. നിങ്ങൾ ലോകക്കാർ ആയിരുന്നു എങ്കിൽ ലോകം തനിക്കു സ്വന്തമായതിനെ സ്നേഹിക്കുമായിരുന്നു; എന്നാൽ നിങ്ങൾ ലോകക്കാരായിരിക്കാതെ ഞാൻ നിങ്ങളെ ലോകത്തിൽനിന്നു തിരഞ്ഞെടുത്തതുകൊണ്ടു ലോകം നിങ്ങളെ പകെക്കുന്നു. ദാസൻ യജമാനനെക്കാൾ വലിയവനല്ല എന്നു ഞാൻ നിങ്ങളോടു പറഞ്ഞ വാക്കു ഓർപ്പിൻ. അവർ എന്നെ ഉപദ്രവിച്ചു എങ്കിൽ നിങ്ങളെയും ഉപദ്രവിക്കും; എന്റെ വചനം പ്രമാണിച്ചു എങ്കിൽ നിങ്ങളുടേതും പ്രമാണിക്കും. എങ്കിലും എന്നെ അയച്ചവനെ അവർ അറിയായ്കകൊണ്ടു എന്റെ നാമം നിമിത്തം ഇതു ഒക്കെയും നിങ്ങളോടു ചെയ്യും.(യോഹ 15:18-21) ലോകത്തെയും ലോകത്തിലുള്ളതിനെയും സ്നേഹിക്കരുതു. ഒരുവൻ ലോകത്തെ സ്നേഹിക്കുന്നുവെങ്കിൽ അവനിൽ പിതാവിന്റെ സ്നേഹം ഇല്ല. ജഡമോഹം, കണ്മോഹം, ജീവനത്തിന്റെ പ്രതാപം ഇങ്ങനെ ലോകത്തിലുള്ളതു എല്ലാം പിതാവിൽനിന്നല്ല, ലോകത്തിൽനിന്നത്രേ ആകുന്നു.(1 യോഹ 2:15-16)\nവിശ്വാസികളായ നാം ഈ ലോകത്തില് നിന്ന് രക്ഷിക്കപ്പെട്ടവരാണ് “നീ ലോകത്തിൽനിന്നു എനിക്കു തന്നിട്ടുള്ള മനുഷ്യർക്കു ഞാൻ നിന്‍റെ നാമം വെളിപ്പെടുത്തിയിരിക്കുന്നു. അവർ നിനക്കുള്ളവർ ആയിരുന്നു; നീ അവരെ എനിക്കു തന്നു; അവർ നിന്‍റെ വചനം പ്രമാണിച്ചുമിരിക്കുന്നു”. (യോഹ 17:6) “ഞാൻ അവർക്കു നിന്‍റെ വചനം കൊടുത്തിരിക്കുന്നു; ഞാൻ ലൌകികനല്ലാത്തതുപോലെ അവരും ലൌകികന്മാരല്ലായ്കകൊണ്ടു ലോകം അവരെ പകെച്ചു.” (യോഹ 17:14) “ഞാൻ ലൌകികനല്ലാത്തതുപോലെ അവരും ലൌകികന്മാരല്ല.“ (യോഹ 17:16) “ദൈവം തന്റെ നാമത്തിന്നായി ജാതികളിൽനിന്നു ഒരു ജനത്തെ എടുത്തുകൊൾവാൻ ആദ്യമായിട്ടു കടാക്ഷിച്ചത്” (അപ്പൊ 15:14)\nകാല്‍വരിയിലെ നമ്മുടെ കര്‍ത്താവായ യേശുക്രിസ്തുവിന്‍റെ ക്രൂശ് നമ്മെയും ലോകത്തെയും തമ്മില് വേര്‍തിരിക്കുന്നു. “എനിക്കോ നമ്മുടെ കർത്താവായ യേശുക്രിസ്തുവിന്റെ ക്രൂശിൽ അല്ലാതെ പ്രശംസിപ്പാൻ ഇടവരരുതു; അവനാൽ ലോകം എനിക്കും ഞാൻ ലോകത്തിന്നും ക്രൂശിക്കപ്പെട്ടിരിക്കുന്നു.” (ഗലാ 6:14). നാം ഈ ലോകത്തില് ‘വേര്‍പെട്ടു’ ജീവിക്കുവാന് വിളിക്കപ്പെട്ടിരിക്കുന്നു. “അവരുടെ നടുവിൽനിന്നു പുറപ്പെട്ടു വേർപ്പെട്ടിരിപ്പിൻ എന്നു കർത്താവു അരുളിച്ചെയ്യുന്നു; (2 കോരി 6:17). ഈ ലോകത്തിന്നു അനുരൂപമാകാതെ നന്മയും പ്രസാദവും പൂർണ്ണതയുമുള്ള ദൈവഹിതം ഇന്നതെന്നു തിരിച്ചറിയേണ്ടതിന്നു മനസ്സു പുതുക്കി രൂപാന്തരപ്പെടുവിൻ (റോമര് 12:2). വിശ്വാസികള് സ്വര്‍ഗീയപൌരന്മാരാണ്. ”നമ്മുടെ പൗരത്വമോ സ്വർഗ്ഗത്തിൽ ആകുന്നു; അവിടെനിന്നു കർത്താവായ യേശുക്രിസ്തു രക്ഷിതാവായി വരും എന്നു നാം കാത്തിരിക്കുന്നു.(ഫിലി 3:20). നമ്മുടെ താല്പര്യങ്ങള് സ്വര്‍ഗീയമായ കാര്യങ്ങളെപ്പോലെതന്നെ ആത്മീയഔന്നത്യമുള്ളതായിരിക്കണം എന്ന് നാം ഉറപ്പു വരുത്തണം. “ഭൂമിയിലുള്ളതല്ല ഉയരത്തിലുള്ളതു തന്നേ ചിന്തിപ്പിൻ.” (കോലോ 3:2) യോഹന്നാന് 15:19 സ്പഷ്ടമായി പറയുന്നു, നാം “ലോകക്കാര് അല്ല “, നാം ഫലം കായ്ക്കെണ്ടതിനു ഈ ലോകത്തില് നമ്മെ ആക്കി വച്ചിരിക്കുന്നു. നമ്മുക്ക് ഈ ലോകത്തില് വലിയ ഉത്തരവാദിത്ത്വങ്ങള് ഉണ്ട്, രാഷ്ട്രീയകാലാവസ്ഥ മാറിയും മറിഞ്ഞും വരുമ്പോള് നാം എങ്ങനെയാണ് ഈ ലോകത്തെ സ്വാധീനിക്കാന് പോകുന്നത്….\nനമ്മുടെ നാട്ടിലെ രാഷ്ട്രീയത്തില് ഏതുതലം വരെ നമ്മുക്ക് ഇടപെടാം എന്നതിന് “ദൈവത്താലല്ലാതെ ഒരു അധികാരവുമില്ല; ഉള്ള അധികാരങ്ങളോ ദൈവത്താല് നിയമിക്കപ്പെട്ടിരിക്കുന്നു.(റോമര് 13:1) എന്നുള്ള ബോദ്ധ്യവും തിരിച്ചറിവുമായിരിക്കണം നമ്മെ ഭരിക്കേണ്ടത്.\nരാഷ്ട്രീയത്തില് വളരെ ആക്ടിവ് ആയി ഇടപെടുന്നവര് പല ന്യായങ്ങള് മുന്നോട്ടു വെക്കാറുണ്ട്. വിശ്വാസികളായ ചില പുരുഷന്മാരും സ്ത്രീകളും സമൂഹത്തിന്‍റെ പുരോഗതിക്കായി ക്രിസ്തീയമൂല്യങ്ങളെ ഉപയോഗിച്ചിട്ടുണ്ട്, ക്രിസ്ത്യാനികള്‍ക്ക് രാഷ്ട്രീയപ്രവര്‍ത്തനത്തില് ഏര്‍പ്പെട്ട് സമൂഹത്തെ പുരോഗതിയിലേക്ക് നയിക്കേണ്ട ഉത്തരവാദിത്വമുണ്ട്, രാഷ്ട്രീയ പ്രവര്‍ത്തനത്തില് ഏര്‍പ്പെട്ട്കൊണ്ട് വിശ്വാസികള്‍ക്ക് ക്രിസ്ത്യാനികള്‍ക്ക് എതിരായ പ്രവര്‍ത്തനങ്ങള്‍ക്ക് തടയിടാനാകും, രാഷ്ട്രീയപ്രവര്‍ത്തനത്തിലൂടെ നമ്മുക്ക് സമൂഹത്തെ സ്വാധീനിച്ചു സുവിശേഷവല്‍ക്കരിക്കാം തുടങ്ങിയ അനേകം ‘ന്യായവാദങ്ങള്’ കേള്‍ക്കുവാന് കഴിയും. ഇങ്ങനെയൊക്കെ ചിന്തിക്കുന്നവരുടെ മനസ്സിലുള്ളത് നല്ല ഉദ്ദേശ്യമായിരിക്കാം. എന്നാല് വിശ്വാസികള്‍ക്കുള്ള മാര്‍ഗദര്‍ശനം മാറ്റമില്ലാത്ത ദൈവ വചനമാണ്. അത് എന്തുമായിട്ടും ഏതുമായിട്ടും, എങ്ങനെയുമൊക്കെ അനുനയിച്ചു പോകുന്നതോ, മാനുഷികയുക്തിക്ക് കീഴടങ്ങുന്നതോ അല്ല. ദൈവവചനത്തിന്റെ കാഴ്ചപ്പാട് തികച്ചും വ്യത്യസ്തമാണ് എന്ന തിരിച്ചറിവ് നമുക്കുണ്ടായിരിക്കണം.\nഒരു ജനാധിപത്യസംവിധാനത്തില് വിശ്വാസികളുടെ ഉത്തരവാദിത്വമെന്താണ്??\nവിശ്വാസികള്‍ക്ക് പ്രധാനമായും ദൈവവചനം അനുവദിക്കുന്ന മൂന്നു ഉത്തരവാദിത്തങ്ങള് നിര്‍വ്വഹിക്കാനുള്ള കടപ്പാട് ഉണ്ട്.\nകീഴടങ്ങിയിരിക്കുക: റോമര് 13:1 പറയുന്ന പോലെ കിസ്ത്യാനികള് “ശ്രേഷ്ടാധികാരങ്ങള്‍ക്ക് കീഴടങ്ങട്ടെ”. ദൈവത്താല് നിയമിക്കപ്പെട്ടിരിക്കുന്ന അധികാരങ്ങള്‍ക്ക് നാം കീഴ്പെട്ടിരിക്കണം. അത് നമ്മുടെ പാര്‍ട്ടി ആണെങ്കിലും എതിര് പാര്‍ട്ടി ആണെങ്കിലും, ഇടതന് ആണെങ്കിലും വലതന് ആണെങ്കിലും, വര്‍ഗീയ പാര്‍ട്ടി ആണെങ്കിലും നാം കീഴടങ്ങണം. ഏകദേശം സമാനമായ ഒരു വാക്യമാണ് തീത്തോസ് 3:1. “വാഴ്ചകള്‍ക്കും അധികാരങ്ങള്‍ക്കും കീഴടങ്ങി അനുസരിപ്പാനും സകല സല്പ്രവൃതിക്കും ഒരുങ്ങിയിരിപ്പാനു” മാണ് വിശ്വാസികളോട് പൌലോസ് ആഹ്വാനം ചെയ്തിരിക്കുന്നത്. വിശ്വാസികള്‍ക്ക് രാജ്യത്തോടും ഭരണാധികാരികളോടും ഉള്ള കടപ്പാട് കീഴടങ്ങിയിരിക്കുക എന്നുള്ളതാണ്. അതായത് ഏത് പാര്‍ട്ടി ഭരിച്ചാലും കീഴടങ്ങിയിരിക്കുക. ഒരുപക്ഷെ അവരുടെ ജീവിതത്തെയോ, നയത്തെയോ നാം വെറുക്കുന്നുണ്ടാകാം. അവര് പാസ്സാക്കുന്ന നിയമങ്ങളോട് നമ്മുക്ക് യോജിപ്പുണ്ടായില്ലെങ്കിലും, ദൈവവചനം അനുസരിക്കുന്നതിനു നമ്മുക്ക് തടസ്സം ഉയരാത്തിടത്തോളം നാം അവരുടെ അധികാരത്തോട് കീഴടങ്ങിയിരിക്കേണ്ടതാണ്. പത്രോസ് അപ്പസ്തോലന് തന്റെ ഒന്നാം ലേഖനത്തില് പറയുന്നതും കുറിക്കുകൊള്ള്ന്നത് തന്നെ. “ സകല മാനുഷനിയമത്തിനും കര്‍ത്താവിന് നിമിത്തം കീഴടങ്ങുവിന്” 1 പത്രോസ് 2:13 മുതല് 17 വരെ വായിക്കുക.\nപ്രാര്‍ഥിക്കുക: “സകല അധികാരസ്ഥന്മാര്‍ക്ക്” വേണ്ടിയും നാം പ്രാര്‍ഥിക്കണം. (1 തിമോത്തി 2:1-2). പ്രകീര്‍ത്തിക്കലും, പക്ഷം പിടിക്കലും, പിറുപിറുക്കലും മറ്റും ചെയ്യുകയെന്നതാണ് നമ്മുടെ ജഡത്തിന്റെ വാസന. എന്നാല് നാം ഭരണാധികാരികള്‍ക്ക് വേണ്ടി പ്രാര്‍ഥിക്കാറുണ്ടോ? അധികാരം കൈയ്യാളുന്നവരുടെ പ്രവൃത്തികള്, നമ്മെ നമ്മുടെ കര്‍ത്താവിനു വേണ്ടി ജീവിക്കുന്നതിനും അവനെ സേവിക്കുന്നതിനും തടസ്സം വരുത്താതിരിക്കാന് നമ്മുക്ക് പ്രാര്‍ഥിക്കാം. ഇന്ന് ചില രാഷ്ട്രീയ പാര്‍ടികളുടെ ആശയങ്ങളെയും, മറ്റും പരസ്യമായി അനുഭാവം പ്രകടിപ്പിക്കുകയും, മറ്റു രാഷ്ട്രീയക്കാരെ പരസ്യമായി വിമര്‍ശിക്കുകയും ചെയ്യുന്ന പ്രിയ വിശ്വാസികളെ ഇവര്‍ക്കൊക്കെയും വേണ്ടി പ്രാര്‍ത്ഥിക്കാന് കഴിയുന്നുണ്ടോ?\nനികുതി കൊടുക്കുക: നിയമപ്രകാരമുള്ള നികുതികള് അടക്കുന്നതിനു ദൈവവചനം നമ്മെ നിഷ്കര്‍ഷിക്കുന്നു. “നികുതി കൊടുക്കേണ്ടവന് നികുതി” (റോമര് 13:6-7) എന്ന് കല്പിക്കുന്നതിലൂടെ നികുതിവെട്ടിപ്പ് വിശ്വാസിക്ക് ചേര്‍ന്നതല്ല എന്നും ദൈവവചനം വ്യക്തമാക്കുന്നു. “കൈസര്‍ക്കുള്ളത് കൈസര്‍ക്കും ദൈവത്തിനുള്ളത് ദൈവത്തിനും കൊടുപ്പിന്” (മത്തായി 22:21) എന്നും പറഞ്ഞ നമ്മുടെ കര്‍ത്താവിനെ നമ്മുക്ക് അനുസരിക്കാം. വിശ്വാസികള് നികുതി വെട്ടിച്ചു ലഭിക്കുന്ന ലാഭ വീതം, സുവിശേഷകന്മാര്‍ക്കും, ആത്മീയ പ്രവര്‍ത്തനങ്ങള്‍ക്കും കൊടുത്തു ദൈവത്തെ പ്രസാദിപ്പിക്കുവന് ശ്രമിക്കുന്ന ചിലരെ ‘വേര്‍പെട്ട’ വിശാസികള് തിരിച്ചറിയുകയും ഉപദേശിക്കുകയും ചെയ്യേണം.\nദൈവവചനത്തില് വ്യക്തമായി കല്പിച്ചിരിക്കുന്ന കാര്യങ്ങള്‍ക്ക് വിരുദ്ധമായി പ്രവര്‍ത്തിക്കാന് നമ്മുക്ക് ആവില്ല. ”ദൈവത്തെക്കാള് അധികം നിങ്ങളെ അനുസരിക്കുന്നത് ദൈവത്തിന്റെ മുമ്പാകെ ന്യായമല്ല”. (അപ്പൊ 4:19).” മനുഷ്യരേക്കാള് ദൈവത്തെ അനുസരിക്കേണ്ടതാകുന്നു ”(അപ്പൊ 5:29) എന്നാണു അപ്പസ്തോലികഉപദേശം.\nഒരു വിശ്വാസി ഒരിക്കലും ഒരു രാജ്യദ്രോഹിയോ കലാപകാരിയോ ആകുന്നില്ല എന്ന പോലെ തന്നെ അവന് ഒരു രാഷ്ട്രീയക്കാരന് ആയിരിക്കുന്നതും യോഗ്യമല്ല. “മകനേ, യഹോവയെയും രാജാവിനെയും ഭയപ്പെടുക; മത്സരികളോട് ഇടപെടരുത്” (സാദൃശ 24:21).\nരാഷ്ട്രീയം വെറും മാനുഷിക ചിന്തയാണ്, അത് ഒരിക്കലും ക്രിസ്തീയതത്വങ്ങളോട് യോജിച്ചുപോകയില്ല. രാഷ്ട്രീയപ്രവര്‍ത്തനതിലൂടെയോ, പ്രക്രിയയിലൂടെയോ വിശ്വാസികള് ഭരണതലത്തില് ഒരു സ്വാധീനമാകുന്നത് പുതിയനിയമത്തില് നമ്മുക്ക് കാണാനാകുകയില്ല. വിശ്വാസികളായവര് അധികാര, സ്ഥാനമോഹികളായി പ്രവര്‍ത്തിച്ചാല് ലോകത്തിന്റെ അഴിമതിയില് കുരുങ്ങി സാക്ഷ്യം നഷ്ടപ്പെടുത്തി, ക്രിസ്തുവിനു അപമാനമായി തീരുവാന് സാദ്ധ്യതയുണ്ട്. പട ചേര്‍ത്തവനെ പ്രസാദിപ്പിക്കുക (2 തിമോത്തി 2:4) എന്ന പ്രാഥമികദൗത്യമാണ് നമ്മുടെ മുന്നിലുള്ളത്. ആദിമനൂറ്റാണ്ടിലെ സാമൂഹ്യ പശ്ചാത്തലം അതിഭീതിതമായിരുന്നുവെങ്കിലും സഭാംഗങ്ങള് രാഷ്ട്രീയപ്രവര്‍ത്തനത്തില് ഏര്‍പ്പെട്ട് സാമൂഹ്യപരിഷ്കരണമോ, സാമൂഹ്യനവോദ്ധാനമോ നടത്തിയതായി നാം ദൈവവചനത്തില് കാണുന്നില്ല. ആദിമസഭ അവലംബിച്ച ഏകമാര്‍ഗ്ഗം സുവിശേഷത്തിലൂടെ വ്യക്തികള്‍ക്കുണ്ടാകുന്ന ആന്തരികമാറ്റവും, അത് മുഖാന്തിരം അവരുടെ ജീവിതത്തില് ഉണ്ടാകേണ്ട ബാഹ്യമായ ക്രമീകരണവുമാണ്. അതുതന്നെയാണ് നാമും ലക്‌ഷ്യം വക്കേണ്ടത്. ഉദാഹരണത്തിന് അന്നുണ്ടായിരുന്ന അടിമവ്യവസ്ഥക്ക് എതിരെ വിശ്വാസികളോ, സഭയോ ക്യാമ്പയിന് നടത്തിയില്ല. അവര് സത്യസുവിശേഷം പ്രസംഗിക്കുകയായിരുന്നു. സുവിശേഷം വ്യക്തികളില് ഉണ്ടാക്കിയ മാറ്റമാണ്, അടിമകളെ തുല്യരായി കാണുന്നതിനും ഒരപ്പത്തിന്റെ കൂട്ടവകാശികള് ആയി പ്രഖ്യാപിച്ചതും. “നമ്മുടെ പൌരത്വമോ സ്വര്‍ഗത്തില് ആകുന്നു. അവിടെ നിന്നു കര്‍ത്താവായ യേശുക്രിസ്തു രക്ഷിതാവായി വരും എന്ന് നാം കാത്തിരിക്കുന്നു” (ഫിലി 3:20). ആകയാല് നാം ഈ ലോകത്തിനു അന്യരാണ്. അതോടൊപ്പം ഈ ലോകത്തില്, ലോകം ക്രൂശിച്ച ക്രിസ്തുവിന്റെ പ്രതിനിധികളാണ് നാം. “സുവിശേഷത്തിന് യോഗ്യമാംവണ്ണം മാത്രം നടപ്പിന്” (ഫിലി 3:27) എന്നത് നമ്മെ ഏകമനസ്സോടെ സുവിശേഷത്തിന്‍റെ അടര്‍ക്കളത്തിലേക്കാണ് നയിക്കേണ്ടത്, നേരെമറിച്ച് രാഷ്ട്രീയത്തിന്റെയും തിരഞ്ഞെടുപ്പിന്റെയും ഗോദകളിലേക്കല്ല.\nനമ്മെ വചനം വിശേഷിപ്പിക്കുന്നത് “ക്രിസ്തുവിന്റെ സ്ഥാനാപതികള്” (2 കോരി 5:20, എഫെ 6:20) എന്നാണ്. അന്തസ്സോടെ പെരുമാറുന്ന അംബാസഡര്‍മാരാരും തങ്ങള് താല്‍കാലികമായി ആക്കിയിരിക്കുന്ന രാജ്യത്ത് രാഷ്ട്രീയത്തില് ഇടപെടാറില്ല. ഈ ലോകത്തിന്‍റെ രാഷ്ട്രീയചെളിക്കുണ്ടില് ചിലവിടാനുള്ളതല്ല നമ്മുടെ കര്‍ത്താവിനെ സേവിക്കാനുള്ള സമയവും, നമ്മുടെ പരിശ്രമങ്ങളും. ജനാധിപത്യസംവിധാനമാണ് പൂര്‍ണ്ണശരി എന്ന് ആരും തെറ്റിദ്ധരിക്കരുത്, എത്ര വലിയ സത്യത്തെയോ, ശരിയായ അധികാരത്തെയോ, ധാര്‍മ്മികമൂല്യത്തെയോ ജനാധിപധ്യത്തില് ഭൂരിപക്ഷം കൊണ്ട് അട്ടിമറിക്കുന്നതാണ് അതിന്റെ ഏറ്റവും വലിയ ന്യൂനത. വചനവിരുദ്ധമായ സ്വവര്‍ഗവിവാഹത്തെയും മറ്റും വികസിത രാജ്യങ്ങള് സാധൂകരിക്കുന്നത് ഭൂരിപക്ഷ വോട്ടിന്റെ അടിസ്ഥാനത്തിലാണ്.\nറോമപൌരന് എന്ന നിലയില് പൌലോസ് നിയമപരമായ സംരക്ഷണം അവകാശപ്പെട്ടു, എന്നാല് അദ്ദേഹം ഒരിക്കലും രാഷ്ട്രീയ പങ്കാളിത്തത്തില് ഏര്‍പ്പെടുകയോ, അതിനു വിശ്വാസികളെ ഉപദേശിക്കുകയോ ചെയ്തില്ല എന്നത് ശ്രദ്ധേയമാണ്. (അപ്പൊ 22:25-29). ഒരു രാജ്യത്തെക്കുറിച്ചുള്ള ദൈവത്തിന്റെ ഉദ്ദേശ്യമോ പദ്ധതിയോ നമ്മുക്കറിയാത്തതിനാല് അതിന്‍റെ ദിശ തിരിക്കുവാന് നാം ശ്രമിക്കുന്നത് ഉചിതമാണോ? “എന്റെ രാജ്യം ഐഹികമല്ല” (യോഹ 18:36) എന്ന് പറഞ്ഞ നമ്മുടെ കര്‍ത്താവിന്‍റെ വാക്കുകളെ അവഹേളിക്കുന്നതല്ലേ നമ്മുടെ രാഷ്ട്രീയപ്രവര്‍ത്തനം എന്ന ഐഹിക പോരാട്ടം. നമ്മുടെ കര്‍ത്താവ് രാഷ്ട്രീയത്തില് നിന്ന് വേര്‍പെട്ടിരുന്നു. തന്‍റെ ജനം അനുഭവിച്ചിരുന്ന, സഹിച്ചിരുന്ന അനീതി അവനറിയാമായിരുന്നു (ലൂക്കോസ് 13:1-3). അടിമത്തം അവസാനിപ്പിക്കലും സാമൂഹ്യപരിവര്‍ത്തനവും കര്‍ത്താവ് നടത്തിയില്ല. അവന് തന്നെ അനുഗമിക്കുന്നവര്‍ക്ക് മുന്നില് വച്ചിരിക്കുന്ന മാതൃക വിനയത്തിന്റെയും, താഴ്മയുടെയും അനുസരണത്തിന്റെയുമാണ്. കപട രാഷ്ട്രീയത്തിന്റെയും, ആശ്രിതസ്തുതിപാഠകരുടെയും, സാന്നിദ്ധ്യ ബോധത്തിലെ അധികാരലഹരി താല്‍കാലികസുഖം മാത്രം.\nഈ ലോകത്തെ പുരോഗമിപ്പിക്കുന്നതിനുള്ള ഒരു സന്ദേശമല്ല സുവിശേഷം, അത് രക്ഷ വാഗ്ദാനം ചെയ്യുന്നതാണ്. രാഷ്ട്രീയപാര്‍ട്ടികള്‍ക്ക് സംഭാവന നല്‍കി, രാഷ്ട്രീയപ്രചരണങ്ങളില് പങ്കെടുത്തു, രാഷ്ട്രീയപാര്‍ട്ടികളുടെ പദവികള് അലങ്കരിച്ചു, ഒരു വോട്ട് ബാങ്ക് ആയി വില പേശാം എന്നൊക്കെ പറഞ്ഞു ഇണയില്ലാപ്പിണ ചേരാന് ആരെങ്കിലും നമ്മെ ഉപദേശിക്കുന്നുവെങ്കില് അത് കര്‍ത്താവിന്റെ ശിഷ്യന്മാരുടെ വഴിയല്ല എന്ന് മറുപടി നല്‍കാനുള്ള ആര്‍ജ്ജവം നമുക്കുണ്ടായിരിക്കണം. നമ്മുടെ ആത്മീയ പദവിയും നമ്മുടെ മുന്ഗണനയും നമ്മുക്ക് മറക്കാതെ രാഷ്ട്രീയപങ്കാളിത്തത്തില് നിന്ന് അകന്നുനിന്ന് ഈ ലോകത്തില് ക്രിസ്തുവിന്റെ സാക്ഷികള് ആകാം. ഈ ലോകവഴികളില് നിന്ന് ഒഴിഞ്ഞു നിന്ന് നമ്മുക്ക് നമ്മുടെ വിശ്വാസം വചനാനുസാരം മാത്രം എന്ന് ജീവിച്ചുകാണിക്കാം. ബാലറ്റ് വിപ്ലവമല്ല, പ്രാര്‍ത്ഥനനയിലൂടെയുള്ള ഒരു സ്വാധീനമാണ് നാം ആകേണ്ടത്. ആത്മീയഗോളത്തില് പേരിനും പ്രശസ്തിക്കും പണത്തിനും സ്ഥാനത്തിനും വേണ്ടി ചാണക്യതന്ത്രങ്ങള് പയറ്റുന്നവരെ നിങ്ങള് കണ്ടിട്ടുണ്ടെങ്കില് അവര് നുഴ്ഞ്ഞുകയറ്റക്കാരനും, പതിരും, കളയുമാണെന്നു തിരിച്ചറിയുക. ആത്മീയത്തില് കുതന്ത്രങ്ങളും കുറുക്കുവഴികളുമില്ല, വചനപഠനവും പ്രാര്‍ഥനയും അനുസരണവും മാത്രം. ഈ ലോകത്തില് ഇടിമുഴക്കത്തിന്റെ വസന്തങ്ങള് നമ്മുക്ക് മോഹിക്കാതിരിക്കാം. വരുവാനിരിക്കുന്ന ലോകത്തിലെ ന്യായാധിപതിക്ക് വേണ്ടി മാത്രമാകട്ടെ നമ്മുടെ പ്രവര്‍ത്തനങ്ങള്. ദൈവം നമ്മെ ഏവരെയും അനുഗ്രഹിക്കുമാറാകട്ടെ….\nFiled in: Featured, ദുരുപദേശ ഖണ്ഡനം, നിങ്ങളുടെ ചോദ്യങ്ങള്, പുതിയനിയമ ഉപദേശങ്ങള്, പൊതുവായവ, ലേഖനങ്ങള്, സുവിശേഷം, സ്ത്രീ സഭയില്


ഫോര്‍ഡ് പുതിയ ആസ്പയര്: വില 555000 രൂപ - Mathrumalayalam\nHome Top News ഫോര്‍ഡ് പുതിയ ആസ്പയര്: വില 555000 രൂപ\nഫോര്‍ഡ് ഇന്ത്യ കോംപാക്ട് സെഡാനായ പുതിയ ഫോര്‍ഡ് ആസ്പയര് തിരുവനന്തപുരത്ത്് അവതരിപ്പിച്ചു. 555,000 രൂപ എന്ന ആകര്‍ഷണീയ വിലയിലാണ് വാഹനം തുടങ്ങുന്നത്. സ്‌റ്റൈലും, കരുത്തും ഒരുപോലെ ഒത്തിണങ്ങിയിരിക്കുന്ന പുതിയ ഫോര്‍ഡ് ആസ്പയര് കോംപാക്ട് സെഡാന് വിഭാഗത്തിലെ സെഗ്മെന്റ് ബെസ്റ്റ് സാങ്കേതികവിദ്യകളോടും, ബെസ്റ്റ് ഇന് ക്ലാസ് സുരക്ഷയോടും, ഫണ് ടൂ ഡ്രൈവ് ഡിഎന്‍എയോടും ഏറ്റവും കുറഞ്ഞ വിലയിലുമാണ് അവതരിപ്പിച്ചിരിക്കുന്നത്.\nപെട്രോളിലും ഡീസലിലുമായി ഏഴു നിറങ്ങളില് അഞ്ച് വേരിയെന്റുകളായാണ് വാഹനം വിപണിയില് എത്തിച്ചിരിക്കുന്നത്.\n‘പുതിയ ഫോര്‍ഡ് ആസ്പയര് എന്നത് ഒരു സമ്പൂര്‍ണ പാക്കേജാണ്. ആള്‍ക്കൂട്ടത്തെ പിന്തുടരുക മാത്രം ചെയ്യാതെ തനതായ കാര് എക്സ്പീരിയന്‍സ് ആഗ്രഹിക്കുന്നവര്‍ക്കായി നിര്‍മ്മിച്ചതാണിത്’ – ഫോര്‍ഡ് ഇന്ത്യ, മാനേജിങ് ഡയറക്ടര്, അനുരാഗ് മെഹ്രോത്ര പറഞ്ഞു. ‘സെഗ്മെന്റ് ബെസ്റ്റും ഇന്‍ഡസ്ട്രി ഫസ്റ്റുമായ നൂതന ഫീച്ചറുകളിലൂടെ, കസ്റ്റമര് എന്ത് ആഗ്രഹിക്കുന്നുവോ അത് ഫോര്‍ഡ് ആസ്പയറില് ലഭിക്കും; ലുക്കാകട്ടെ, ഡ്രൈവിങ് ഫണ് ആകട്ടെ, സുരക്ഷയാകട്ടെ, വിലക്കുറവാകട്ടെ – അങ്ങനെ എന്തും ഈ വാഹനത്തില് ലഭിക്കും’\nശേഷിയുടെ കാര്യത്തില് പുതിയ ഫോര്‍ഡ് ആസ്പയര് ഏറെ മുന്നിലാണ്. അതോടൊപ്പം, ഫോര്‍ഡിന്റെ ഫണ് ടൂ ഡ്രൈവ് ഘടകങ്ങള് ശക്തിപ്പെടുത്തുകയും ചെയ്തിട്ടുണ്ട്.\nഫോര്‍ഡിന്റെ ഏറ്റവും പുതിയ, ചെറുതും കനംകുറഞ്ഞതും ഇന്ധനക്ഷമത ഉള്ളതുമായ മൂന്ന് സിലിണ്ടര്, 1.2 ലിറ്റര് TiVCT പെട്രോള് എന്‍ജിന് ആണ് പുതിയ സെഡാനില് ഉപയോഗിച്ചിരിക്കുന്നത്. ബെസ്റ്റ് ഇന് ക്ലാസ് 96 പിഎസ് പീക്ക് പവറും 120 എന്‍എം ടോര്‍ക്കും നല്‍കുന്ന എന്‍ജിന് 20.4 കിലോമീറ്റര് പ്രതി ലിറ്റര് ഇന്ധനക്ഷമതയും നല്‍കുന്നു.\nഡീസല് പ്രേമികള്‍ക്കായി പുതിയ ഫോര്‍ഡ് ആസ്പയര് 1.5 ലിറ്റര് TDCi എന്‍ജിനിലും വിപണിയില് എത്തുന്നുണ്ട്. 100 പിഎസ് പീക്ക് പവര്, 215 എന്‍എം ടോര്‍ക്ക്, 26.1 കിലോമീറ്റര് പ്രതിലിറ്റര് ഇന്ധനക്ഷമത എന്നിവയാണ് ഈ എന്‍ജിന്റെ പ്രത്യേകതകള്.\nPrevious articleബ്രുവറി അഴിമതി: എക്സൈസ് മന്ത്രിയുടെ രാജ്യ ആവശ്യപ്പെട്ട് യൂത്ത് കോണ്‍ഗ്രസ് മാര്‍ച്ച്\nNext articleറഷ്യയുമായി 39,000 കോടിയുടെ പ്രതിരോധ കരാറില് ഇന്ത്യഒപ്പുവെച്ചു\nശബരിമല യുവതിപ്രവേശന വിഷയത്തിലെ ഹര്‍ജികള്; സുപ്രീംകോടതി തീരുമാനം ഇന്ന്


സഞ്ജീവ് ഭട്ടിന്റെ ജാമ്യാപേക്ഷ പാലന്‍പൂര് കോടതി തള്ളി – Keyboard journal\nസഞ്ജീവ് ഭട്ടിന്റെ ജാമ്യാപേക്ഷ പാലന്‍പൂര് കോടതി തള്ളി\nBy Mrudula Bhavani on December 8, 2018 (updated December 8, 2018)\nസെപ്തംബര് 5ന് അറസ്റ്റ് ചെയ്യപ്പെട്ട മുൻ എെപിഎസ് ഒാഫീസർ സഞ്ജീവ് ഭട്ടിന്റെ ജാമ്യാപേക്ഷ പാലൻപൂർ കോടതി തള്ളി. അഡീഷണൽ സെഷൻസ് ജ‍ഡ്ജി പിഎസ് ബ്രഹ്മഭട്ട് ആണ് സഞ്ജീവ് ഭട്ടിന്‍റെ ജാമ്യാപേക്ഷ തള്ളിയത്. 22 വർഷം മുമ്പുള്ള ഒരു കേസിലായിരുന്നു അറസ്റ്റ്. 2015ൽ സർവീസിൽ നിന്ന് പുറത്താക്കപ്പെട്ട സഞ്ജീവ് ഭട്ട് നരേന്ദ്രമോദി സർക്കാരിന്റെ നടപടികൾക്കെതിരെ നിരന്തരം ശബ്ദമുയർത്തിയിരുന്നു.\n1996 ലെ കേസിലാണ് മോദി സർക്കാരിന്റെയും ബിജെപിയുടെയും രൂക്ഷവിമർശകനായ സഞ്ജീവ് ഭട്ട് ഐപിഎസിനെ അറസ്റ്റ് ചെയ്തത്. രാജസ്ഥാൻ സ്വദേശിയായ അഭിഭാഷകൻ സുമർസിംഗ് രാജ്പുരോഹിത് എന്നയാളെ ഹോട്ടൽ മുറിയിൽ നിന്ന് കറുപ്പ് കൈവശം വച്ചതിന് അറസ്റ്റിലായ കേസാണിത്. കറുപ്പ് പൊലീസ് വ്യാജമായി സ്ഥാപിച്ചതാണെന്നാണ് കണ്ടെത്തിയത്. അന്ന് ബനസ്കന്ത എസ്പിയായിരുന്നു സഞ്ജീവ് ഭട്ട്.\nഗുജറാത്തിൽ ബിജെപി മന്ത്രിയായിരുന്ന ഹരേൺ പാണ്ഡ്യയയുടെ കൊലപാതകം സംബന്ധിച്ച രേഖകൾ നശിപ്പിക്കാൻ മോദിയും അമിത്ഷായും ആവശ്യപ്പെട്ടെന്ന് കാട്ടി ഭട്ട് സത്യവാങ്മൂലം സമർപ്പിച്ച് മണിക്കൂറുകൾക്കകമായിരുന്നു അറസ്റ്റ്. ഗോധ്രയിൽ കൊല്ലപ്പെട്ടവരുടെ മൃതദേഹം പ്രദക്ഷിണമായി പ്രദർശിപ്പിക്കാനുള്ള മോദി സർക്കാരിന്റെ തീരുമാനത്തെ മന്ത്രിസഭയിൽ എതിർത്തയാളാണ് കൊല്ലപ്പെട്ട ഹരേൺ പാണ്ഡ്യ. ഗുജറാത്ത് വംശഹത്യ കാലത്ത് സംഘർഷം ഒഴിവാക്കാൻ നേരിട്ട് പ്രവ‍ർത്തിച്ച ഏക ബിജെപി മന്ത്രികൂടിയായിരുന്നു അദ്ദേഹം.\nമുസ്ലിങ്ങളെ കൊല്ലുന്നതിൽ നിന്ന് കലാപകാരികളെ തടയരുതെന്ന് മോദി പൊലീസ് ഉദ്യോഗസ്ഥരുടെ യോഗത്തിൽ പറഞ്ഞുവെന്നും ഹരേൺ പാണ്ഡ്യ വെളിപ്പെടുത്തിയിരുന്നു. 2002 ഫെബ്രുവരി 27 ന് മുഖ്യമന്ത്രിയുടെ വസതിയിൽ ചേർന്ന യോഗത്തിലാണ് മോദി ഇക്കാര്യം പറഞ്ഞത്. 2002 മെയ് മാസത്തിൽ ഔട്ലുക്ക് മാഗസിനോടാണ് ഹരേൺ പാണ്ഡ്യ ഇക്കാര്യം പറഞ്ഞത്. 2002 ഓഗസ്റ്റിൽ അദ്ദേഹം ഇക്കാര്യം ആവർത്തിക്കുകയും വിവരം പുറത്തുവന്നാൽ താൻ കൊല്ലപ്പെടുമെന്ന് പറയുകയും ചെയ്തിരുന്നു. 2003 മാർച്ച് 26 രാവിലെ 7. 40 ന് ഹരേൺ പാണ്ഡ്യയെ രണ്ട് പേർ വെടിവെച്ച് കൊന്നു. 2007 ലാണ് ഔട്ലുക്ക് ഹരേൺ പാണ്ഡ്യയുടെ വെളിപ്പെടുത്തൽ പ്രസിദ്ധീകരിച്ചത്. ഹരേൺ പാണ്ഡ്യയയുടെ കൊലപാതകം സംബന്ധിച്ച് പ്രധാനപ്പെട്ട രേഖ നശിപ്പിക്കാൻ മോദിയും അമിത്ഷായും ആവർത്തിച്ച് ആവശ്യപ്പെട്ടെന്നാണ് സഞ്ജീവ് ഭട്ട് സത്യവാങ്മൂലത്തിൽ പറയുന്നത്.\n2002 ലെ ഗുജറാത്ത് മുസ്ലിം വംശഹത്യക്ക് അവസരം ഒരുക്കാൻ പൊലീസ് നടപടികൾ തടയും വിധം മുഖ്യമന്ത്രിയായിരുന്ന നരേന്ദ്രമോദി നിർദ്ദേശിച്ചുവെന്ന് വെളിപ്പെടുത്തിയതു മുതലാണ് സഞ്ജീവ് ഭട്ടിനെതിരായി ബിജെപി സർക്കാരുകൾ നടപടികൾ ആരംഭിക്കുന്നത്. സഞ്ജീവ് ഭട്ടിന്റെ ഡ്രൈവറായിരുന്ന കെ ഡി പന്തിന്റെ പരാതിയിലായിരുന്നു സഞ്ജീവ് ഭട്ടിനെ ആദ്യം അറസ്റ്റ് ചെയ്തത്. മോദിയുടെ വസതിയിൽ ചേർന്ന യോഗത്തെക്കുറിച്ചുള്ള സത്യവാങ്മൂലത്തിൽ ബലമായി ഒപ്പുവെയ്പ്പിച്ചു എന്നായിരുന്നു കെ ഡി പന്തിന്റെ പരാതി. 2011 സെപ്റ്റംബറിലായിരുന്നു അറസ്റ്റ്. മോദിയ്ക്കും അമിത്ഷായ്ക്കുമെതിരായ വെളിപ്പെടുത്തലുകൾക്ക് പിന്നാലെ നിരവധി പ്രതികാര നടപടികൾ അദ്ദേഹത്തെ തേടിയെത്തിയിരുന്നു.\nപൊലീസ് ട്രെയിനിംഗ് കോളജിൽ പ്രിൻസിപ്പലായി നിയമനം നൽകപ്പെട്ട ഭട്ട് ജോലി ഏറ്റെടുക്കാതിരുന്നു എന്നാരോപിച്ച് അദ്ദേഹത്തെ ഗുജറാത്ത് സർക്കാർ സസ്പെൻഡ് ചെയ്തിരുന്നു. എന്നാൽ നിരവധി നിയമനടപടികളുടെ ഭാഗമായി നാനാവതി കമ്മീഷനിലും മറ്റ് നീതിന്യായ സ്ഥാപനങ്ങളിലും ഹാജരാവേണ്ടതുകൊണ്ട് തനിക്ക് കൃത്യനിർവ്വഹണം സാധ്യമല്ല എന്ന് ഭട്ട് വിശദീകരണം നൽകിയിരുന്നു.\nസഞ്ജീവ് ഭട്ടിന്‍റെ മോചനത്തിനായുള്ള നിയമപോരാട്ടത്തിലാണ് ഭാര്യ ശ്വേത ഭട്ട്. ഈയടുത്തായി അഹമ്മദാബാദ് മുനിസിപ്പൽ കോർ‍പ്പറേഷൻ ഇവർ താമസിച്ചിരുന്ന വീടിന്റെ വലിയൊരു ഭാഗം തകർത്തിരുന്നു.\nCategory: NATIONAL, NEWS, POLITICS | Tags: bail plea, palanpur court, sanjiv bhatt | Comments: 0\nPrevious post: ഇന്ത്യയെ പ്രകമ്പനം കൊള്ളിച്ച ഒരേയൊരു അയോധ്യ പ്രതിഷേധ മാര്‍ച്ച്; മഅ്ദനിയുടെ നേതൃത്വത്തില് 95 ല് നടന്ന പ്രതിഷേധത്തെക്കുറിച്ച്\nNext post: സുബോധ് കുമാർ സിങ്ങിനെ വെടിവെച്ച സെെനികൻ ജിതേന്ദ്ര മല്ലികിനെ അറസ്റ്റ് ചെയ്തു


സാത്താന് കൈയടിക്കുന്ന ചിത്രം; ലൂസിഫറിനെതിരെ ക്രൈസ്തവസഭ - Janayugom Online\nHome / Latest News / സാത്താന് കൈയടിക്കുന്ന ചിത്രം; ലൂസിഫറിനെതിരെ ക്രൈസ്തവസഭ\nPosted on March 28, 2019, 10:04 pm\nക്രൈസ്തവ സഭയെത്തന്നെ അപമാനിക്കുന്ന ചിത്രമാണ് ലൂസിഫറെന്ന് ക്രൈസ്തവസഭ.\nനടന് പൃഥ്വിരാജിന്റെ സംവിധാനത്തില് പുറത്തിറങ്ങിയ മോഹന്‍ലാല് ചിത്രം ലൂസിഫറിനെതിരെ ക്രിസ്ത്യന് ഡെമോക്രാറ്റിക് മൂവ്‌മെന്റ് ഓഫ് കേരള രംഗത്ത്.\nസഭയെയും ക്രിസ്തീയമൂല്യങ്ങളെയും, പരിശുദ്ധ കൂദാശകളെയും അപമാനിച്ച ശേഷം സാത്താനും അവന്റെ നാമത്തിനും കയ്യടിയും ആര്‍പ്പുവിളിയും വാങ്ങിക്കൊടുക്കുന്ന മലയാള സിനിമാവ്യവസായം. മറഞ്ഞിരിക്കുന്ന വലിയ വിപത്തിനെ തിരിച്ചറിയാനുള്ള വിവേകം നല്ല തമ്പുരാന് നമുക്ക് നല്‍കട്ടെയെന്ന് സംഘടന ഫേസ്ബുക്ക് പോസ്റ്റില് പറഞ്ഞു.\nജീവിതമൂല്യങ്ങള് അവതരിപ്പിക്കുന്നതും, നല്ല സന്ദേശങ്ങള് നല്‍കുന്നതുമായ സിനിമകളെ ഉദ്ദേശിച്ചല്ല ഈ പോസ്റ്റ്.ലൂസിഫര് എന്നത് സാത്താന്റെ നാമമായാണ് െ്രെകസ്തവര് കരുതുന്നത്, അത് സകല തലമുറയ്ക്കും ശപിക്കപ്പെട്ട നാമമായിരിക്കുമെന്നും ക്രിസ്ത്യന് ഡെമോക്രാറ്റിക് മൂവ്‌മെന്റ് വ്യക്തമാക്കി.\nസഭയെയും ക്രിസ്തീയമൂല്യങ്ങളെയും ‚പരിശുദ്ധ കൂദാശകളെയും അപമാനിച്ച ശേഷം സാത്താനും അവന്റെ നാമത്തിനും കയ്യടിയും ആര്‍പ്പുവിളിയും വാങ്ങിക്കൊടുക്കുന്ന മലയാള സിനിമാവ്യവസായം. മറഞ്ഞിരിക്കുന്ന വലിയ വിപത്തിനെ തിരിച്ചറിയാനുള്ള വിവേകം നല്ല തമ്പുരാന് നമുക്ക് നല്‍കട്ടെ !\nമൃഗത്തിന്റെ നാമമോ നാമത്തിന്റെ സംഖ്യയോ മുദ്രയടിക്കപ്പെടാത്തവര്‍ക്കു കൊടുക്കല് വാങ്ങല് അസാധ്യമാക്കാന് വേണ്ടിയായിരുന്നു അത്. ഇവിടെയാണ് ജ്ഞാനം ആവശ്യമായിരിക്കുന്നത്. ബുദ്ധിയുള്ളവന്‍മൃഗത്തിന്റെ സംഖ്യ കണക്കുകൂട്ടട്ടെ. അത് ഒരു മനുഷ്യന്റെ സംഖ്യയാണ്. ആ സംഖ്യ അറുന്നൂറ്റിയറുപത്തിയാറ്.\n(ജീവിതമൂല്യങ്ങള് അവതരിപ്പിക്കുന്നതും ‚നല്ല സന്ദേശങ്ങള് നല്‍കുന്നതുമായ സിനിമകളെ ഉദ്ദേശിച്ചല്ല ഈ പോസ്റ്റ്.ലൂസിഫര് എന്നത് സാത്താന്റെ നാമമായാണ് െ്രെകസ്തവര് കരുതുന്നത് ‚അത് സകല തലമുറയ്ക്കും ശപിക്കപ്പെട്ട നാമമായിരിക്കും.)\nആര്‍ജെഡിയില് പൊട്ടിത്തെറി : ലാലുവിന്റെ മകന് തേജ് പ്രതാപ് യാദവ് രാജിവെച്ചു\nസൈനിക വിമാനം തകര്‍ന്ന് മരണം 19 ആയി\nനാഗാ സമാധാന ചര്‍ച്ചയ്ക്ക് മുന്നോടിയായി ഗവര്‍ണര് ഇന്ന് മധ്യസ്ഥനെ കാണും


ഏകദേശം 150 വർഷങ്ങൾക്കും മുമ്പ് നമ്മുടെ ഗ്രഹത്തിൽ ആരംഭിച്ച ഊർജ്ജിത വ്യാവസായിക പ്രവർത്തനങ്ങളെ തുടർന്നാണ് പ്രധാനമായും വനനശീകരണം മൂലമാണ്, അന്തരീക്ഷത്തിൽ ഹരിതഗൃഹ വാതകത്തിന്റെ അളവ് ഇന്നത്തെ നിലയിൽ ഉയർന്നു തുടങ്ങിയത്. അങ്ങനെയാണ് ക്യോട്ടോയിൽ ചേർന്ന ഉച്ചകോടി അംഗരാജ്യങ്ങളെ കൊണ്ട് ഹരിതഗൃഹ വാതക ബഹിർഗമനം നിയന്ത്രിക്കുന്നതിന് ഉടമ്പടിയിൽ ഉപ്പു വയ്പ്പിച്ചതു. ഇത് പക്ഷെ വികസ്വര രാജ്യങ്ങളുടെ മേലാണ് കൂടുതൽ ഭാരം ഏൽപ്പിച്ചതു.\nഎങ്ങനെ കാർബൺ ഇത്ര പ്രാധാന്യം\nകാർബൺ ഡയോക്സൈഡ്, മീഥെയിൻ, നൈട്രസ് ഓക്സൈഡ്, ഓസോൺ, നീരാവി എന്നിവ ചേർന്നാണ് പ്രാഥമിക ഹരിതഗൃഹ വാതകം രൂപപ്പെടുന്നത്. ഈ വാതകം ഭൂഗോളത്തിനു തന്നെ ഭീഷണിയാണ്. കാലാവസ്ഥയുടെ വ്യതിയാനങ്ങൾക്കു കാരണമാകുകയും അതു ജൈവ വൈവിധ്യത്തെയും ജീവജാലങ്ങളുടെ നിലനിൽപിനെ തന്നെയും പ്രതികൂലമായി ബാധിക്കുകയും ചെയ്യുന്നു. എന്നാൽ ഈ ആഗോള കാർബൺ അപകടത്തെ നിയന്ത്രിക്കാനുള്ള പരിഹാരമാർഗ്ഗം നാം കണ്ടെത്തിയിട്ടുണ്ട്. ഇതിന് കാർബൺ ക്രെഡിറ്റ് എന്ന സംജ്ഞയാണ് ഉപയോഗിക്കുക. ഏതെങ്കിലും തരത്തിൽ അന്തരീക്ഷത്തിലെ ഒരു ടൺ കാർബൺ ഡയോക്സൈഡ് നീക്കം ചെയ്യാൻ കഴിയുന്ന ഏതെങ്കിലും ബഹിർഗമന ലഘൂകരണ പദ്ധതിയുടെ സാക്ഷ്യപത്രം അഥവാ അനുമതി പത്രം ആണ് കാർബൺ ക്രഡിറ്റ്. കമ്പനികളോ രാഷ്ട്രങ്ങളോ, സ്വകാര്യ വ്യക്തികളോ ഇത്തരത്തിൽ കാർബൺ ബഹിർഗമനം ലഘൂകരിക്കാനുള്ള നടപടികൾ സ്വീകരിക്കുമ്പോൾ അവർക്ക് ആനുകൂല്യങ്ങളും പ്രോത്സാഹനവും നൽകുന്നുണ്ട്. അവർക്ക് അനുവദനീയമായ കാർബൺ ബഹിർഗമന അളവിൽ നിന്ന് അവർ കുറയ്ക്കുന്ന വാതകത്തിന്റെ അളവ് ഒഴിവാക്കുകയും ചെയ്യും. ഇത്തരത്തിൽ കാർബൺ അളവ് കുറയ്ക്കാൻ സാധിക്കാത്ത രാജ്യങ്ങളും കമ്പനികളും മറ്റു രാജ്യങ്ങളിൽ നിന്നോ കമ്പനികളിൽ നിന്നോ കാർബൺ ക്രഡിറ്റ് വില നൽകി വാങ്ങണം. പല രാജ്യങ്ങളുടെയും കമ്പനികളുടെയും പക്കൽ ഇത്തരത്തിൽ കാർബൺ ക്രെഡിറ്റ് അധികമായി ഉണ്ട്. കാരണം വിവിധ നടപടികളിലൂടെ വിവിധ രാജ്യങ്ങളും കമ്പനികളും,സ്വകാര്യ വ്യക്തികളും അവർക്ക് നിശ്ചയിക്കപ്പെട്ടതിലും കൂടുതൽ അളവ് കാർബൺ ബഹിർഗമനം ലഘൂകരിച്ച് കൂടുതൽ ക്രെഡിറ്റ് ശേഖരിച്ച് വയ്ക്കാറുണ്ട്. അവർ അത് ആവശ്യക്കാർക്ക് വിൽക്കാറുണ്ട്. കാർബൺ ഇത്തരത്തിലാണ് വിപണിയിൽ ക്രയവിക്രയ വസ്തുഎന്ന നിലയിൽ എത്തിയത്. അധികമുള്ളവർക്ക് അത് വിൽക്കാം, കൈമാറ്റം ചെയ്യാം, ആവശ്യമുള്ളവർക്ക് വാങ്ങാം. അതിന് അന്താരാഷ്ട്രതലത്തിൽ വിലയും വിപണിയും ഉണ്ട്.\nഇന്ത്യയിലും മൾട്ടി കമ്മോഡിറ്റി എക്സ്ചേഞ്ച് വഴി കാർബൺ ക്രെഡിറ്റ് വിൽപന തുടങ്ങിയിട്ടുണ്ട്. ഏഷ്യയിൽ ആദ്യമായാണ് കാർബൺ ക്രെഡിറ്റുകൾ ഇപ്രകാരം വിപണിയിൽ എത്തുന്നത്.\n2008 ൽ ആഗോള വിപണിയിൽ അഞ്ച് ബില്യൺ ഡോളറിന്റെ കാർബൺ വ്യവസായമാണ് നടന്നത്. ഇതിൽ അഞ്ചിൽ ഒന്ന് ഇന്ത്യയുടെ വിഹിതമായിരുന്നു. അധിക കാർബൺ ക്രെഡിറ്റ് കൈവശമുള്ള രണ്ടു രാജ്യങ്ങളാണ് ഇന്ത്യയും ചൈനയും. യൂറോപ്യൻ രാജ്യങ്ങളാണ് ഇവ വാങ്ങാനെത്തുന്നത്. ഈ വർഷം ആഗോള കാർബൺ ക്രെഡിറ്റ് വിപണി 63 ബില്യൺ ഡോളർ കടക്കുമെന്നാണ് റിപ്പോർട്ടുകൾ സൂചിപ്പിക്കുന്നത്. ഭാവിയിൽ വളരെ പ്രതീക്ഷയുള്ള ഒരു വിപണിയാണ് കാർബൺ ക്രെഡിറ്റിന്റേത്. അതുപോലെ തന്നെ നാം ജീവിക്കുന്ന ഈ ഗ്രഹത്തിന്റെ ഭാവിയ്ക്കും ഇത് വളരെ പ്രതീക്ഷയുണർത്തുന്നു.\nനാളികേര ഉത്പാദന കമ്പനികളും\nവിദേശരാജ്യങ്ങളിലുള്ള മിക്ക തോട്ടവിളകളും കാർബൺ ക്രെഡിറ്റിനനുസരിച്ച് മികച്ച വരുമാനം നേടുന്നവയാണ്. ഷിക്കാഗോ ആസ്ഥാനമായുള്ള എക്കോപ്ലാനെറ്റ് ബാംബു ഇത്തരത്തിലൊരു കമ്പനിയാണ്. ലോക ദരിദ്ര രാജ്യങ്ങളിൽ ഉപയോഗ ശൂന്യമായി കിടക്കുന്ന ലക്ഷക്കണക്കിന് ഹെക്ടർ സ്ഥലങ്ങൾ തുഛവിലയ്ക്ക് പാട്ടത്തിനെടുത്ത് അവർ മുളകൾ നട്ടു വളർത്തുകയാണ്. ഇത്തരം വലിയ പ്ലാന്റഷനുകളിലൂടെ കാർബൺ ബഹിർഗമനം തടഞ്ഞ് അവർ കാർബൺ ക്രെഡിറ്റ് സമ്പാദിക്കുന്നു.\nഇത്തരത്തിൽ നാളികേര തോട്ടങ്ങൾ\nപരിപാലിച്ചുകൊണ്ട് കാർബൺ ബഹിർഗമനം തടയുന്ന ഒരു രാജ്യമാണ് ഫിലിപ്പീൻസ്. എങ്ങിനെ നാളികേര തോട്ടങ്ങൾ പരിപാലിച്ചുകൊണ്ട് കാർബൺ ക്രെഡിറ്റ് നേടാം എന്ന് ഫിലിപ്പീൻസ് കോക്കനട്\nഅതോറിറ്റിയിലെ ഡോ.സെവറിനോ മഗാട്ട് ബ്യൂറോ ഓഫ് അഗ്രിക്കൾച്ചർ റിസേർച്ചിൽ വിവിധ സന്ദർഭങ്ങളിൽ നടത്തിയ പ്രോഡക്ടീവ് ആൻഡ് സസ്റ്റെയിനബിൾ കോക്കനട് ഫാമിംങ്ങ് ഇക്കോസിസ്റ്റംസ് ആസ് പൊട്ടെൻഷ്യൽ കാർബൺ സിങ്ക്സ് ഇൻ ക്ലൈമറ്റ് ചെയിഞ്ച് മിനിമൈസേഷൻ എന്ന പ്രഭാഷണ പരമ്പരയിൽ ചൂണ്ടിക്കാണിട്ടുണ്ട്. ഒരു ഹെക്ടർ നാളികേര തോട്ടത്തിന് പ്രതിവർഷം 24.1 ടൺ കാർബൺ വാതകം ശേഖരിച്ചു നിർത്താൻ സാധിക്കും. മറ്റ് കാർഷിക വിളകളെ അപേക്ഷിച്ച് നാളികേരം സ്ഥിര വിളയാണ്. മാത്രമല്ല, വളരെ സ്ഥായിയായ കാർബൺ ശേഖരണ ശേഷിയും അതിനുണ്ട്. അത് അന്തരീക്ഷത്തിൽ നിന്ന കാർബൺ ശേഖരിച്ച് തോട്ടങ്ങളിൽ സൂക്ഷിക്കുന്നു. ഇങ്ങനെ നോക്കുമ്പോൾ നമ്മുടെ നാളികേര ഉത്പാദക കമ്പനികളുടെ കൈവശമുള്ള തെങ്ങിൻ തോപ്പുകൾ ഇത്തരത്തിലും വലിയ ഒരു വരുമാന സ്രോതസാകുന്നു. മൾട്ടി കമ്മോഡിറ്റി എക്സചേഞ്ച് വഴി നമുക്ക് രാജ്യത്തിനകത്തും പുറത്തും ഇത് വ്യാപാരം നടത്താം.\nദക്ഷിണ പസഫിക്ക് സമുദ്രത്തിൽ സ്ഥിതിചെയ്യുന്ന ഒരു ദ്വീപ് രാഷ്ട്രമാണ് വനാട്ടു. അവർക്ക് നാളികേരം ഊർജ്ജ വനമേഖലകളെ തമ്മിൽ കൂട്ടിയോജിപ്പിക്കുന്ന\nഒരു കണ്ണിയാണ്. ഡീസൽ ഉപയോഗിച്ചാണ് രാജ്യത്ത് വൈദ്യുതി ഉത്പാദിപ്പിക്കുന്നതും വാഹനങ്ങൾ ഓട്ടിക്കുന്നതും.\nഇപ്പോൾ വെളിച്ചെണ്ണയിൽ നിന്ന് അവർ ജൈവഡീസൽ ഉത്പാദിപ്പിക്കുന്നു. ബയോഡീസൽ ഉത്പാദനം ക്യോട്ടോ നിർദ്ദേശങ്ങൾ അനുസരിച്ച് ഭൂവികസന പ്രവർത്തനവും ഒപ്പം കാർബൺ ക്രെഡിറ്റ് സമ്പാദനവുമാണ്. അങ്ങനെ വനാഡു വെളിച്ചെണ്ണയിൽ നിന്ന് ഒരേസമയം കാർബൺ ക്രെഡിറ്റും ജൈവ ഡീസലും സമ്പാദിക്കുന്നു. ലോകത്തിൽ വിവിധ രാജ്യങ്ങൾ നാളികേരത്തിൽ നിന്ന് ഇത്തരത്തിലുള്ള നേട്ടങ്ങൾ കൊയ്യുന്നുണ്ട്. ഇവരിൽ നിന്ന് നമുക്കും ധാരാളം പാഠങ്ങൾ പഠിക്കാനുണ്ട്. ഇന്ന് ഗവണ്‍മന്റും ജനങ്ങളും കാലാവസ്ഥാ വ്യതിയാനത്തെ വളർന്നു വരുന്ന ഒരു ഭീഷണിയായി ഉൾക്കൊള്ളാൻ ശ്രമിക്കുന്നു.\nഇതു നേരിടാനുള്ള ഏക മാർഗ്ഗം വൃക്ഷങ്ങൾ വച്ചു പിടിപ്പിക്കലാണ്.\nയഥാർത്ഥത്തിൽ നാം നട്ടു പരിപാലിക്കുന്ന നാളികേര തോട്ടങ്ങൾ വെറും നാളികേര തോപ്പുകൾ മാത്രമല്ല. നാം അതിൽ ഇടവിളകളായ കൊക്കോ, ജാതി, വാഴ,\nകുരുമുളക്, കാപ്പി, പൈനാപ്പിൾ, തുടങ്ങി നിരവധി കൃഷികൾ നടത്തുന്നുണ്ട്. ഇത്തരത്തിൽ മികച്ച രീതിയിൽ പരിപാലിക്കപ്പെടുന്ന നാളികേര തോപ്പുകൾ കാർബൺ ക്രെഡിറ്റിന് വളരെ സാധ്യതയുള്ള സ്രോതസുകളാണ്. ഈ സാധ്യത നമ്മുടെ\nകമ്പനികൾ തിരിച്ചറിയണം. ഇവിടെ നിന്ന് കമ്പനികൾക്ക് ആവശ്യമായ പണം\nകണ്ടെത്താനും സാധിക്കും വിലിയ മുടക്കുമുതൽ കൂടാതെ. മികച്ച ഇനം നടീൽ വസ്തുക്കൾ ശേഖരിച്ച് കൃഷിയിടങ്ങളിൽ നട്ട് പരിപാലിച്ച് നല്ല തെങ്ങിൻ തോപ്പുകളാക്കി അവയെ മാറ്റുന്നതിലൂടെ, അതിനിടയിൽ പച്ചക്കറികളും വിവിധ ഇടവിള\nകളും കൃഷി ചെയ്യുന്നതിലൂടെ കമ്പനികളുടെ കൈവശം ഇത് ഇരുതലമൂർഛയുള്ള വാൾ പോലെയായിരിക്കും. രണ്ടു തരത്തിൽ വരുമാനം നേടാൻ ഇത് ഉപകരിക്കും.\nഇന്ത്യയിലെ കാപ്പിത്തോട്ടങ്ങൾക്ക് കാർബൺ ക്രെഡിറ്റ് നിക്ഷേപം സ്വരൂപിക്കാനുള്ള അനുമതി ആവശ്യപ്പെട്ട് കോഫി ബോർഡു വഴി ഇന്ത്യയിലെ കാപ്പി കർഷകർ ഇന്റർനാഷണൽ കോഫി ഓർഗനൈസേഷന് ഒരു പദ്ധതി സമർപ്പിച്ചിരിക്കുകയാണ്. രാജ്യത്തുടനീളമുള്ള നാളികേര കർഷകർക്കും ഉത്പാദക കമ്പനികൾക്കും നാളികേര വികസന ബോർഡും ഏഷ്യൻ പസഫിക് നാളികേര സമൂഹം വഴിയായും ഇത്തരത്തിൽ ഒരു നിർദ്ദേശം വച്ച് കാർബൺ ക്രെഡിറ്റ് നിക്ഷേപത്തിനു ശ്രമിക്കാവുന്നതാണ്.\n5 MANU PREM\nLabels:5MANU PREM


കോണ്‍ഗ്രസ് നേതൃത്വത്തെ പോലും ഞെട്ടിക്കാന് പോന്ന തരത്തിലാണ് ഇക്കുറി കേരള ജനത വോട്ട് രേഖപ്പെടുത്തിയത്\nകേരളത്തില് മുന്‍പ് കേട്ടുപരിചയമില്ലാത്ത കാര്യമാണ് ലക്ഷങ്ങളുടെ ഭൂരിപക്ഷത്തിന്റെ കളി. മുസ്ലീം ലീഗുകാര് ലക്ഷങ്ങളുടെ ഭൂരിപക്ഷത്തിന് വിജയിച്ചാല് വലിയ അത്ഭുതമൊന്നും തോന്നാത്തവരാണ് കേരളീയര്. എന്നാല് 2019 ലോക്‌സഭാ തെരഞ്ഞെടുപ്പില് രാജ്യത്തിന്റെ മറ്റ് ഭാഗങ്ങളില് കോണ്‍ഗ്രസ് തകര്‍ന്നടിയുമ്പോള് കേരളത്തില് ഫലങ്ങള് നേരെ തിരിച്ചാണ്. പല മണ്ഡലങ്ങളിലും യുഡിഎഫ് സ്ഥാനാര്‍ത്ഥികള്‍ക്ക് ലക്ഷങ്ങളുടെ ഭൂരിപക്ഷം!\nകോണ്‍ഗ്രസ് നേതൃത്വത്തെ പോലും ഞെട്ടിക്കാന് പോന്ന തരത്തിലാണ് ഇക്കുറി കേരള ജനത വോട്ട് രേഖപ്പെടുത്തിയത്. കോണ്‍ഗ്രസ് അധ്യക്ഷന് രാഹുല് ഗാന്ധിയുടെ ഭൂരിപക്ഷത്തിന്റെ കണക്ക് മാത്രമാണ് ആദ്യം ചര്‍ച്ചകളില് നിറഞ്ഞത്. ഈ റിപ്പോര്‍ട്ട് എഴുതുമ്പോള് രാഹുല് ഗാന്ധി വയടാന് 3,09,147 വോട്ടുകളുടെ ഭൂരിപക്ഷത്തില് മുന്നേറുകയാണ്. എന്നാല് രാഹുലിനെ കൂടാതെ ലക്ഷം ഭൂരിപക്ഷം നേടാന് സാധ്യതയുള്ള യുഡിഎഫ് സ്ഥാനാര്‍ത്ഥി പികെ കുഞ്ഞാലിക്കുട്ടിയാണ്.\n2,44,742 വോട്ടുകളുടെ ഭൂരിപക്ഷത്തില് മുന്നേറിക്കൊണ്ട് കുഞ്ഞാലിക്കുട്ടി സാഹിബ് പ്രതീക്ഷ കാത്തു. എന്നാല് യുഡിഎഫ് കേന്ദ്രങ്ങളുടെ അത്ഭുതം അവിടെയും അവസാനിച്ചില്ല. കൊല്ലത്ത് എന്‍കെ പ്രേമചന്ദ്രനാണ് യുഡിഎഫിന് വേണ്ടി ലക്ഷം വോട്ടിന്റെ ഭൂരിപക്ഷം പിടിച്ച മറ്റൊരു താരം. 1,31,711 വോട്ടുകളാണ് പ്രേമചന്ദ്രന്റെ ഭൂരിപക്ഷം.\nകോട്ടയത്ത് തോമസ് ചാഴിക്കാടനും ക്ഷീണമില്ലാതെ മുന്നേറുന്ന കാഴ്ചയാണ്. 1,02,841 വോട്ടുകളുടെ ഭൂരിപക്ഷമാണ് ഇതുവരെ ചാഴിക്കാടന് നേടിയത്. ഇടുക്കിയില് ഡീന് കുര്യാക്കോസ് മറ്റൊരു അതിശയ ഭൂരിപക്ഷത്തിലേക്ക് കുതിക്കുകയാണ്, 1,71,050 വോട്ടിന്റെ ഭൂരിപക്ഷമാണ് ഡീനുള്ളത്. ഏറെ തര്‍ക്കങ്ങള്‍ക്കൊടുവില് എറണാകുലം മണ്ഡലത്തില് മത്സരിക്കാനെത്തിയ ഹൈബി ഈഡന് 1,69,618 വോട്ടുകളുടെ ഭൂരിപക്ഷമാണ് നേടിയിരിക്കുന്നത്.\nചാലക്കുടിയില് ബെന്നി ബെഹനാനും ലക്ഷത്തിന്റെ ഭൂരിപക്ഷം തന്നെ. 1,12,690 വോട്ടുകളുടെ ഭൂരിപക്ഷമാണ് ചാലക്കുടിക്കാര് ബെഹനാന് സമ്മാനിച്ചത്. ആലത്തൂര് മണ്ഡലത്തില് രമ്യ ഹരിദാസാണ് മറ്റൊരു സൂപ്പര്‍താരം. 1,58,302 വോട്ടുകളുടെ ഭൂരിപക്ഷമാണ് ആലത്തൂരിന്റെ പെങ്ങളൂട്ടിയെ തേടിയെത്തിയത്. പൊന്നാനിയില് ഇടി മുഹമ്മദ് ബഷീറിന് 1,63,569 വോട്ടുകളുടെ ഭൂരിപക്ഷമുണ്ട്.\nഭൂരിപക്ഷത്തില് ലക്ഷങ്ങള് നേടി യുഡിഎഫ് സ്ഥാനാര്‍ത്ഥികള് മുന്നേറുമ്പോള് അക്ഷരാര്‍ത്ഥത്തില് കേരളത്തിലെ ഭരണപക്ഷമായ ഇടതുപക്ഷത്തോടൊപ്പം യുഡിഎഫും അമ്പരപ്പിലാണ്.


സന്തോഷ് സാറിനൊപ്പം പ്രവര്‍ത്തിച്ചത് ഏറ്റവും വലിയ അനുഗ്രഹമായി കാണുന്നു - metromatinee.com Lifestyle Entertainment & Sports\nജാക്ക് ആന്‍ഡ് ജില് എന്ന സിനിമയിൽ സംവിധായകന് സന്തോഷ് ശിവനും മഞ്ജു വാര്യര്‍ക്കൊപ്പവും\nപ്രവര്‍ത്തിച്ചതിനെ കുറിച്ചുള്ള അനുഭവങ്ങള് പങ്കുവച്ചിരിക്കുകയാണ് കാളിദാസ്. സന്തോഷ് ശിവനൊപ്പം പ്രവര്‍ത്തിക്കാന് കഴിഞ്ഞതാണ് താന് ഏറ്റവും വലിയ അനുഗ്രഹമായി കാണുന്നത് എന്നാണ് കാളിദാസ് പറയുന്നത്.\n”മഞ്ജു ചേച്ചിയെ എനിക്ക് കുട്ടിക്കാലം മുതലേ അറിയാം, ഷോകളിലും ചടങ്ങുകളിലും ഞങ്ങള് കാണാറുണ്ട്. അതിനാല് അവരോടൊപ്പം പ്രവര്‍ത്തിക്കുന്നത് സുഖകരമായിരുന്നു. സന്തോഷ് സാറിനൊപ്പം പ്രവര്‍ത്തിക്കുന്നതാണ് ഏറ്റവും വലിയ അനുഗ്രഹമായി കാണുന്നത്. ഞാന് അദ്ദേഹത്തിന്റെ വലിയ ഫാനാണ്”എന്നാണ് ടൈംസ് ഓഫ് ഇന്ത്യയോട് വ്യക്തമാക്കുന്നത്.\n”മണിരത്‌നം സാറിന്റെ ദളപതിക്ക് വേണ്ടി അദ്ദേഹം ഓരോ ഷോട്ടും എന്റെ ഹൃദയത്തിലുണ്ട്. രജനി സാറിനൊപ്പമുള്ള സൂര്യാസ്തമയ രംഗമാണ് എനിക്ക് ഏറ്റവും പ്രിയപ്പെട്ട ഷോട്ട്. അദ്ദേഹത്തില് നിന്നും ക്യാമറ കൈകാര്യം ചെയ്യാന് പഠിക്കാനുള്ള അവസരവും ലഭിച്ചു. ഷോട്ടുകള്‍ക്കിടയില് ഇടവേളകള് എടുത്തിരുന്നില്ല, പകരം സന്തോഷ് സാറിന്റെ അടുത്ത് ചെന്ന് ദളപതിയിലെ രംഗങ്ങളെ കുറിച്ച് ചോദിക്കും.”\n”എന്റെ ചോദ്യങ്ങള് അദ്ദേഹത്തെ ആശയക്കുഴപ്പത്തില് ആക്കിയിട്ടുണ്ടാകും. അദ്ദേഹത്തിന്റെ ക്യാമറയ്ക്ക് മുന്നില് നില്‍ക്കാന് സാധിച്ചത് ഭാഗ്യമാണെന്ന് ഞാന് കരുതുന്നു” എന്നും കാളിദാസ് പറഞ്ഞു.\nഒരു ലക്ഷം രൂപ മുറിവാടകയ്‌ക്കൊപ്പം റെസ്റ്റോറന്റ് ബില്ലും അടച്ചില്ല.., കാളിദാസ് ജയറാം അടക്കമുള്ളവരെ മൂന്നാറിലെ ഹോട്ടലില് തടഞ്ഞുവെച്ച് ഹോട്ടല് ജീവനക്കാര്\nസംസ്ഥാന ചലചിത്ര പുരസ്‌കാര നിര്‍ണയ സമിതി അധ്യക്ഷനായി മധുപാലിനെ തിരഞ്ഞെടുത്തു


ഇടുക്കി ഡാമും തുറക്കുന്നു... ഇടമലയാർ അദ്യം തുറക്കും... - Pathram Online\nഇടുക്കി ഡാമിന്റെ ഷട്ടറുകള് നാളെ രാവിലെ 11 മണിക്ക് തുറക്കാന് തീരുമാനം. ഇടുക്കി ഡാമിലേക്ക് ഒഴുകിയെത്തുന്ന വെള്ളത്തിന്റെ കണക്ക് അനുസരിച്ച് നാളെ രാവിലെ ഏഴുമണിക്ക് അപ്പര് റൂള് കര്‍വിലേത്തും. ഇതിന്റെ ഭാഗമായി ഇന്ന് വൈകീട്ട് ആറുമണിയോടെ ഇടുക്കി അണക്കെട്ടില് റെഡ് അലര്‍ട്ട് പ്രഖ്യാപിച്ചേക്കും. ഇടുക്കിയില് നിന്ന് വെള്ളമൊഴുക്കുന്ന പ്രദേശങ്ങളിലുള്ളവര് ജാഗ്രത പാലിക്കണമെന്ന് അധികൃതര് നിര്‍ദേശിച്ചു.\nഡാമിലെ ജലനിരപ്പ് നാളെ രാവിലെ അപ്പര് റൂള് ലെവലായ 2398.86 അടിയില് എത്തുമെന്നാണ് കെഎസ്ഇബിയുടെ വിലയിരുത്തല്. നിലവില് ഡാമില് 2397.28 അടി വെള്ളമുണ്ട്. മഴ തുടര്‍ന്നാല് ഇടുക്കി ഡാം തുറക്കേണ്ടി വരുമെന്ന് വൈദ്യുതി മന്ത്രി കെ കൃഷ്ണന്‍കുട്ടി സൂചിപ്പിച്ചിരുന്നു. ഇടമലയാര് അണക്കെട്ടും ഇടുക്കിയും ഒരുമിച്ച് തുറക്കാതിരിക്കാനാണ് ശ്രമമെന്നും മന്ത്രി വ്യക്തമാക്കിയിരുന്നു. ചെറുതോണിയിലും ഇടുക്കി ഡാമിന്റെ വൃഷ്ടി പ്രദേശത്തും മഴ തുടരുകയാണ്. മുല്ലപ്പെരിയാര് ഡാമിലും ജലനിരപ്പ് കൂടിയിട്ടുണ്ട്.\nകൂടാതെ ഇടമലയാർ അണക്കെട്ടിലെ ജലനിരപ്പ് നിയന്ത്രിച്ചു നിർത്തുന്നതിന്റെ ഭാഗമായി ഇടമലയാർ ഡാമിൻ്റെ രണ്ട് ഷട്ടറുകൾ നാളെ (19/10/21) രാവിലെ ആറു മണിക്ക് 80 സെ.മീ വീതം ഉയർത്തുന്നതാണ്. 100 ക്യൂബിക് മീറ്റർ / സെക്കന്റ് അളവിലാണ് ജലം ഒഴുക്കുന്നത്. ഇതു മൂലം കാര്യമായ വ്യതിയാനം പെരിയാറിലെ ജലനിരപ്പിൽ പ്രതീക്ഷിക്കുന്നില്ല.\nഇടമലയാറിലെ ജലനിരപ്പിൽ ആശങ്കപ്പെടേണ്ടതില്ലെങ്കിലും മുൻകരുതൽ എന്ന നിലയിലും, തുലാവർഷത്തോടനുബന്ധിച്ച്\nവരും ദിവസങ്ങളിൽ ശക്തമായ മഴയും നീരൊഴുക്കും ഉണ്ടാകാനുള്ള സാധ്യത മുൻനിർത്തിയുമാണ് ഈ നടപടി.\nഇതിന് പുറമെ ഇടുക്കി ഡാമിന്റെ ഷട്ടറുകൾ തുറക്കേണ്ട സാഹചര്യം\nഉണ്ടായാൽ രണ്ട് ഡാമുകളിൽ നിന്നും ഒരേ സമയം ജലം ഒഴുക്കി വിടുന്ന സാഹചര്യം\nഒഴിവാക്കുന്നതിന് വേണ്ടി കൂടിയാണ് ഇടമലയാറിലെ അധികജലം ഒഴുക്കി നിരപ്പ് ക്രമീകരിച്ചു നിർത്തുന്നത്.\nഇടമലയാർ ഡാമിലെ പരമാവധി ജല നിരപ്പ് 169 മീറ്ററും നിലവിലെ വെള്ളത്തിന്റെ അളവ് 165.45 മീറ്ററുമാണ്. സാധാരണ നിലയിൽ റെഡ് അലർട്ട് നൽകി, വെള്ളത്തിന്റെ അളവ് 166.80 മീറ്ററിന് മുകളിൽ ആകുന്ന ഘട്ടത്തിൽ മാത്രമാണ് വെള്ളം പുറത്തേയ്ക്ക് ഒഴുക്കുന്നതെങ്കിലും, ഇടുക്കി ഡാമിന്റെ ഷട്ടർ തുറക്കാൻ ഇടയുള്ളതിനാൽ, രണ്ട് ഡാമുകളിൽ നിന്നും ഒരേ സമയം ജലം ഒഴുക്കി വിടുന്ന സാഹചര്യം ഒഴിവാക്കുന്നതിന് വേണ്ടിയുള്ള ക്രമീകരണം എന്ന നിലയിലാണ് ഇപ്പോൾ തന്നെ ഇടമലയാർ ഡാമിലെ വെള്ളം പുറത്തേയ്ക്ക് ഒഴുക്കുന്നതിന് അനുമതി നൽകുന്നത്.\nപുറത്തേയ്ക്ക് ഒഴുക്കുന്ന ജലത്തിന്റെ അളവ് 100 ക്യുബിക്ക് മീറ്റർ/സെക്കന്റ് മാത്രമായതിനാൽ പെരിയാറിൽ ഗുരുതരമായ സാഹചര്യം പ്രതീക്ഷിക്കുന്നില്ല. എങ്കിലും പുഴയുടെയും കൈവഴികളുടെയും സമീപത്ത് താമസിക്കുന്ന ജനങ്ങൾ ജാഗ്രത പാലിക്കണമെന്നും ഉദ്യോഗസ്ഥരുടെയും ജനപ്രതിനിധികളുടെയും നിർദേശങ്ങൾ പാലിക്കണമെന്നും അഭ്യർത്ഥിക്കുന്നു.\nഅണക്കെട്ടിൽ നിന്നും വെള്ളമൊഴുക്കുന്നതിന് മുന്നോടിയായി ബാധിത പ്രദേശങ്ങളിൽ മൈക്ക് അനൗൺസ്മെന്റ് നടത്തുന്നുണ്ട്. താഴ്ന്ന പ്രദേശങ്ങളിൽ നിന്നും മാറ്റിപ്പാർപ്പിക്കേണ്ടവർക്കായി ക്യാമ്പുകളും സജ്ജമാണ്. ഇതു സംബന്ധിച്ച വിവരങ്ങൾക്കായി വില്ലേജ് ഓഫീസുകൾ, തദ്ദേശ സ്ഥാപനം എന്നിവയുമായി ബന്ധപ്പെടുക\nജില്ലാ, താലൂക്ക് കൺട്രോൾ റൂമുകളും ആവശ്യമായ മാർഗ നിർദേശം നൽകും.\nഎറണാകുളം ജില്ലാതല കൺട്രോൾ റൂം നമ്പറുകൾ\nഎമർജൻസി ഓപ്പറേഷൻസ് സെൻറർ – 1077 (ടോൾ ഫ്രീ നമ്പർ)\nലാൻഡ് ഫോൺ – 0484- 2423513\nമൊബൈൽ – 9400021077\nതാലൂക്ക് തല കൺട്രോൾ റൂം നമ്പറുകൾ\nകണയന്നൂർ – 0484 – 2360704\nപറവൂർ – 0484- 2972817\nവൃഷ്ടിപ്രദേശത്ത് കനത്ത മഴയും നീരെയുക്കും, ചെറുതോണി അണക്കെട്ടിന്റെ മുഴുവന് ഷട്ടറും തുറന്നു; സെക്കന്റില് തുറന്നുവിടുന്നത്...


മീശപ്പുലിമലയിൽ വഴി തെളിക്കുന്ന ജ്യോതിസ് | Meeshappulimala Story | Jyothis | Baiju Govind\nFriday 09 February 2018 02:11 PM IST\n1) മീശപ്പുലിമലയിലെ പ്രഭാതം, ഫോട്ടോ: ടിബിൻ അഗസ്റ്റിൻ\nമീശപ്പുലിമലയിൽ വച്ചാണ് ജ്യോതിസിനെ പരിചയപ്പെട്ടത്. റോഡോ വാലിയിൽ നിന്ന് മീശപ്പുലിമലയിലേക്കുള്ള ട്രെക്കിങ്ങിൽ വഴികാട്ടിയാണ് കക്ഷി. ലൗഡ് സ്പീക്കർ എന്ന സിനിമയിൽ മമ്മൂട്ടി അവതരിപ്പിച്ച മൈക്ക് എന്ന കഥാപാത്രത്തെ ഓർമയില്ലേ ? തോപ്രാംകുടിക്കാരനായ മൈക്കിനെ ഓർമിപ്പിക്കുന്ന പെരുമാറ്റമാണ് ജ്യോതിസിന്റേത്. തനി നാട്ടിൻ പുറത്തുകാരൻ. നിഷ്കളങ്കത തെളിഞ്ഞു നിൽക്കുന്ന നോട്ടം. തൊട്ടടുത്തു നിന്നാലും ഉറക്കെ സംസാരിക്കും. ആരും മിണ്ടാതായാൽ മൊബൈൽ ഫോണിൽ പാട്ടു വച്ച് കൂടെ പാടും. ഒരു സംശയം ചോദിച്ചാൽ വലിയൊരു കഥയായി മറുപടി പറയും. ആദ്യമായി കാണുന്നവരോടു പോലും സ്വന്തം കുടുംബക്കാരോടെന്ന പോലെയാണ് ജ്യോതിസ് ഇടപെടുക. വനംവകുപ്പിൽ താൽക്കാലിക ജോലിക്കാരനായി റോഡോ വാലിയിൽ ജ്യോതിസ് എത്തിയിട്ട് മൂന്നു വർഷമേ ആയിട്ടുള്ളൂ.\nദക്ഷിണേന്ത്യയിലെ ഏറ്റവും ഉയരം കൂടിയ സ്ഥലത്തുള്ള ‘റോഡോ മാൻഷൻ’ എന്ന കോട്ടേജിലാണ് ജ്യോതിസിനു ഡ്യൂട്ടി. മീശപ്പുലിമല കാണാൻ വരുന്നവർക്ക് വഴികാട്ടുക, അവർക്കു ഭക്ഷണമുണ്ടാക്കി കൊടുക്കുക എന്നിവയാണ് ജ്യോതിസിന്റെ ചുമതലകൾ. റോഡോവാലിയിലെ വനംവകുപ്പിന്റെ ഉടമസ്ഥതയിലുള്ള ബെയ്സ് ക്യാംപിൽ വച്ചു പരിചയപ്പെട്ടപ്പോൾത്തന്നെ ഇക്കാര്യങ്ങളെല്ലാം ജ്യോതിസ് പറഞ്ഞു. നാളെ രാവിലെ മീശപ്പുലി മലയിലേക്കുള്ള യാത്ര അടിപൊളിയാക്കാം എന്നൊരു ഉറപ്പും തന്നു.\n3) ബെയ്സ് ക്യാംപിലെ ടെന്റുകൾ\nമീശപ്പുലിമലയിൽ എപ്പോഴും മഞ്ഞു പെയ്യുമെന്നു ‘ചാർലി’യുടെ വേഷമണിഞ്ഞ് ദുൽഖർ സൽമാൻ പറയുന്നതു കേട്ടിരുന്നു. ആ ചിത്രത്തിലെ നായകൻ, തിരക്കഥകഥാകൃത്ത്, സംവിധായകൻ എന്നിവരിലാരെങ്കിലും മീശപ്പുലിമലയിൽ പോയിട്ടുണ്ടോ എന്നറിയില്ല. എന്തായാലും, മീശപ്പുലിമലയിൽ ഇന്നുവരെ ഒരു സിനിമയും ചിത്രീകരിച്ചിട്ടില്ല. നായകനെക്കൊണ്ട് അങ്ങനെയൊരു പേര് പറയിപ്പിച്ച് മീശപ്പുലിമലയെ സ‍ഞ്ചാരികളുടെ സ്വർഗമാക്കിയ തിരക്കഥാകൃത്തിനും നായകനും മറ്റ് അണിയറ പ്രവർത്തകർക്കും അഭിനന്ദനങ്ങൾ.\n4) മീശപ്പുലിമലയെ ലക്ഷ്യമാക്കി ട്രെക്കിങ്\nറോഡോ മാൻഷനിൽ നിന്നു മീശപ്പുലി മലയിലെത്തണമെങ്കിൽ ആറു കിലോമീറ്റർ കുന്നും മലയും താണ്ടണം. രാവിലെ എട്ടരയ്ക്ക് റോഡോയിൽ നിന്നു നടത്തം തുടങ്ങി. ആദ്യത്തെ മല കയറിയപ്പോൾത്തന്നെ തൊണ്ടയിലെ വെള്ളം വറ്റി. കിതപ്പു കാരണം ശ്വാസം കിട്ടാതായി. ഉടുക്കു കൊട്ടുന്നതുപോലെ നെഞ്ചിടിപ്പിന്റെ ശബ്ദം പുറത്തു കേട്ടു. എല്ലാ ദിവസവും സഞ്ചാരികൾക്കാപ്പം പന്ത്രണ്ടു കിലോമീറ്റർ നടക്കുന്ന ജ്യോതിസിനോട് ബഹുമാനം തോന്നി.\n5) മീശപ്പുലിമലയുടെ താഴ്‌വര\nമൊട്ടക്കുന്നുകളും മലകളും താണ്ടി മൂന്നു കിലോമീറ്റർ നടന്നപ്പോൾ ഹൃദയ സരസ്സിനു മുന്നിലെത്തി. വയനാട്ടിലെ ചെമ്പ്ര മലയിൽ മാത്രമല്ല, മീശപ്പുലിമലയുടെ താഴ്‌വരയിലും ഹൃദയത്തിന്റെ ആകൃതിയുള്ള തടാകമുണ്ട്. അവിടവും കടന്ന് കുത്തനെയുള്ള എട്ടോ ഒൻപതോ മലകൾ കയറിയിറങ്ങി. പ്രകൃതി പലഭാവങ്ങളിൽ ഓരോയിടത്തും അണിഞ്ഞൊരുങ്ങി നിൽക്കുന്നതു നേരിൽ കണ്ടു. നടന്നു ക്ഷീണിച്ച്, കിതച്ചു വലഞ്ഞ് മീശപ്പുലിമലയുടെ നെറുകയിൽ കാലു കുത്തിയപ്പോൾ നട്ടുച്ച.\n6) മീശപ്പുലിമലയിൽ നിന്നുള്ള ആകാശക്കാഴ്ച\nപന്ത്രണ്ടരയ്ക്കാണ് മീശപ്പുലിമലയുടെ മുകളിൽ എത്തിയത്. ആ സമയത്തും മലയുടെ മീതെ മഞ്ഞു പെയ്യുന്നുണ്ടായിരുന്നു. മലകളും കുന്നുകളും കാട്ടാറും അരുവിയുമെല്ലാം ചേർന്ന് മറ്റൊരു ലോകം. നടന്നു നടന്ന് കാലുകൾ തളർന്നെങ്കിലും ആ കാഴ്ചയിൽ ക്ഷീണം മാറി. രണ്ടു മണിക്കൂർ നേരം മീശപ്പുലിമലയെ ലെൻസിലും മനസ്സിലും പതിച്ച ശേഷം മടക്ക യാത്ര ആരംഭിച്ചു. പേരറിയാത്ത ഏതൊക്കെയോ പൂക്കളും ചെടികളും തലോടിയെത്തിയ കാറ്റ് മലഞ്ചെരിവിൽ ചൂളമടിച്ചു. മറുമലയുടെ ചെരുവിൽ തട്ടി റോഡോയുടെ ഈണമായി അതങ്ങനെ മുഴങ്ങിക്കൊണ്ടേയിരുന്നു.\n7) സഞ്ചാരികളുടെ വിശ്രമ വേള\n‘‘ദക്ഷിണേന്ത്യയിലെ ഏറ്റവും ഉയരംകൂടിയ മല ആനമുടി. അതിനെക്കാൾ ഇരുപതു മീറ്റർ ഉയരക്കുറവുള്ളതു മീശപ്പുലിമല. ആ മല നിങ്ങൾ കീഴടക്കി. വലിയൊരു നേട്ടം സ്വന്തമാക്കിയെന്ന് നിങ്ങൾക്ക് അഭിമാനിക്കാം.’’ എല്ലാ ദിവസവും മീശപ്പുലിമലയിൽ കയറിയിറങ്ങുന്ന ജ്യോതിസ് നാമജപം പോലെ പറഞ്ഞു.\n8) മീശപ്പുലിമലയിൽ മ‍ഞ്ഞു പെയ്യുന്നു\n9) ട്രെക്കിങ് സംഘം മീശപ്പുലിമലയുടെ നെറുകയിൽ\n10) റോഡോ മാൻഷൻ\n11) ബെയ്സ്ക്യാംപിൽ നിന്നൊരു സായാഹ്ന ദൃശ്യം\n12) കാലം തെറ്റി വിരിഞ്ഞ നീലക്കുറിഞ്ഞിയുമായി ജ്യോതിസ്


നിപ്പ: ഹോമിയോ മരുന്ന് കഴിച്ചു; മുപ്പതോളം പേര്‍ക്ക് ദേഹാസ്വാസ്ഥ്യം | Nipah Virus | Fever | Kerala\nനിപ്പ: ഹോമിയോ മരുന്ന് കഴിച്ചു; മുപ്പതോളം പേര്‍ക്ക് ദേഹാസ്വാസ്ഥ്യം\nസ്വന്തം ലേഖകൻ June 02, 2018 06:39 PM IST\nനിപ്പയെ പ്രതിരോധിക്കാനെന്ന പേരില് മുക്കത്ത് വിതരണം ചെയ്ത ഹോമിയോ മരുന്ന് കഴിച്ച് ആളുകള്‍ക്ക് ദേഹാസ്വസ്ഥ്യം ഉണ്ടായി. നിപ്പയുടെ പ്രതിരോധ മരുന്നായി മുക്കം, മണാശേരി ഹോമിയോ ഡിസ്പെന്‍സറി വിതരണം ചെയ്ത ഗുളിക കഴിച്ച് മുപ്പതോളം പേര്‍ക്ക് ദേഹാസ്വാസ്ഥ്യം ഉണ്ടായി.\nഎന്നാല് ഇത്തരമൊരു പ്രതിരോധ മരുന്ന് കണ്ടെത്തിയിട്ടില്ലെന്നും വ്യാജ പ്രാചരണങ്ങളില് വിശ്വസിക്കരുതെന്നും ആരോഗ്യവകുപ്പ് മുന്നറിയിപ്പ് നല്‍കി. സമൂഹമാധ്യമങ്ങളില് വ്യാജസന്ദേശം പ്രചരിപ്പിച്ച ആറുപേര് അറസ്റ്റിലായി. കോഴിക്കോട് ഫറോക്കില് അഞ്ചുപേരും കൊയിലാണ്ടിയില് ഒരാളുമാണ് പിടിയിലായത്.\nനിപ്പ വൈറസിനെ പ്രതിരോധിക്കാന് അതീവ ജാഗ്രതയോടെ ആരോഗ്യവകുപ്പ് മുന്നോട്ടുപോകുകയാണ്. കോഴിക്കോട്, മലപ്പുറം ജില്ലകളിലും മാഹിയിലും വിദ്യാഭ്യാസ സ്ഥാപനങ്ങള് തുറക്കുന്നത് ഈമാസം 12ലേക്ക് മാറ്റി.\nരോഗലക്ഷണങ്ങളുമായി മരിച്ച തലശേരി സ്വദേശി റോജയ്ക്ക് വൈറസ് ബാധയില്ലെന്ന് സ്ഥിരീകരിച്ചു. കോഴിക്കോട് മെഡിക്കല് കോളജില് നിപ്പ വൈറസ് രോഗ ലക്ഷണങ്ങളോടെ ഏതാനും ദിവസങ്ങളായി ചികില്‍സയിലായിരുന്നു മരിച്ച തലശേരി, തില്ലങ്കേരി സ്വദേശി റോജ. എന്നാല് പിന്നീട് നടന്ന പരിശോധനയില് ഇവര്‍ക്ക് വൈറസ് ബാധയില്ലെന്ന് തെളിഞ്ഞത് ആരോഗ്യവകുപ്പിന് ആശ്വാസമായി. ജില്ലയിലെ വിദ്യാഭ്യാസ സ്ഥാപനങ്ങള് തുറക്കുന്നത് ജൂണ് 12 ലേയ്ക്ക് നീട്ടി. ഈമാസം അഞ്ചിന് തുറക്കാനായിരുന്നു നേരത്തെയുള്ള തീരുമാനം.\nമാഹിയിലും ഈ മാസം 12നേ സ്കൂളുകള് തുറക്കൂ. നിപ്പ രോഗികള് ചികില്‍സ തേടിയ ആശുപത്രികളെ പ്രത്യേകം നിരീക്ഷിക്കും. ഓസ്ട്രേലിയയില് നിന്നുള്ള ഹ്യൂമന് മോണോ ക്ലോണല് ആന്‍റിബോഡി എന്ന മരുന്ന് എത്തിച്ചു. വൈറസ് ബാധ ചര്‍ച്ച ചെയ്യാന് തിങ്കളാഴ്ച്ച തിരുവനന്തപുരത്ത് സര്‍വ്വകക്ഷിയോഗം ചേരും.


ജൂലിയ റോബര്‍ട്‌സും റിച്ചാര്‍ഡ് ഗിയറും ഇന്‍ക്രെഡിബിള് ഇന്ത്യയുടെ അംബാസിഡര്‍മാരായേക്കും.\nBy Amritha AU.13 Jan, 2018\nഹോളിവുഡ് താരങ്ങളായ ജൂലിയ റോബര്‍ട്‌സും റിച്ചാര്‍ഡ് ഗിയറും ഇന്‍ക്രെഡിബിള് ഇന്ത്യ 2.0 യുടെ ബ്രാന്‍ഡ് അംബാസിഡര്‍മാരായേക്കുമെന്ന് സൂചന. 'ജൂലിയാ റോബര്‍ട്ട്‌സോ ആഞ്ചലീന ജോളിയോ ഇന്‍ക്രെഡിബിള് ഇന്ത്യയുടെ മുഖങ്ങളാകാതിരിക്കാന് കാരണമൊന്നും കാണുന്നില്ലെന്ന്' കേന്ദ്ര വിനോദസഞ്ചാര വകുപ്പു മന്ത്രി അല്‍ഫോണ്‍സ് കണ്ണന്താനം പറഞ്ഞു.\nടിബറ്റന് ആത്മീയ നേതാവ് ദലൈ ലാമയുടെ അടുത്ത സുഹൃത്തു കൂടിയാണ് ഗിയര്, ലോകമെമ്പാടുമുള്ള ബുദ്ധമത പ്രചാരണത്തിന് വേണ്ടി പ്രവര്‍ത്തിക്കുകയും വര്‍ഷങ്ങളായി ഇന്ത്യയില് നടക്കുന്ന ആത്മീയസമ്മേളനങ്ങളില് ഗിയര് തന്റെ സാന്നിദ്ധ്യം അറിയിക്കുന്നതുകൊണ്ട് തന്നെ ബുദ്ധമത കേന്ദ്രങ്ങളുടെ പ്രചരണത്തിന് ഗിയറിനെ സമീപിച്ചേക്കുമെന്നാണ് സൂചന.\nവിനോദസഞ്ചാര പ്രചാരണത്തിന്റെ ആഭ്യന്തര ക്യാമ്പയിന് ബോളിവുഡ് താരങ്ങളെ സമീപിക്കുമെന്നും വിനോദ സഞ്ചാര വകുപ്പ് വ്യക്തമാക്കുന്നു. 2017 ല് 90.01 ലക്ഷം വിദേശ സഞ്ചാരികളാണ് ഇന്ത്യ സന്ദര്‍ശിച്ചത്. 2016 നെക്കാള് 15.6% വര്‍ധനയാണ് 2017 ല് ഉണ്ടായത്. ഇന്ത്യന് സമ്പത്തിലേക്ക് നല്ല വരുമാനമെത്തിക്കുന്ന വിനോദ സഞ്ചാരമേഖലയിലേക്ക് കൂടുതല് സഞ്ചാരികളെ എത്തിക്കുവാന് മേഖല വിവിധ പരിപാടികളാണ് ഇത്തവണ ആസൂത്രണം ചെയ്യുന്നത്.


മൊബൈൽ ബുക്ക് പണം | പൊയ്സണ് രാജാവ് | £ 225 ഡെപ്പോസിറ്റ് മാച്ച്!\nവീട് » മൊബൈൽ ബുക്ക് പണം | പൊയ്സണ് ബോണസ് | £ 225 ഡെപ്പോസിറ്റ് മാച്ച്!\nമൊബൈൽ ബുക്ക് പണം ബോണസുകൾക്കൊപ്പം പോക്കറ്റ് ചൂതാട്ടം നേടുക!\nപൊയ്സണ് സ്ലോട്ടുകൾ പോർട്ടബിൾ ബുക്ക് കടന്നു നിങ്ങളുടെ മൊബൈൽ ഫോൺ ഓണാക്കുക, കാസിനോ നിങ്ങളെ പിന്തുടരുമ്പോൾ! 🙂\n15 താഴെ ഈ പേജിൽ മികച്ച ഓഫറുകൾ – പട്ടിക കാണുക!\nയുകെയിലെ മികച്ച മൊബൈൽ ബുക്ക് പണം പേജുകളും നിരൂപണങ്ങൾ റാൻഡി ഹാൾ വേണ്ടി MobileCasinoFun.com ടീം.\nസൗജന്യ കാസിനോ ഗെയിമുകൾ ഈ ദിവസം കൈയിൽ ഉപകരണങ്ങളിൽ തികച്ചും ഒരു അരിശം ആകുന്നു, പ്രത്യേകിച്ച് കൂടെ മൊബൈൽ ബുക്ക് പണം സ്ഥലത്തു ബോണസ്സായി. എല്ലാ പ്രിയപ്പെട്ട കാലം പ്രശസ്തമായ കാസിനോ ഗെയിമുകൾ ആസ്വദിക്കുക, നിങ്ങളുടെ മൊബൈൽ കാസിനോ അപ്ലിക്കേഷനുകൾ ന്. ഗെയിമുകൾ സ്വതന്ത്ര അല്ലെങ്കിൽ യഥാർത്ഥ പണം ഉപയോഗിച്ച് ആസ്വദിക്കുക, പുതുമായാണല്ലോ.\nഹേയ്, ഈ താളിൽ മൊബൈൽ ബുക്ക് പണം കൂടുതൽ വായിക്കുകയും ബോണസോ ഇടപാടുകൾക്കായി ബുക്ക് ബ്രാന്ഡുകള് ടേബിൾ ചെക്ക് ഔട്ട്!\nകാസിനോ ഗെയിമുകൾ വിശാലമായ\nമൊബൈൽ ചൂതാട്ട അപ്ലിക്കേഷനുകൾ കാസിനോ ഗെയിമുകൾ ഒരു തലോടല് പ്രദാനം, പട്ടികകൾ നൂറുകണക്കിന് തിരഞ്ഞെടുക്കാൻ കൂടെ, ഒറ്റ തിരഞ്ഞെടുത്ത് കളിക്കാൻ നേടുകയും. കഴിച്ചു ചൂതാട്ടം ഏറ്റവും പ്രശസ്തമായ കാസിനോ ഗെയിമുകൾ അടങ്ങിയിരിക്കുന്നു, ഉൾപ്പെടെ:\nമൊബൈൽ ഒറ്റയടി യുകെയിൽ, നിങ്ങൾ കാസിനോ രസകരമായ മണിക്കൂറുകൾ ആസ്വദിക്കുന്ന സ്വാതന്ത്ര്യം ലഭിക്കും, നിങ്ങൾ എവിടെയായിരുന്നാലും. ഹൈ ഡെഫനിഷൻ കാസിനോ ഗെയിമുകൾ, നിങ്ങളുടെ ടച്ച് സ്ക്രീൻ അനുരൂപമാക്കിയിരിക്കുന്നു വിജയിക്കുന്നതും നിങ്ങളുടെ സാധ്യത ലേക്കുള്ള അത്രയധികം നിലനിർത്താൻ തീർച്ചയാണ്. ഒരു യഥാർത്ഥ കാസിനോ രസകരമായ നേരിടുകയാണെങ്കിൽ, അവരോടു ഒരു അക്കൗണ്ട് രജിസ്റ്റർ. ഒരു ഓൺലൈൻ ചൂതാട്ട അക്കൗണ്ടിൽ നിങ്ങളുടെ അടിസ്ഥാന വ്യക്തിപരമായ വിവരങ്ങൾ രജിസ്റ്റർ ചെയ്യുമ്പോൾ, നിങ്ങൾ ഓൺലൈനിൽ മികച്ച കാസിനോ ബോണസ്സായി സ്വന്തമാക്കാനുള്ള അവസരം നിലക്കും.\nജസ്റ്റ് നിങ്ങൾക്ക് കൗതുകകരമായ ഗുണങ്ങൾ ഓഫറുകളുടെയും\nരജിസ്ട്രേഷൻ പ്രക്രിയ നടന്നു .ഫാന്റം, വെറും വിവരങ്ങളുമായി ആവശ്യമായ ഫീൽഡുകൾ പൂരിപ്പിക്കുക നിങ്ങൾ കൂട്ടലുകൾ നല്ലതാണ്. രജിസ്ട്രേഷൻ ചെയ്തതു ഉപയോഗിച്ച് ബുക്ക് സ്വതന്ത്ര പണം ബോണസ്സായി ഒരു പരിധി നിന്ന് ജയിക്കാൻ അർഹതയുണ്ട്, ഉൾപ്പെടെ:\nയാതൊരു ഡെപ്പോസിറ്റ് ബോണസ് തികച്ചും ആകർഷകമായ പാക്കേജുകൾ, ഭേദമന്യേ നിങ്ങൾ കാസിനോ സ്വതന്ത്ര ബോണസ് പണം നിശ്ചിത തുക ബഹുമതി ലഭിക്കും ഏതെങ്കിലും നിക്ഷേപത്തിന്റെ. പണം കൊണ്ട് നിങ്ങൾ വലിയ ജയിച്ചാൽ പ്ലേ, നിങ്ങളുടെ എല്ലാ ടീം പിൻവലിക്കാൻ ആസ്വദിക്കൂ കഴിയും!\nനിങ്ങളുടെ ഡെപ്പോസിറ്റുമൊത്ത് സൗജന്യ മണി\nഞങ്ങൾ പണം അധികം മൂല്യം കിട്ടുമ്പോൾ നാം എപ്പോഴും ആസ്വദിക്കാൻ, ഡെപ്പോസിറ്റ് ബോണസ്സായി ആ കുറിച്ച് എല്ലാം. നിങ്ങളുടെ ഓൺലൈൻ ചൂതാട്ട പ്രൊഫൈൽ ക്രെഡിറ്റ് നിങ്ങൾ ആദ്യം ട്രാൻസ്ഫർ ഫണ്ടുകൾ എപ്പോൾ, നിങ്ങളുടെ മൊബൈലിൽ സൗജന്യമായി കാസിനോ മണിയായി നിക്ഷേപിക്കപ്പെട്ട തുക ഒരു ഒന്നിലധികം നേടുകയും. ലഭ്യമായ പട്ടികകൾ ഏതെങ്കിലും ചൂതുകളിയിൽ സൗജന്യമായി പണം ഉപയോഗിച്ച്. എന്നിരുന്നാലും ഈ ബോണസ്സായി ഏതെങ്കിലും മറ്റേതെങ്കിലും അക്കൗണ്ടിലേക്ക് transacting ലഭ്യമല്ല എന്ന് ശ്രദ്ധേയമാണ്, ബോണസ് അക്കൗണ്ട് മുകളിലുള്ള തുക നിങ്ങളുടെ ബാങ്ക് മാറ്റാൻ കഴിയൂ.\nവിശ്വസ്തരും ഗാംബ്ലേഴ്സ്, മൊബൈൽ ബുക്ക് പണം സ്വാഗതം\nസ്വാഗതം ബോണസ് പാക്കേജ് നിങ്ങളുടെ കാസിനോ കരിയർ ആരംഭിച്ച് നിങ്ങൾ പ്ലേ നേടാനുള്ള ചാടുന്നത് സഹായിക്കുന്നു. മതി ഒരു സ്വതന്ത്ര ക്യാഷ് ലോയൽറ്റി ബോണസ് വെറും നിങ്ങളെ കാത്തിരിക്കുന്നു വേണ്ടി പ്ലേ. ദി മൊബൈൽ ബുക്ക് പണം നിങ്ങൾക്ക് ഓഫർ ഒക്കെയും അവർ ഗെയിമുകൾ കളിക്കാൻ മാത്രമായി, നിങ്ങൾ എത്രയ്ക്കാ ഇട്ട് ഭാഗ്യ ചക്രം സ്പിൻ, നീ ഭാഗ്യവാനാണ് എന്തെങ്കിലും .അഞ്ച്!\nഇപ്പോൾ സൈൻ അപ്പ് & സൗജന്യ ബോണസ് ലഭിക്കും! സന്ദര്ശനം മൊബൈൽ ബുക്ക് ഫൺ! ബുക്ക് ബോണസും താരതമ്യം കൂടുതൽ അറിയാൻ


പ്രവാസികൾ നാട്ടിലേക്ക് മടങ്ങുന്നതിന് മുൻപ് നിർബന്ധമായും ഈ കാര്യങ്ങൾ ചെയുക. – Pravasi Corner\nകോവിഡ് പ്രതിസന്ധിയെ തുടർന്ന് യു എ ഇ യിൽ നിന്ന് നാട്ടിലേക്ക് മടങ്ങുന്നവർ മടങ്ങുന്നതിന് മുൻപായി നിർബന്ധമായും ചെയ്യേണ്ട ചില കാര്യങ്ങളുണ്ട്. കാരണം ഇപ്പോൾ നാട്ടിലേക്ക് മടങ്ങുകയാണെങ്കിൽ സമയ ബന്ധിതമായി ഉടനെ മടങ്ങാൻ സാധിക്കാത്ത സാഹചര്യമാണ് നിലവിലുള്ളത്.\nമടങ്ങുന്നവർക്ക് രാജ്യം കോവിഡ് വിമുക്തമായതിന് ശേഷം മാത്രമേ തിരികെ വരാൻ സാധിക്കൂ എന്നതാണ് ഇപ്പോഴത്തെ അവസ്ഥ. അത് കൊണ്ട് തന്നെ നിർബന്ധമായും ചെയ്യേണ്ട കാര്യങ്ങൾ ചെയ്തു തീർത്തില്ലെങ്കിൽ ഭാവിയിൽ യു എ ഇ യിലേക്ക് തിരികെ വരുമ്പോഴോ യു എ ഇ വഴി മറ്റു രാജ്യങ്ങളിലേക്ക് കടന്നു പോകുമ്പോഴോ നിയമ പ്രശ്നങ്ങൾ നേരിടേണ്ടി വന്നേക്കാം.\nജോലിയിൽ നിന്ന് പിരിയുകയാണെങ്കിലും ദീർഘ അവധിയിൽ പോകുകയാണെങ്കിലും നടപടിക്രമങ്ങൾ എല്ലാം തന്നെ നിയമപരമായി പൂർത്തിയാക്കുക. കാരണം വീസ റദ്ദാക്കൽ നടപടികൾ തുടങ്ങിയവ നിയമ പരമായി പൂർത്തിയാക്കിയില്ലെങ്കിൽ ഭാവിയിൽ കാണാതാകുന്നവരുടെയും ഒളിച്ചോടുന്നവരുടെയും മറ്റും ഗണത്തിൽ ഉൾപ്പെട്ടേക്കാം. അത് തിരികെ വരുമ്പോൾ നിയമ പ്രശ്നങ്ങൾ ഉണ്ടാക്കുകയും ചെയ്യും. തെളിവായി രേഖകൾ സൂക്ഷിച്ചു വെക്കണം.\nതൊഴിലുടമയിൽ നിന്ന് എല്ലാ ആനുകൂല്യങ്ങളും കൈപ്പറ്റിയശേഷം മാത്രം മാത്രം രേഖകളിൽ ഒപ്പിട്ടു നൽകുക. യാതൊരു കാരണവശാലും ഒന്നും എഴുതാത്തതൊ ഭാഗികമായി എഴുതിയതോ ആയ രേഖകളിൽ ഒപ്പു വെക്കാതിരിക്കുക. ഈ രേഖകൾ ഭാവിയിൽ നിങ്ങൾക്കെതിരെ ഉപയോഗിച്ചേക്കാം. നിയമ പ്രശ്നങ്ങൾ അനുഭവപ്പെടുകയാണെങ്കിൽ അഭിഭാഷകന്റെ ഉപദേശം തേടുക. നാട്ടിലേക്കു മടങ്ങാനുള്ള വിമാന ടിക്കറ്റ് നൽകേണ്ടതും സ്ഥാപനമാണ്.\nതൊഴിൽ കരാർ അവസാനിച്ചാണ് പിരിയുന്നതെങ്കിൽ തൊഴിലുടമയെ പാസ്പോർട്ട് ഏൽപിച്ച് താമസ വീസ റദ്ദാക്കുക. പിരിയുമ്പോൾ മെഡിക്കൽ ഇൻഷുറൻസ് കാർഡ്, എമിറേറ്റ്സ് ഐഡി തുടങ്ങിയ ഔദ്യോഗിക രേഖകളെല്ലാം തിരികെ നൽകണം. ഭാവിയിലെ ആവശ്യങ്ങൾക്കായി തൊഴിലുടമയിൽ നിന്ന് തൊഴിൽ പരിചയ സർട്ടിഫിക്കറ്റ് നിർബന്ധമായും വാങ്ങി വെക്കുക.\nപിരിച്ചുവിടുകയാണെങ്കിൽ കരാർ പ്രകാരം കമ്പനി നൽകിയ താമസസ്ഥലത്ത് നിന്ന് ഉടൻ ഒഴിയേണ്ടതില്ല. പിരിച്ചു വിടുന്ന കാര്യം മുൻകൂട്ടി നോട്ടീസ് കാലാവധിയിൽ അറിയിക്കണമെന്നാണു നിയമം.\nവാഹനങ്ങൾ ഉപയോഗിക്കുന്ന ആളാണെങ്കിൽ ഗതാഗത നിയമ ലംഘനത്തിനുള്ള എന്തെങ്കിലും പിഴ അടക്കാനുണ്ടെങ്കിൽ അത് അടച്ചു ബാധ്യത ഒഴിവാക്കുക. അത് പോലെ തന്നെ മടങ്ങും മുൻപ് സാലിക് കാർഡ് റദ്ദാക്കേണ്ടതാണ്. വാഹനങ്ങൾ ഒഴിവാക്കുകയാണെങ്കിൽ നാട്ടിലേക്ക് തിരിക്കുന്നതിന് മുൻപായി വാഹനങ്ങൾ വിൽക്കുകയോ വിൽക്കാനായി പവർ ഓഫ് അറ്റോർണി ചുമതല ഏൽപിക്കുകയോ ചെയ്യുക. വിശ്വസ്തനായ വ്യക്തിയെ ആയിരിക്കണം ഈ ചുമതല ഏല്പിക്കേണ്ടത്. യുഎഇയിലെ അഭിഭാഷകന്റെ മേൽനോട്ടത്തിലാകണം ഇത്.\nവാടക കെട്ടിടത്തിലാണ് താമസിക്കുന്നതെങ്കിൽ നാട്ടിൽ പോകുന്ന വിവരം കെട്ടിട ഉടമയെ രേഖാമൂലം അറിയിച്ച് ഉടമയിൽ നിന്ന് ക്ലിയറൻസ് രേഖകളും ഡെപ്പോസിറ്റ് തുകയും കൈപ്പറ്റുക. ഇടപാടുകൾ അവസാനിപ്പിക്കുന്നതിന് മുൻപായി ഉടമയേയോ അയാളുടെ പ്രതിനിധികളെയോ വരുത്തി താമസ സ്ഥലത്തിന് കേടുപാടുകളൊന്നും വരുത്തിയിട്ടില്ലെന്നു ബോധ്യപ്പെടുത്തി സമ്മതപത്രം വാങ്ങണം.\nഇന്റർനെറ്റ്, ടിവി സേവനങ്ങളുടെ കരാർ റദ്ദാക്കി ക്ലിയറൻസ് രേഖകൾ കൈപ്പറ്റുകയും ഫോൺ കമ്പനികളിൽ നിന്നോ മറ്റോ തിരികെ ലഭിക്കാനുള്ള ഡെപോസിറ്റ് തുക കൈപ്പറ്റുകയും ചെയ്യുക. മൊബൈൽ ഫോൺ ബിൽ അടച്ചശേഷം ഡീ ആക്ടിവേറ്റ് ചെയ്യുകയും കമ്പനിയിൽ നിന്ന് ക്ലിയറൻസ് സർട്ടിഫിക്കറ്റ് വാങ്ങുകയും ചെയ്യുക.\nവായ്പകളുണ്ടെങ്കിൽ അവയുടെ തിരിച്ചടവ് പൂർത്തിയാക്കിയ ശേഷം ക്ലിയറൻസ് സർട്ടിഫിക്കറ്റ് വാങ്ങുക. ക്രെഡിറ്റ് കാർഡുകൾ ഉപയോഗിക്കുന്നുണ്ടെങ്കിൽ അവ റദ്ദാക്കുകയും വേണം.\nഅഡ്വ. ഷിയാസ് കുഞ്ഞിബാവ.\nഏതു ബാധ്യതകൾ തീർക്കുകയാണെങ്കിലും നിയമ പ്രശ്നങ്ങൾ അവസാനിപ്പിക്കുകയാണെങ്കിലും പരസ്പരമുള്ള സംസാര പ്രകാരം അവസാനിപ്പിക്കാതെ രേഖാപ്രകാരം അവസാനിപ്പിക്കുകയും ആ രേഖകളുടെ പകർപ്പ് സൂക്ഷിക്കുകയും ചെയ്യുക. കാരണം ഭാവിയിൽ ഇത് മൂലമൊരു നിയമ പ്രശനം നിങ്ങൾക്ക് ഉണ്ടാവുകയാണെങ്കിൽ നിങ്ങൾക്ക് വേണ്ടി കാര്യങ്ങൾ തെളിയിക്കാൻ ഈ രേഖകൾ ഉണ്ടാകും.


വിങ്ങലോടെ രാഘവനും ഗൗരിയമ്മയും | Raghavan and Gowriamma pay tribute to late Nayanar - Malayalam Oneindia\nവിങ്ങലോടെ രാഘവനും ഗൗരിയമ്മയും\nതിരുവനന്തപുരം: സെക്രട്ടറേയറ്റിലെ ദര്‍ബാര് ഹാളില് നായനാര്‍ക്ക് അന്ത്യാഞ്ജലി അര്‍പ്പിയ്ക്കാന് എത്തിയ പതിനായിരക്കണക്കിനാളുകളില് രണ്ടു പേരെ ജനം പ്രത്യേകം ശ്രദ്ധിച്ചു. ആദ്യകാലത്ത് നായനാരുടെ മിത്രങ്ങളും പിന്നീട് ശത്രുക്കളുമായ മന്ത്രിമാരായ കെ.ആര്. ഗൗരിയമ്മയും എം.വി. രാഘവനുമായിരുന്നു അവര്.\nനായനാരുടെ മുഖത്തേക്കു നോക്കി എം.വി. രാഘവന് കുറച്ചു നേരം നിന്നു. പഴയ സഖാവിന് ലാല്‍സലാം നല്‍കി മറ്റുള്ളവര്‍ക്കൊപ്പം എംവിആര് ഇരിപ്പുറപ്പിച്ചു. എംവിആറിന്റെ മുഖം അപ്പോള് ഒരു വിങ്ങപ്പൊട്ടലിന്റെ വക്കത്തായിരുന്നു.\nനായനാരെ കാണാന് ഗൗരിയമ്മ എത്തിയപ്പോള് കൂടി നിന്ന ജനങ്ങള് വഴിമാറി. വിങ്ങുന്ന ഹൃദയത്തോടെ നായനാര്‍ക്ക് പുഷ്പചക്രം അര്‍പ്പിച്ച ശേഷം ഗൗരിയമ്മ മടങ്ങിപ്പോയി.


Mullaipperiyar | ഇരു സംസ്ഥാനങ്ങളിലെയും ജനങ്ങളുടെ താല്‍പര്യം സംരക്ഷിക്കും; കേരളത്തിന് തമിഴ്‌നാടിന്റെ കത്ത് | Letter from Tamil Nadu Chief Minister MK Stalin to Chief Minister Pinarayi Vijayan regarding the opening of Mullaperiyar Dam – News18 Malayalam\nസുപ്രീം കോടതി നിര്‍ദ്ദേശിച്ച അളവിലുള്ള ജലം മാത്രമാണ് ഡാമില് നിലനിര്‍ത്തിയിട്ടുള്ളതെന്നും എം.കെ. സ്റ്റാലിന് മുഖ്യമന്ത്രി പിണറായി വിജയന് അയച്ച കത്തില് പറയുന്നു\nഎം കെ സ്റ്റാലിന്, പിണറായി വിജയന്\nLast Updated : October 28, 2021, 06:56 IST\nചെന്നൈ: മുല്ലപ്പെരിയാര് ഡാം(Mullapperiyar Dam) തുറക്കുന്നതുമായി ബന്ധപ്പെട്ട് മുഖ്യമന്ത്രി പിണറായി വിജയന്(CM Pinarayi Vijayan) തമിഴ്‌നാട് മുഖ്യമന്ത്രി എം കെ സ്റ്റാലിന്റെ(CM M K Stalin) കത്ത്. ഇരു സംസ്ഥാനങ്ങളിലെയും ജനങ്ങളുടെ താല്‍പര്യങ്ങള് സംരക്ഷിക്കുമെന്ന് സ്റ്റാലിന്. സുപ്രീം കോടതി നിര്‍ദ്ദേശിച്ച അളവിലുള്ള ജലം മാത്രമാണ് ഡാമില് നിലനിര്‍ത്തിയിട്ടുള്ളതെന്നും എം.കെ. സ്റ്റാലിന് മുഖ്യമന്ത്രി പിണറായി വിജയന് അയച്ച കത്തില് പറയുന്നു.\nവൈഗ ഡാമിലേക്ക് പരമാവധി ജലം എത്തക്കും. ഡാമിലേക്ക് എത്തുന്ന ജലത്തിന്റെ അളവ് കൃത്യമായി പരിശോധിക്കാന് ഉദ്യോഗസ്ഥര്‍ക്ക് നിര്‍ദ്ദേശം നല്‍കി.\nഅതേസമയം ജലനിരപ്പ് താഴ്ന്നില്ലെങ്കില് മുല്ലപ്പെരിയാര് അണക്കെട്ട് വെള്ളിയാഴ്ച (ഒക്ടോബര് 29ന്) രാവിലെ ഏഴിന് തുറക്കുമെന്ന് തമിഴ്നാട് കേരളത്തെ അറിയിച്ചു. ജലവകുപ്പ് മന്ത്രി റോഷി അഗസ്റ്റിനാണ് ഇക്കാര്യം ഫേസ്ബുക്കിലൂടെ അറിയിച്ചത്. ഡാം തുറക്കുന്നതിന് മുന്‍പായുള്ള മുന്നൊരുക്കങ്ങള് കേരളം ഇതിനോടകം സ്വീകരിച്ചിട്ടുണ്ട്.\nഅതുകൊണ്ടുതന്നെ ഇക്കാര്യത്തില് സംസ്ഥാനം സജ്ജമാണെന്നും മന്ത്രി അറിയിച്ചു. നിലവില് 137.75 അടിയാണ് മുല്ലപ്പെരിയാറിലെ ജലനിരപ്പ്. സെക്കന്‍ഡില് 3,800 ഘനയടിയാണ് ഇപ്പോള് ഒഴുകിയെത്തുന്ന ജലം. 2,300 ഘനയടി ജലം തമിഴ്നാട് കൊണ്ടുപോകുന്നുണ്ട്.\nAlso Read-കപ്പലണ്ടിക്ക് എരിവില്ല; കൊല്ലം ബീച്ചിൽ കൂട്ടത്തല്ല്; സ്ത്രീകൾ ഉൾപ്പെടെ നിരവധി പേർക്ക് പരിക്ക്\nഅതേസമയം, മുല്ലപ്പെരിയാര് അണക്കെട്ടിലെ ജലനിരപ്പില് മാറ്റം വരുത്തേണ്ടതില്ലെന്ന് മേല്‍നോട്ട സമിതി സുപ്രീംകോടതിയില് ബുധനാഴ്ച നിലപാടറിയിച്ചിരുന്നു. തീരുമാനത്തോട് കേരളം വിയോജിപ്പ് രേഖപ്പെടുത്തിയെന്നും മേല്‍നോട്ട സമിതി അറിയിച്ചു. മേല്‍നോട്ട സമിതി റിപ്പോര്‍ട്ടില് മറുപടി നല്‍കാന് കേരളത്തോട് കോടതി നിര്‍ദേശിച്ചു. വ്യാഴാഴ്ച ഉച്ചയ്ക്ക് രണ്ടിനു കേസ് വീണ്ടും പരിഗണിക്കും.\nമുല്ലപ്പെരിയാര് വിഷയത്തില് കേരള- തമിഴ്‌നാട് മുഖ്യമന്ത്രിമാര് തമ്മില് ചര്‍ച്ച നടത്തുമെന്നും ഇതിനിടെ അറിയിപ്പുണ്ടായി. ഡിസംബറില് ചെന്നൈയില് വച്ചാണ് എം കെ സ്റ്റാലിനും പിണറായി വിജയനും തമ്മില് കാണുക. അണക്കെട്ടിന്റെ ബലക്ഷയം, സുരക്ഷാ നടപടികള് അടക്കമുള്ള വിഷയങ്ങള് മുഖ്യമന്ത്രിമാര് ചര്‍ച്ച ചെയ്യുമെന്നാണ് വിവരം. തമിഴ്‌നാട് ജലവിഭവ വകുപ്പ് മന്ത്രി ദുരൈമുരുകനും കേരളത്തില്‍നിന്ന് റോഷി അഗസ്റ്റിനും ചര്‍ച്ചയില് പങ്കെടുക്കും.\nFirst published: October 28, 2021, 06:55 IST\ncm pinarayi vijayanMK StalinMullaipperiyarMullaipperiyar dam